text:
Trần Văn Giáp/ Lược truyện các tác gia Việt Nam/ TẬP I/
CHƯƠNG I
CHƯƠNG I
CÁC SÁCH THAM KHẢO
I- SỬ CHÍ
4. Thùvực Chu tư lục
Tác giả: Nghiêm Tòng Giản.
Hai quyển (nhất và nhì), (81+ 84 = 165 tờ), sách chép tay khổ giấy bản thường, 28x 15; tờ 2 trang, trang 7 dòng, dòng 17 hay 20 chữ, không có tựa bạt chú dẫn, từ đầu sách, có ghi Nguyễn Nhuận chép, nhưng từ từ 70 đến 84 quyển 2, lại một lối chữ khác, chắc là phần mới thêm sau. Đầu sách đề tên người làm là Nghiêm Tòng Giản, người Giao hòa, làm quan Hình khoa cấp sự trung, làm chức Hành nhân (phiên dịch viên), ty Hành nhân đời Minh. Ký hiệu AC.2.
Nội dung:
Sách này chép lại một bản chép tay khác. Bản chép trước có thể chép theo một bản chép Trung Quốc, mà chép vào thời Tự Đức, hay sau thời đó, các chữ “thì”, chữ “nhiệm” đều không viết hẳn chữ mà theo một lối riêng, tả tòng …, hữu tòng … v.v … (quyển 1 tờ 2 b).
Toàn bộ 2 quyền nói về lược sử Việt Nam, từ đời thượng cổ, đời còn gọi là Nam Man, qua Tần, Hán v.v … đến đời Minh Gia Tĩnh(1522 -1566), hồi nhà Mạc cướp ngôi nhà Lê; rồi triều Minh toan mượn cớ đem quân xâm lược Việt Nam.
Quyển 1 - tờ 1 đến 81: từ thượng cổ đến hết đời Minh Vũ tông (1506 -1521)
Quyển 2 – tờ 1 đến 69: từ Gia tĩnh năm đầu 1522 đến Gia tĩnh năm thứ 30 (1551) ngang với Lê Trung tông năm Thuận Bình thứ 3 của Việt Nam. Tờ 70: phần thêm, có chép bài Tựa Sách An Nam uy lai tập lược, nói là của “tiền cấp sự Trung Nghiêm Tòng Giản” có lẽ không đúng, cần xét lại. Tờ 70 đến 84 có ghi: “Cựu chí xưng”/ (sách chí cũ nói), đoạn này không biết trích ở đâu, nói đại được đầy đủ về phong tục, văn hóa, tổ chức chính trị, núi sông, thổ sản, nhân vật, bờ cõi, v.v … chép đến đời Mạc Đăng Dung, hình như sách chép về thời ấy, ngắn nhưng gọn và đủ. Sau đó, có trích một đoạn trong Cô thụ bao đàm, nói chuyện Hồ Quý Ly và chuyện Hồ Nguyên Trừng, con Hồ Quý Ly, chế ra súng thần công. Nhưng tìm đọc sách Cô thụ bao đàm in trong Thuyết Phu tục của Lý Mặc, người đất Kiến An (số sách thư viện khoa học: 495, 4) thấy thiếu đoạn sau, không có chuyện Hồ Quý Ly, v.v… như trong sách này. Thứ đến một đoạn Tống sử, chép việc Tống Cảo sang sứ Việt Nam, về thời Lê Hoàn. Tóm lại, đọc sách này, ta thấy rõ được những nghi lễ bang giao giữa Trung Quốc và Việt Nam ta qua các thời đại. Ta lại biết được đầu đuôi việc nhà Mạc xin hàng triều Minh, nỗi gian khổ khó khăn của việc khôi phục nghiệp Trung Hưng nhà Lê; cùng là chế độ quan lại và quân đội của nước ta xưa kia.
Sách Thù vực chu tư lục của Nguyễn Tòng Giản, toàn bộ không phải chỉ có 2 quyển và chỉ nói riêng về Việt Nam. Một bản thảo cũ khác, mới được xuất bản năm 1930, gồm nhiều quyển. Bản mới in này, không có tại thư viện Khoa Học Trung Ương, Hà Nội; nhưng có ở các thư viện Trung Quốc, đại lược như sau:
Quyển 2 – tờ 1 đến 69: từ Gia tĩnh năm đầu 1522 đến Gia tĩnh năm thứ 30 (1551) ngang với Lê Trung tông năm Thuận Bình thứ 3 của Việt Nam. Tờ 70: phần thêm, có chép bài Tựa Sách An Nam uy lai tập lược, nói là của “tiền cấp sự Trung Nghiêm Tòng Giản” có lẽ không đúng, cần xét lại. Tờ 70 đến 84 có ghi: “Cựu chí xưng”/ (sách chí cũ nói), đoạn này không biết trích ở đâu, nói đại được đầy đủ về phong tục, văn hóa, tổ chức chính trị, núi sông, thổ sản, nhân vật, bờ cõi, v.v … chép đến đời Mạc Đăng Dung, hình như sách chép về thời ấy, ngắn nhưng gọn và đủ. Sau đó, có trích một đoạn trong Cô thụ bao đàm, nói chuyện Hồ Quý Ly và chuyện Hồ Nguyên Trừng, con Hồ Quý Ly, chế ra súng thần công. Nhưng tìm đọc sách Cô thụ bao đàm in trong Thuyết Phu tục của Lý Mặc, người đất Kiến An (số sách thư viện khoa học: 495, 4) thấy thiếu đoạn sau, không có chuyện Hồ Quý Ly, v.v… như trong sách này. Thứ đến một đoạn Tống sử, chép việc Tống Cảo sang sứ Việt Nam, về thời Lê Hoàn. Tóm lại, đọc sách này, ta thấy rõ được những nghi lễ bang giao giữa Trung Quốc và Việt Nam ta qua các thời đại. Ta lại biết được đầu đuôi việc nhà Mạc xin hàng triều Minh, nỗi gian khổ khó khăn của việc khôi phục nghiệp Trung Hưng nhà Lê; cùng là chế độ quan lại và quân đội của nước ta xưa kia.
Sách Thù vực chu tư lục của Nguyễn Tòng Giản, toàn bộ không phải chỉ có 2 quyển và chỉ nói riêng về Việt Nam. Một bản thảo cũ khác, mới được xuất bản năm 1930, gồm nhiều quyển. Bản mới in này, không có tại thư viện Khoa Học Trung Ương, Hà Nội; nhưng có ở các thư viện Trung Quốc, đại lược như sau:
Thù vực chu tư Lục, 24 quyển.
Người làm: Nghiêm tòng Giản đời Minh (thế kỷ thứ XVI).
Nội dung: sách ghi chép riêng về các nước phiên thuộc Triều Minh, chia theo 4 Phương, lối cổ: Đông Di, Nam Man, Tây Nhung, Bắc Địch. Mỗi nước trong từng địa phương có lược chép về: lịch sử, địa lý, nhưng kĩ về phong tục tập quán, sinh hoạt xã hội.
Ngoài sách ra, có Bài để từ của tác giả đề năm Vạn lịch Giáp Tuất (1573), bài Tựa của Nghiêm Thanh đề năm Vạn lịch Quý Mùi (1583), ta thấy rõ sách viết vào khoảng thế kỷ thứ XVI, giữa hồi Trung Quốc giao dịch buôn bán với các nước ngoài đang mạnh.
Nghiêm Tòng Giản, xưa kia có làm chức Hành nhân, tức là phiên dịch viên cho ti Hành nhân, chắc biết nhiều thứ tiếng, và chuyên khảo về các nước ngoài, cho nên sách này có một giá trị riêng của nó. Sách gồm có các mục:
Các nước Đông Di:
Quyển 1: Triều Tiên;
Quyển 2 - 3: Nhật Bản;
Quyển 4: Lưu cầu;
Các nước Nam Man:
Quyển 5 -6: An Nam;
Quyển 7: Chiêm thành;
Quyển 8: Chân lạp,
Tiêm la, Mãn thích gia, Trảo oa, Tam Phật tề, Bột nê toả bí cổ lý;
Quyển 9: Tô môn đáp thích (lạt), Tích lan, Tô Lộc, Ma thích, Hốt lỗ mô tư, Phật Lan ki, Vân Nam Bách di.
Các nước phương tây:
Quyển 10: Thổ phồn;
Quyển 11: Phật lãm, Bảng cát thích, Mặc Đức na, Thiên vương quốc;
Quyển 12: Cáp Mật;
Quyển 13: Thổ lỗ phồn;
Quyển 14: Xích Cân, Mông Cổ, An Định a đoan, Khúc Tiên, Hãn Đông Hỏa Châu;
Quyển 15: Tản Mã Nhi Hãn, Diệc lực bả lực Vu điền, Cáp liệt.
Các nước Bắc địch:
Quyển 16 -22: Thát Đát;
Quyển 23: Ngột Lương Hợp:
Quyển 24: Nữ trực.
Riêng về An Nam, quyển 5 cũng như quyển 6 mỗi, quyển 27tờ, các sự việc được chép đến niên hiệu Gia tĩnh triều Minh năm thứ 30(1551), chép theo lối tự thuật, nói khá kỹ về các việc triều Mạc. Phần cuối (trang 23), trong bài tự luận, có trích dẫn sách cũ gọi là cựu chí, ngờ là trích sao ở sách Tứ di quảng ký, hay là một sách khác. Trở lại quyển 1 (tờ 15 bản sao AC.2), ta thấy có nói đến một bộ Sứ giao tập của Ngô Bá Tông đời Minh Hồng Vũ (1368 -1399) và tờ 38, có nói đến bản địa đồ Giao chỉ do Trương Phụ dâng lên vua Vĩnh Lạc “Bọn Phụ thu hồi quân đội về kinh, dâng địa đồ Giao chỉ, từ Đông sang Tây 1700 dặm, từ Nam sang Bắc 2.800 dặm”.
http://text.123doc.org/document/2590147-thu-vuc-chu-tu-luc-khao-cuu-va-gioi-thieu.htm
殊域周咨录
（明）严从简
Không có nhận xét nào:
Đăng nhận xét

markdown:
Trần Văn Giáp/
CHƯƠNG I
*Lược truyện các tác gia Việt Nam/*TẬP I/
CHƯƠNG I
CÁC SÁCH THAM KHẢO
**I-** **SỬ CHÍ** **4. Thù** **vực Chu tư lục** ****
Tác giả: Nghiêm Tòng Giản.
Hai quyển (nhất và nhì), (81+ 84 = 165 tờ), sách chép tay khổ giấy bản thường, 28x 15; tờ 2 trang, trang 7 dòng, dòng 17 hay 20 chữ, không có tựa bạt chú dẫn, từ đầu sách, có ghi Nguyễn Nhuận chép, nhưng từ từ 70 đến 84 quyển 2, lại một lối chữ khác, chắc là phần mới thêm sau. Đầu sách đề tên người làm là Nghiêm Tòng Giản, người Giao hòa, làm quan Hình khoa cấp sự trung, làm chức Hành nhân (phiên dịch viên), ty Hành nhân đời Minh. Ký hiệu AC.2.
**Nội dung:**
Sách này chép lại một bản chép tay khác. Bản chép trước có thể chép theo một bản chép Trung Quốc, mà chép vào thời Tự Đức, hay sau thời đó, các chữ “thì”, chữ “nhiệm” đều không viết hẳn chữ mà theo một lối riêng, tả tòng …, hữu tòng … v.v … (quyển 1 tờ 2 b).
Toàn bộ 2 quyền nói về lược sử Việt Nam, từ đời thượng cổ, đời còn gọi là Nam Man, qua Tần, Hán v.v … đến đời Minh Gia Tĩnh(1522 -1566), hồi nhà Mạc cướp ngôi nhà Lê; rồi triều Minh toan mượn cớ đem quân xâm lược Việt Nam.
Quyển 1 - tờ 1 đến 81: từ thượng cổ đến hết đời Minh Vũ tông (1506 -1521)
Quyển 2 – tờ 1 đến 69: từ Gia tĩnh năm đầu 1522 đến Gia tĩnh năm thứ 30 (1551) ngang với Lê Trung tông năm Thuận Bình thứ 3 của Việt Nam. Tờ 70: phần thêm, có chép bài Tựa Sách
Sách
Quyển 2 – tờ 1 đến 69: từ Gia tĩnh năm đầu 1522 đến Gia tĩnh năm thứ 30 (1551) ngang với Lê Trung tông năm Thuận Bình thứ 3 của Việt Nam. Tờ 70: phần thêm, có chép bài Tựa Sách
*An Nam uy lai tập lược,*nói là của “tiền cấp sự Trung Nghiêm Tòng Giản” có lẽ không đúng, cần xét lại. Tờ 70 đến 84 có ghi: “Cựu chí xưng”/ (sách chí cũ nói), đoạn này không biết trích ở đâu, nói đại được đầy đủ về phong tục, văn hóa, tổ chức chính trị, núi sông, thổ sản, nhân vật, bờ cõi, v.v … chép đến đời Mạc Đăng Dung, hình như sách chép về thời ấy, ngắn nhưng gọn và đủ. Sau đó, có trích một đoạn trong *Cô thụ bao đàm*, nói chuyện Hồ Quý Ly và chuyện Hồ Nguyên Trừng, con Hồ Quý Ly, chế ra súng thần công. Nhưng tìm đọc sách *Cô thụ bao đàm*in trong *Thuyết Phu tục*của Lý Mặc, người đất Kiến An (số sách thư viện khoa học: 495, 4) thấy thiếu đoạn sau, không có chuyện Hồ Quý Ly, v.v… như trong sách này. Thứ đến một đoạn *Tống sử,*chép việc Tống Cảo sang sứ Việt Nam, về thời Lê Hoàn. Tóm lại, đọc sách này, ta thấy rõ được những nghi lễ bang giao giữa Trung Quốc và Việt Nam ta qua các thời đại. Ta lại biết được đầu đuôi việc nhà Mạc xin hàng triều Minh, nỗi gian khổ khó khăn của việc khôi phục nghiệp Trung Hưng nhà Lê; cùng là chế độ quan lại và quân đội của nước ta xưa kia.
Sách
*Thù vực chu tư lục c*ủa Nguyễn Tòng Giản, toàn bộ không phải chỉ có 2 quyển và chỉ nói riêng về Việt Nam. Một bản thảo cũ khác, mới được xuất bản năm 1930, gồm nhiều quyển. Bản mới in này, không có tại thư viện Khoa Học Trung Ương, Hà Nội; nhưng có ở các thư viện Trung Quốc, đại lược như sau: *Thù vực chu tư Lục,*24 quyển.
Người làm: Nghiêm tòng Giản đời Minh (thế kỷ thứ XVI).
Nội dung: sách ghi chép riêng về các nước phiên thuộc Triều Minh, chia theo 4 Phương, lối cổ: Đông Di, Nam Man, Tây Nhung, Bắc Địch. Mỗi nước trong từng địa phương có lược chép về: lịch sử, địa lý, nhưng kĩ về phong tục tập quán, sinh hoạt xã hội.
Ngoài sách ra, có Bài để từ của tác giả đề năm Vạn lịch Giáp Tuất (1573), bài Tựa của Nghiêm Thanh đề năm Vạn lịch Quý Mùi (1583), ta thấy rõ sách viết vào khoảng thế kỷ thứ XVI, giữa hồi Trung Quốc giao dịch buôn bán với các nước ngoài đang mạnh.
Nghiêm Tòng Giản, xưa kia có làm chức Hành nhân, tức là phiên dịch viên cho ti Hành nhân, chắc biết nhiều thứ tiếng, và chuyên khảo về các nước ngoài, cho nên sách này có một giá trị riêng của nó. Sách gồm có các mục:
*Các nước Đông Di:*
Quyển 1: Triều Tiên;
Quyển 2 - 3: Nhật Bản;
Quyển 4: Lưu cầu;
*Các nước Nam Man:*
Quyển 5 -6: An Nam;
Quyển 7: Chiêm thành;
Quyển 8: Chân lạp,
Tiêm la, Mãn thích gia, Trảo oa, Tam Phật tề, Bột nê toả bí cổ lý;
Quyển 9: Tô môn đáp thích (lạt), Tích lan, Tô Lộc, Ma thích, Hốt lỗ mô tư, Phật Lan ki, Vân Nam Bách di.
*Các nước phương tây:*
Quyển 10: Thổ phồn;
Quyển 11: Phật lãm, Bảng cát thích, Mặc Đức na, Thiên vương quốc;
Quyển 12: Cáp Mật;
Quyển 13: Thổ lỗ phồn;
Quyển 14: Xích Cân, Mông Cổ, An Định a đoan, Khúc Tiên, Hãn Đông Hỏa Châu;
Quyển 15: Tản Mã Nhi Hãn, Diệc lực bả lực Vu điền, Cáp liệt.
*Các nước Bắc địch:*
Quyển 16 -22: Thát Đát;
Quyển 23: Ngột Lương Hợp:
Quyển 24: Nữ trực.
Riêng về An Nam, quyển 5 cũng như quyển 6 mỗi, quyển 27tờ, các sự việc được chép đến niên hiệu Gia tĩnh triều Minh năm thứ 30(1551), chép theo lối tự thuật, nói khá kỹ về các việc triều Mạc. Phần cuối (trang 23), trong bài tự luận, có trích dẫn sách cũ gọi là
*cựu chí,*ngờ là trích sao ở sách *Tứ di quảng ký,*hay là một sách khác. Trở lại quyển 1 (tờ 15 bản sao AC.2), ta thấy có nói đến một bộ *Sứ giao tập*của Ngô Bá Tông đời Minh Hồng Vũ (1368 -1399) và tờ 38, có nói đến bản địa đồ Giao chỉ do Trương Phụ dâng lên vua Vĩnh Lạc “ *Bọn Phụ thu hồi quân đội về kinh, dâng địa đồ Giao chỉ, từ Đông sang Tây 1700 dặm, từ Nam sang Bắc 2.800 dặm*”.
http://text.123doc.org/document/2590147-thu-vuc-chu-tu-luc-khao-cuu-va-gioi-thieu.htm
殊域周咨录
（明）严从简
|
|
●序夫男子始生，悬桑弧蓬矢以射四方，志有事也。夷戎蛮狄，不出覆载，孰非四方之极，而为男子所有事者乎！粤自王者无外，殊疆一统，故伊尹定四夷献令：正东越沤，剪发文身，令以鱼皮之鞞、蛟〈盾〉、利剑为献。正南瓯、邓、柱国、百仆、九菌，令以文犀、翠羽、菌鹤、短狗为献。正西昆仑、狗国、耳、贯胸，令以白毛、纰、龙角、神龟为献。正北空同、大夏、莎车、戎翟，令以白玉、良弓、余、是为献。是岂圣人斥疆土宝远物哉？亦以德威所感，凡有血气，共惟帝臣焉耳！然一来一往，礼无不答，则所以口衔天语，身驾星非，报聘宜拓，传纶之温煦，布声灵之赫濯，而使中国常尊，外夷永顺，固使者职也。以比男子有事，其责不更重且切耶！由是则遐览旁通，以备将命于上，采风于下者，自当无所不周矣。
明兴文命，诞敷宾廷，执玉之国，梯航而至。故怀来绥服，宝册金函，灿绚四出，而行人之辙遍荒徼矣。我圣祖之敕本司有曰：稽道里之遐迩，识其缓急，验其辞色，进退节度，规矩弗移。斯圣谟也。夫岂为我中邦之使告哉，凡以训承巽外域者耳！盖方今天下，车书混同，驿路有版籍，仪礼有注式，皇华届止，雍容委蛇，导扬休命，罔不承听，所谓节度规矩，不肃而中者也。惟彼夷酋，言语不通，心志叵测，王人往临，恪顺威旨者，虽云其常，而间有匪茹反覆，狡猾二心，或以胁羁，如西域之于傅安；或以利诱，如高丽之于祁顺。狭诈多端，变生俄顷，则我所以守正出奇，刚不取祸，柔不取辱，以万全天子之委重者，其急缓辞色，诚不可不慎。皇祖训敕之旨，良有以哉！
曩予备员行人，窃禄明时，每怀靡及，虽未尝蒙殊域之遣，而不敢忘周咨之志。故独揭蛮方而著其使节所通，俾将来寅寀，或有捧紫诰于丹陛，树琦节于苍溟者，一展卷焉，庶为辞色进退，将命采风之一助也。然其间勘讨之略，守御之策，列圣威让之谟，诸臣经画之论，随事具载。虽以著一国之始终，要亦官守所系，不可缺焉。何者？盖行人奉使条例，其凡有九，而有曰军务者，有曰整点大军者，则武事乃居其二，非特司礼文之末而已。况国家每有征伐，必以行人为之先谕。故太祖欲征缅甸，则遣李思聪诏其罢兵；成祖欲讨安南，则遣朱劝许其赎罪。以干戈取之而不足，以口舌代之而有余。君子称行人之职，与将帅相为表里，其然矣。岂可曰军旅之事吾未之学，边疆之筹吾未之任，而漫焉废讲哉！乃备录之，而并附其诗文、道里、风俗、土产之类，非徒夸文炫武，而实服膺圣祖之训，周肢爰询度，犹恐有遗识焉耳。但是录之作，昔合为使职文献之外编，今因板泐，重校分为一书，名曰《殊域周咨》，以畀我僚之便览云。
僻居陋巷，不能广致群籍，是以不免挂一漏万。所赖大雅君子，惠赐斧教，订误补缺，俾成一家之言，则就正之心固所愿也。敢自是哉，敢自足哉！
万历甲戌正月元日，前行人司行人刑科右给事嘉禾绍峰子严从简识于后濂精舍。
按是录所辑，多今时事而略于古者，何哉？盖自汉、唐以来，各夷自有成史，不必再赘，故但揭其大纲，以见立国之由可也。若我朝之抚驭各夷者，其文典藏诸私馆，世莫易窥，有苟散见于各帙者，必尽著之，以表国家章程之大，以博臣工经略之猷，祗惧其语焉不详，未论其择焉不精也。至其中有杂说一二，亦以原非正史，聊广见闻，如宾筵鼎俎之外，侑以螺头龟脚参错成味，俾览者解颐，不至端冕而听，惟恐其卧也乎。
夫南方曰蛮。雕题、交耻有不火食者矣。黄帝驭极，乘白鹿以献鬯。周成正统，贡白雉而重译。其通道中国，厥惟旧哉。自是而降，箕踞如赵佗，而陆贾能使其蹶起。悖慢如黎桓，而李若拙能令其避席。汉、宋二史，翘然南服之斗山也。于惟昭代，垂衣裳而向离，舞干羽以格苗，文教所暨，赤海澄波。内则天子开明堂以受其朝，外则行人秉玉节以宣其命。天威咫尺，口山呼而首角崩者，惟恐或后也。用揭炎徼，以示《四牡》。指南，其正南则曰安南；曰占城；曰真腊；曰满剌加；曰暹罗；曰爪哇。西南则曰渤泥；曰锁里、古里；闩苏门答剌；曰锡兰山；曰三佛齐；而云南百夷、佛郎机附焉。揆厥星轮，风土不习，瘴雨岚烟，蛇蜇兽毒，所当为国珍摄者，固自有在也。若夫橐中之赐，装直千金，史迁夸之，以为使者之荣，则岂我所敢闻哉！志南蛮。
◎安南
安南，古交趾也。宋、元以来俱国，今为都统司。秦时为象郡。后属南越王赵佗。汉武帝平南越，置交、九真、日南三郡，又置交刺史。建武中，任延、锡光为交、九真守。教民耕种，制为冠履，渐立学校，始知婚娶。女子真侧反，马援讨平之，立铜柱为界。相传在钦州古森洞上有援誓云：“铜柱折，交灭。”交人过其下，必掷土石培壅之，抵思明府南。又日南郡亦植二铜柱，各有伏波庙祠援。
又王守仁《宿伏波祠下诗》曰；“楼船金鼓宿乌蛮，鱼丽群舟夜上滩。月绕旌旗千嶂静，风传铃拆九溪寒。荒夷未必无声服，神武由来不杀难。想见虞庭新气象，两阶干羽五云端。”则其祠不止日南也。
建安中，交郡改为交州。吴分其地置广州，而徙交州治龙编（时有龙见，故以名县）。唐初改安南都护府，属岭南道。安南之名始此。后改静海军，分属领南西道。唐亡，土豪曲承美据其地。刘隐自广州取之。寻为爱州将杨延艺所据，传于绍洪。其将吴昌岌复夺之，传其弟昌文。宋乾德初，昌文死。其族吴处等争立，管内大乱。有丁部领者平之，自称大胜王。私署其子为节度使，闻南汉平，上表内附。开宝八年，诏封丁部领交郡王，为节度使。安南土地自此视为蕃夷矣。后部领与俱死，弟立，尚幼。大校黎桓篡之，黎氏有交自此始（丁氏传世共十一手）。宋遣兵讨桓，桓诈降。宋兵不利召还，桓上表谢罪入贡。以桓为安南都护，充静海军节度使，寻亦封交郡王。桓死，其子为大校李公蕴所篡（黎氏传世共二十年）。宋授节度使，封南平郡王。公蕴死，其孙日尊僭国号于境，传子乾德，入寇岭南，连陷钦，廉二州。末遣郭逵问罪，败其兵于富良江，杀其子洪真。乾德惧，奉表诣军门纳款，乞修职贡，还所夺州县，诏即赐以广源州。
乾德初，约还钦、廉、邕三州，官吏千人。久之，才送民二百二十一口。男子年十五以上皆刺额，曰天于兵；二十以上曰投南朝。妇人刺左手，曰官客，以舟载之，而泥其牖中，设灯烛，日行一二十里则止，而伪作更鼓以报。凡数月乃至，盖欲示海道之远也。然广源旧隶邕管，本非交所有。吾民遭其荼毒，反益地与之。
至孙天祚，淳熙元年进封为安南国王。安南之为国自此始矣。再传而至昊{日山}。死，无嗣。其女昭盛主国事（李氏八世共二百二十年）。既而以国授其夫陈日。宋复封为安南国王。蒙古遣兵破其国，日表宋乞世袭。宋以日为太王，命其子威晃绍封。威晃一名光，始立，诡名以欺中国矣。光上表奉贡，蒙古主忽必烈亦授其封。宋亡，光次年死。子日烜立。是时蒙古建国号为元，全得天下，而遣使召之，不行；明年再召，以疾辞。止遣叔遗爱代觐。世祖怒，封遗爱为王，以兵千人迭之就国。安南弗纳，遗爱惧，夜逃去。日烜僭称大越皇帝。袭其父名威晃（父子同名，犹林邑、阳迈也），传立于其子日烜。自称太上王（按李陈相承，皆僭大号。光改元绍隆，日烜改绍宝）。日烜死。子日尊遣使入贡，愿为藩臣。其后三世入贡，止称世子不称王，亦不请封。传至日奎。
本朝洪武元年，遣尚宾馆副使刘迪简赍诏往谕，没于南宁。上闻之，寻复遣汉阳知府易济往谕。诏曰：“昔帝王之治天下，凡日月所照，无有远迩，一视同仁。故中国尊安，四方得所，非有意于臣服之也。自元政失纲，天下兵争者十有七年，四方遐迩，信好不通。朕肇业江左，扫群雄，定华夏，臣民推戴，己主中国，建国号曰大明，改元洪武。顿者克平元都，疆宇大同，已承正统，方与远迩相安于无事，以享太平之福。惟尔四夷君长酋帅等，遐远未闻。故兹诏示，想宜知悉。”二年日奎遣少中大夫周时敏、正大夫段悌、黎安世、阮法等四人来贡方物，贺即位，且请封爵。遣翰林侍读学士张以宁、典簿牛谅往封之。赐驼纽涂金银印。以宁、谅未至境，而日奎已于五月先卒。从子日奎当嗣。国人白请诰印赐先王者授之。以宁不从，曰：“此吉礼，非凶事也。今尔国有丧，况来文伊先君之名，非世于之名，降印非礼也。尔国当遣使往奏，庶依大礼。”于是国人从之。日坚乃复遣陪臣杜舜钦请封。上自制文。遣翰林编修王廉充吊祭使，吏部主事林唐臣充颁封使。命取前使张以宁、牛谅所护印及赐物畀之。廉既行，诏复以汉伏波将军马援昔讨交，镇服蛮夷，其功甚大，命廉祭之。
按志载，马援既平交，谓官属曰：“吾弟少游常哀吾慷慨有大志，叹曰：‘士生一世，但取衣食才足。为郡县吏，守坟墓，使乡里称为善人足矣。至求嬴余，自苦耳。’吾在浪泊、西里间，赋未灭时，下潦上雾，毒气薰蒸，仰视飞鸢，跕跕堕水中。念少游语，何可得也！”夫援之劳苦王事如此，后且不免薏{艹似}明珠之谤。大丈夫立功外域，岂易易哉！我圣祖念及追祭。不惟表其勋于一方，亦可白其心于千载。其崇前劝后之意亦独至哉！侍郎刘梅国有《过伏波庙诗》曰：“勋业垂南粤，长怀马伏波。风云疑战阵，鱼鸟畏兵戈。庙倚高滩险，诗题古壁多。重来三十载，还听钓翁歌。”此诗意盖谓裹革之壮不若持竿之悠也。然人各有志，亦不可一律论云。
二使至其国。日坚率陪臣郊迎，彩舆入，设日坚灵位。廉面宣御文。日坚率陪臣再拜，俯伏以听。翼日，唐臣等捧诏印赐之。日坚率陪臣北面跪受。顿首稽首，成礼而退。初，交人惟以长揖为敬，至是，始行拜礼。王上表谢。上览大喜，赐以宁诗，并序曰：“朕闻历代贤君必有贤臣。能事其主者，居则规谏有方，出则能示威德，以抚四夷。汉之陆贾奉诏于南越，马援持书于窦融是也。朕居江左十有六年思慕此等之臣，终未得至，怏怏于心。自即位之初，特遣翰林官知制诰事张以宁、典簿牛谅使安南，初未知其怀抱何如。去后，今年实封来奏，朕再三览之，喜不自胜。朕思安南僻在外夷，瘴烟甚重，古人以为要荒，圣人不居之地，贤者不游之处，恐瘴烟乖其体故耳。今我臣以宁抱忠真之气，奋古能使之风，执之以大义，守之以法度。使安南复命而后降印，又速能化夷行中国之礼，可谓智哉！缀诗以勉之。句虽不联，朕本非儒；文之不深，专述其事耳。”诗曰：
“闻说西南瘴似烟，林丛草木有蛇玄。承差不避衔君命，自是前贤忠义传（送以宁初使）。
岭南南又海南边，惟有安南奉我天。使者往还多议说，瘴云埋树若堆烟。人民跣足为乡礼，断发衣袍似野禅。话到异方人异处，老臣何日得来前（得以宁实封）。
我臣奉命之丹徼，驿路迢遥渡几河。野宿听猿啼夜月，朝看狸走疾岩阿。风尘未纪何回日，取性观山景态多。晴朗好瞻红日胜，旦阴驱逐片云过。
离马乘舟涉大洋，风号帆挂几寻樯。巨鳌闻诏冲前浪，渊底雄鲛翊驾航。舵转水鸣声霹雳，蚌开珠拥海云光。我臣劲节遐方静，好把丹衷奉上苍（念以宁涉江海）。
卿初奉命便前奔，道路崎岖实惨魂。千寻树杪猿飞走，万壑风生瘴气昏。日暮乌啼人不到，月沉象吼夜还温。何时化作中原地，风俗流行礼乐敦。
使者登山日进程，崎岖石径动人情。乌啼深树声投耳，兽立幽阴未识名。太古以来樵不到，至今人往兽无惊。蜂头一点无科木，驻马观来四海平（念以宁入重山）。
卿因国事往期年，应是朝同世子贤。语善久知人道是，话非虽牡远无边。也知周庙三缄口，犹恐临时不自然。彼处受封王即位，但将诗庆便回旋（慎言）。
海宾邦国宝多珠，勿为区区化作迂。此去尔家丰俸禄，好将方寸向前图。功名千载诚难得，一失应须目下。记得黄金乘夜送，四知不纳却非诬（戒财）。
华林江狭水湍流，为问民人是几秋。水色红黄民性犷，山生巨兽象为头。我臣至彼还修养，岂被南方瘴气愁。彼国有人依礼待，卿当归告甚崇优（保身）。
安南世子性惟贤，志气将来必备全。初附能尊中国礼，讣音来报朕心怜。以宁休作殊邦看，万里神交是宿缘。更把圣书深道与，直教素服衣三年（谕令世子守服）。
以宁留安南俟命。逾年，同唐臣、廉、谅俱归。道卒，诏有司还其柩，所过郡邑祭之。
按《诗》之《四牡》、《皇华》，皆为使臣而作者也。《四牡》曰“我心伤悲”，曰“不遑启处”者，述其行役之苦，慰之以情也。《皇华》曰“每怀靡”，及曰“周爰谘询及”，者，勉其恪职之常，规之以正也。慰之以情则作爱，规之以正则作敬。古之使臣所以必不辱命者，良有感耳。我圣祖赐以宁诗，如《涉江》诸篇，非《四牡》慰劳之仁乎！如《慎言》诸篇，非《皇华》规敕之义乎！且序复谦谓“朕本非儒，文之不深”，而皇言浑涵，声出为律。谒乎如父子相恤，侃乎如师友相励。使臣有不勃兴其爱敬之心而完璧以归者，必非人也！且以宁为元名进士，以文学擅于时（人呼为小张学士）清洁自守，所居萧然。其奉使也，袱被而往。临终有诗云：“覆身惟有黔娄被，垂橐都无陆贾金。”则其不辱可知。此又非我使臣矜式也哉。
日坚嗣立，恪修职贡。上遣礼部员外郎吴伯宗往报之。
伯宗名，金溪人，以字行。十岁，通举子业。先达见其文，叹曰：“此儿玉光剑气，终不可掩。”洪武庚戍，乡试解元。辛亥，及廷对，中状元。有《使交集》。
日坚复为其伯父叔明所篡。叔明遣使入贡，礼部主事曾鲁览副表曰：“前王为陈日坚，今乃名叔明，何也？”函白尚书诘之。使者以实对。盖叔明夺位惧罪，乃托修贡以觇我耳。事闻。诏却贡，不受。上问丞相曰：“曾鲁今礼部何官？”对曰：“主事。”即日召拜侍郎。
鲁字得之，江西新淦人。博通五经，早有时誉。今至骤显。后甘露降钟山，近臣撰赋以进。上命取诸赋令侍臣读之。至鲁赋，独曰：“此鲁作耶？岂新进可骤至哉！”寻乞骨归。卒于南昌。
叔明上表谢罪，请封。不与，诏以前王印视事。寻表称年老，以弟日代。许之。日立，请其国贡期。诏三年一贡，王立则世见。
十一年，叔明告日卒。弟日炜代。时安南久与占城构兵，诏叔明与占城平。叔明屡遣使贡方物，诏戒谕之。
二十一年，国相黎季幽日炜于城外，寻弑之。立叔明子日，大柄皆出季。
二十九年，叔明死，告哀。上以叔明怀奸挟诈，篡弑取国，若遣使吊慰，是奖乱佑贼，非中国抚外夷之道也。命礼部移文，使彼知之。
三十年，安南侵据思明府地百余里。思明守诉于朝。遣行人陈诚、吕让往谕日，还其地。日言：“此地安南故土。今复守之，非有所侵。”议论往返不决。让以译者言不达意，复自为书与日曰：“迩者思明府土官黄广成奏言安南侵据壤地。朝廷稽典册考图记，遣使告谕，俾还所侵。自诚等到王国宣布上意，开陈事理，而执事所执益固，未肯听从。今以前代载籍所记疆场利害，为执事陈之：按志，安南古交州地。东汉时女子徵侧作乱，光武遣马援率师平之。遂立铜柱纪功，亦所以限内外也。在唐则为五岭管之，以都统护。宋时李乾德寇边。郭达将兵讨之，擒伪太子洪直。乾德惧而割广凉门、思浪、苏茂、桄榔之地以降。则当此时此地尚为中国所有。况铜柱以北丘温等地乎？元世祖时，尔祖光柄入款称臣。及日嗣立，失臣子之节于世祖，时兴问罪之师。日蒙荆棘伏草莽，生民殆尽，城郭几墟。日嗣立，祈哀请罪。世祖遣使降诏，谕令入朝。当时诏书有还地之语，而日云，向者天使辱临小国，迎送于禄州。小国惧有侵伐之罪，往往辞之丘温而已。观此，则丘温以北之地其属思明已明矣。今安南乃越渊晚，逾如、庆远而尽有之。抑乘元末之乱侥幸而得之乎？行人下车之日，王之君臣皆曰此地旧属安南。未审何所据而然也。苟如执事所言，则志书纪日之言无乃但为浮说耶？抑王惧有侵利之罪，固执无稽之言以自饬也！我皇上天锡勇智，表正万邦，怙终者虽小过不赦，改过者虽重罪亦释。传曰，过而能改，则复于无过；过而不改，是谓过也。改过致祥，往岁龙州赵宗寿之事是也；吝过致殃，近岁南丹奉议诸蛮酋是也。是皆明效太验所共闻者。王能避祸迎祥，归其侵地。岂惟祖宗之安，亦一国生民之幸也。释此不图，争而不让，是为怙终自祸矣。惟执事图之！”日抗辨犹昔。
让字克逊，山东平度州人。洪武间举进士，为行人。后迁监察御史，终陕西佥事。
后日馈黄金及檀香、沉香等物。让却之。日曰：“赆者，礼也。自陆贾时有之，不必多辞。”让曰：“慰佗以区区之越与天子抗冲，是召祸者也。陆贾受其金以分诸子，是冒利者也。王顾以尉佗自处而以陆贾处人。何其陋哉！”日愧服。诚、让以其事归奏。时廷臣请出兵讨之，上曰：“蛮夷相争，自古有之。彼恃顽愚，终必取祸。姑待之而已。”革除。建文元年，季弑日。立其子。未几，复弑。立其幼子{安火}。寻又弑{安火}。大杀陈氏宗室，夺其国。季自谓舜裔胡公满之后，更姓名曰胡一元。子苍曰胡夸。季僭号于境，称太上皇。称大虞皇帝（改元元圣）。
永乐元年，苍奉表贺即位。具奏称己陈氏之甥，为众所推，推权理国事，乞赐封爵。遣行人杨渤往廉之。苍遣使随渤入朝，进其国臣民。奏章谓苍实陈氏甥，遂得封为安南国王（苍僭号如故，改元绍成）。二年，陈氏旧陪臣裴伯耆潜至京师，奏季父子弑主篡位，乞复立陈氏子孙。会老挝宣慰司亦送陈日烜孙天平赴阙，上怜而纳之。赐以居第。月给廪饩。适安南贺正旦使至。上命礼部出天平示之。使者识其故王孙也，皆错愕下拜，有感泣者。伯耆在列，责使者以大义，皆惶恐不能对。上遂遣敕责苍。苍上表谢罪。上命行人王枢谕苍，令其迎还天平，奉以为君。当别封尔大郡上公爵。苍奏如命。
金幼孜《文集》有《赠王行人使安南诗》曰：“承恩晓出九重天，王事驱驰念独贤。奉诏尉佗烦陆贾，寻源西域得张骞。车书自昔通南纪，声教于今遍八埏。圣主绥怀恩似海，殷勤德意在敷宣。”
四年，命行人聂聪送天平归国。上敕广西总兵韩观选兵五千，委其副都督佥事黄中将之，以防变。时大理寺卿薛谪广西，中举以辅行。既入安南境，至丘温。季遣陪臣黄晦卿等以廪饩迎候，及牛酒犒师。晦卿及诸从者见天平，皆拜舞踊跃。中遣骑前觇之，往来皆无所见。而迎者壶浆相属于路。中以为实，然遂径进，度隘留、鸡陵二关。将至芹站，山路险峻，林木蒙密。军行不得成列，且遇两潦。忽伏发，大呼劫天平。远近相应，鼓噪动山谷，寇且十余万众。中等亟整兵击之，寇已斩绝桥道，不得前。天平与携皆死。中等不得已，引兵还。事闻，上大怒。谓成国公朱能等曰：“蕞尔小丑，罪恶滔天。犹敢潜伏奸谋，肆毒如此。朕推诚容纳，乃为所欺。此而不诛，兵则奚用？”能等皆曰：“逆贼罪大，天地不容。臣等请仗天威，一举殄灭之。”上遂决意兴师。明日，上视朝罢，御右顺门。召成国公朱能、新城侯张辅谓之曰：“安南黎贼罪大恶极，天地所不容。今命汝等将兵讨之。尔等由广西入，西平侯由云南入。度用师几何？”能等对曰：“臣闻仁不可为众也。仁义之师天下无敌。臣等奉扬天威，当一鼓扫灭。师之多寡，惟上所命。”上壮之，乃大发兵征讨安南。命成国公朱能佩征夷将军印，充总兵，镇守云南。西平侯沐晟为左副将军；新城侯张辅为右副将军；丰城侯李彬为左参将；宁阳伯陈旭为右参将。命兵部尚书刘礻易参赞军事；刑部尚书黄福、大理寺卿陈治督军饷。置神机、游击、横海、鹰扬、骁骑等五将军，选都督、都指挥等官充之。共二十五将军，督兵分道进发。命沐晟率四川、云南兵由临安府蒙自县入；朱能等由广西思明府凭祥州入。令彼此犄角，声势相闻。
时有言黄福，建文旧臣，不宜复任。上曰：“君臣相与在推诚，不可蓄疑。唐太宗时，王圭、魏徵、尉迟敬德亦仇敌也。上能推诚，则人乐尽力，勿复有言。”后黄福果能树遗爱于交。则亦有以感之也。
上幸龙江。祭誓众曰：“黎贼父子必获无赦。胁从必释。毋养乱，毋玩寇。毋毁庐墓，毋害稼穑，毋姿取货财，毋掠人妻女，毋杀降。有一于此，虽功不宥。毋冒险肆行，毋贪利轻进。罪人既得，即择立陈氏子孙贤者，抚治一方。班师告庙，扬功名于无穷。其往勉之。”
按观誓众之词，俱平定安集之略。与古帝王神武不杀，真有光哉！
上遣使祭告岳镇海渎之神。俾黄中立功赎罪（时贼得志，改元开大）。师至龙州。又遣行人朱劝往谕季父子，许其以金铸身，纳款赎罪，不从。朱能有疾，留龙州。张辅等率师发凭祥，度坡垒关，入安南境。前哨破隘留及鸡陵二关。贼皆败走。辅传檄数贼大罪二十，求陈氏子孙复其王爵。遂近度芹站，至昌江市桥。造浮桥，济师北江府新福县驻营。沐晟亦率云南兵至白鹤，遣人来会。时贼恃伪东、西都及宣江、洮江、沱江、富良江以为固。于江北岸缘江树栅，凡边隘增筑土城，城栅相连亘九百余里。尽发江北诸府州民二百余万守之。又于富良江南岸缘江置椿，尽取国中船舰列于椿内。诸江海口俱下杆木以防攻击。贼之东都守备亦严，时列象阵于城栅内，欲守险以老我师。辅等遂自三带州驻市江口，造船图进取。征夷将军成国公朱能卒于龙州，年三十七。先是，师逾庾岭。上谓侍臣曰：“朕夜察天象。西师有忧。朱能其不免乎！能足辨斯事，第虑气候非所习耳！”讣闻，上震悼，辍视朝五日。柩还，上亲为文祭之，极其悲怆。追封东平郡王，谥武烈。能状貌魁伟，身长八尺，骁捷有胆力。每遇劲敌，大呼驰斗，以一当百，敌皆辟易。出谋制胜，靡有遗策。为将善抚仁卒。殁之日，将校皆为流涕云。
朱能既卒，即命张辅佩征夷将军印，充总兵官，督兵进讨安南。敕曰：“大将军开平王常遇春、偏将军岐阳王李文忠等率师北征，而开平王卒于柳河川。岐阳王率诸将扫荡残胡，终建大业。尔等宜取法前人，殄除逆贼。”仍调两广、江、浙、荆、闽兵八万从征。十二月，张辅等克安南多邦城，贼西都亦溃。先是骁骑将军都督佥事朱荣败贼众于嘉林江；沐晟军亦至洮江北岸与多邦城对垒。辅率大军营于城北之沙滩，与晟合势。贼新筑土城高峻，城下设重濠，濠内密置竹刺，濠外坎池以陷人马，城上守具严备，贼势如蚁。时宫军攻具亦完。辅乃下令军中曰：“贼所恃者此城，大丈夫报国成功名在此举。先登者不次升赏。”于是将士皆踊跃用命。议遣兵夜袭其城，以燃火吹铜角为号。是夜四鼓，辅遣都督黄中等衔枚舁攻具过重濠，至西城下，以云梯附城。都指挥蔡杨等皆登。以刀乱斫，贼众惊呼。城上火炬齐明，铜角竞响；城下将士俱奋勇继登。贼仓皇失措，矢石不得发，皆走散。我军遂入城。贼将又于城内列阵接战，驱象当前。辅督游击将军宋广等以画狮蒙马，神机将军罗文等以神铳翼而前。象皆股栗，又为铳箭所伤，皆退走，奔突贼众。官军长驱而进，杀贼帅梁民献、蔡伯乐等。追至伞圆山。贼死者不可胜计。于是循富良江南下，破其东都。贼弃城遁。乃驻军城东南，招辑抚纳，日以万计，皆给榜使复业。右参将李彬、陈旭击西都城。贼弃仓库，焚宫室，逃入海。于是三江路、宣江、洮江等州县次第来降。擢凭祥知县李升于庆清，仍故父职，以伺察贼情。
五年，辅合兵自北江济军，袭筹江栅，破之。又攻万劫江普赖山，斩贼首三万七千三百余级，获贼将杀之。余党溃散，尽得其船。仍使降人陈封招抚谅江、东潮等处人民安业。于是郡邑闻风相继降附。得揲报季及其子澄等聚舟于黄江，遂水陆指进。至木丸江，贼舟胶浅，遂大败，杀贼将阮仁子等。斩首万余级，生擒贼将百余人，皆斩之。辅等追贼至富良江。贼悉众拒战，每舟联亘十余里，横截江中。而用划船载木立栅以拒官军。辅乘栅未备，躬督将士力战。贼不能支。都督柳升等继以舟师横击之，贼大败。杀其将卒数万人，江水为赤。乘风长驱至黄江，直抵闷海口，获贼舟无算。黎季父子仅以数小舟遁去。伪吏部尚书范览、大理卿阮飞卿等皆诣军门降。辅求陈氏子孙未得。会有南策州人莫邃等同北江等府县耆老千百二十人诣军门言：“陈氏子孙被黎贼杀尽，无可继承。安南本中国故地，愿复郡县，设官分理，以沐圣化。”即日遣人驰奏，谓：“臣伏计黎贼父子旦夕就诛。郡邑既平之后，宜有所统。陈氏已绝，无可访求。必合开设都布按三司以总率郡县，抚辑兵民。”奏上，群臣亦以为请，上曰：“俟黎贼父子悉擒而后处置。”五月，征安南官军获贼首黎季斧及其子苍、澄等，安南平。
先是张辅等督兵迫贼至。海门，泾浅，久晴水涸，贼舟遁去。官军至大雨，水涨数尺。舟师济。众大喜曰：“天赞王师灭贼也。”及辅率步骑至茶龙，舟师亦至。前哨都督柳升败贼，获船三百艘。余贼遁。辅等乘胜迫之，至日南州奇罗海口。升前哨复与贼遇，贼困败，党与皆散走。生擒季及其子澄于海口山中。安南土人武如卿等复于永盎海口高望山获伪大虞国王黎苍、伪太子黎芮，并贼将伪柱国东山乡侯胡杜等。余众悉降。交南平，得府十五，州四十一，县二百零八，户三百一十二万。
安南平，捷奏。群臣称贺。上曰：“此诚天地宗社之灵，将士用命所致。朕何有焉！”群臣复请开设三司郡县，诏天下以安南平。立交都布按三司及军民衙门，设官分理境内。高年硕德，有司即加礼待。穷民无依者，立养济院以存恤之。有怀才抱德可用之士，有司以礼敦遣至京，量才于土叙用。仍降敕褒谕辅等，休息士马，俟天气清肃即班师。复敕辅等曰：“得所奏，陈氏实已绝嗣。郡县不可无统，请设三司抚治军民。今皆如所请，立交都指挥使司，以都督佥事吕毅掌司事，黄中为副。再选能干都指挥二人副之。布政司、按察司以尚书黄福兼掌之。以前工部侍郎张显宗、福建布政司左参政王平为左右布政使。前河南布政司左参政刘本、右参政刘昱为左右参政。前江西按察司周观政、安南归附人伯耆为左右参议。前河南按察使阮友彰、按察副使杨直为按察副使。前太原知府刘有年为按察佥事。别选办事官发去，可于府州县等衙门官内任用，仍具名来闻。不足者别令吏部铨注，今遣印信付尔给授之。改大理寺卿陈洽为吏部左侍郎，遣郎中张宗周等以吏部勘合二千道付之。令其与新城侯张辅、西平侯沐晟、兵部尚书刘礻易量才给与勘合授职。
开设十五府：交州府领州五县二十三，北江府领州三县七；谅江府领州三县十五；三江府领州三县七；建平府领州一县九；新安府领州三县二十一；建昌府领州一县九；化府领县四；清化府领州三县十九；镇蛮府领县四；谅三府领州七县十六；新府领州二县九；义安府领州二县十二；顺化府领州二县十；太原府领县十一。以演州、宣化州、嘉兴州、归化州、广威州直隶布政司。后又设升华府，领州四县十一。其余卫所大率与府州县兼设。辅等遣都督柳升赍露布献俘至京。上御奉天门受之。文武群臣皆侍，兵部侍郎方宾读露布毕。季及子苍、伪将胡杜等悉付狱诛之，而赦其子孙。惟苍弟澄进神枪法，诏官之。
张辅《平南露布》曰：“伏以天讨有罪，聿兴吊伐之师；武功告成，爰举献俘之礼。渠魁尽获，海峤肃清。盖除恶必锄其本根，而绝患宁存乎萌蘖。安南逆贼黎季更姓名胡一元，及子黎苍更姓名胡者，僻居炎徼，负固海隅，豺狼之残孽，蛇虺之遗毒。戕贼国主，潜移陈氏之宗祧；荼毒生民，数犯朝廷之边境。攻围诏使，侵暴邻邦；僭称大虞，窃纪年号。酷刑威众，人怀孥戮之忧；横敛剥民，家被掊克之害。衔冤动地，无辜吁天。圣恩尝许其自新，狂竖怙终而不改。挤遏天朝之使，贼杀故主之孙。凶甚三苗，舜法岂容于原宥。罪浮征侧，汉兵必事于剪除。臣等恭奉制书，总率师旅，鹰周鹗，先云气而度斗南；貔虎熊罴，挟风威而逾岭表。既破重关之险，飞渡长江，遂拔多邦之城，歼夷群丑。乃乘破竹之势，分遂窜蒿之夷。东都立平，西都亟下。余孽如蚁岂之聚，迅扫于盘滩、困牧；贼党犹爝火之然，扑灭于噜江、仙侣。市廛安堵，郡邑向风，士民上书陈其罪恶者动以千计，土人效顺愿同追剿者何啻万人。乃督舟师，进逼胶水，逐鲸鲵于海口，困虎兕于柙中，暂尔偷生，须臾延命，因驻我师而设备，欲致彼贼以就诛。狂悖犹欲鸱张，丑类仍怀豕突。传报贼众引兵驾象以来侵，愤激诸军鸣剑抵掌而往捕。臣彬臣旭戒行既远，都督柳升警报倏来。贼往入于黄江，船悉来于闷海，遣伪将谢仁鉴等，又于今年三月三十日犯咸子关。臣辅遂用弩以跃马，督阵以麾兵。调骠骑将军吴旺等领精兵而至前，急击登岸之劲贼；都督佥事柳升等率舟师而力战，奋剿游水之逆徒。歼其群凶，毙其首将，泸水尽赤，长江尸壅而血腥，杀气腾空，终日云昏而雾惨。臣晟率都指挥柳宗等领马步官军水陆夹攻。矢镝雨注，而莫我敢遏；铳刨雷钓，而所向无前。大肆剪屠，余烬溃散，乘胜追袭。由噜江至于黄江，贼党奔逃，获海舰及其战舰。遂振旅于胶水，复陈师于交州，誓殄贼以宁边，当奋身而励众。四月二十九日，舟师至典臾门，晴久水涸，贼众捐舟而先遁，我军欲进而莫前。俄然云作沛然雨下，水涨数尺，信川祗之效灵，船过千艘，岂人力之能致。不待渡河而冰合，奚劳拜井而泉流。有开必先，庆罪人之斯得，惟动丕应，仰圣德之格天。狐疑犹豫，彼方谋三窟以庇身；雷厉风飞，我不可一曰而纵贼。五月十一日，生擒贼首黎季等。过师枕席之上，箪食来迎，救民水火之中，室家相庆。宽宥迫胁，招抚流离，奉宣恩命，获遂更生。扫魑魅于炎荒，息妖氛于瘴海。臣辅稽诸载籍，安南本古交州。汉唐仅能羁縻，宋元犹被侵侮。僭窃跳梁，狃于故习，虽知兵而致讨，终叛服而不常，覆载不容，人神共愤。今父子兄弟皆绑缚于辕门，宗族伪官咸生擒于麾下。自谓蛮烟瘴雨之僻处，历代兵威所不能加。孰知圣德神功之齐天，六合全封而莫敢敌。勘定之速，迈三年之克鬼方，俘获而还，陋六月之伐俨狁。雪前代之遗恨，解斯民之倒悬。将士欢呼，知天心之助顺；蛮夷舞忭，信人道之恶盈。是皆圣略渊深，明见万里之外，天威烜赫，坐收三捷之功。数百种周题舌之民，咸跻寿域；几千里鱼盐繁衍之地，尽入舆图。复隆古之封疆，布中华之礼制。臣等曾无汗血之劳，获申敌忾之志，皆遵成算，得效微勤，平定南夷，克清大憝。献俘而告庙社，仰答神灵；盛醢以赐蛮夷，用昭天宪。聿新万年之治化，永乐四海之清宁，无任欢呼庆忭之至。”
辅等班师至京，上交地图。东西一千七百里，南北二千八百里。建交布政司、按察司及都指挥使司于交州府。置府十七、州五，领各州县卫十，千户所二，军民大小衙门共四百七十有二。于是舆图复汉、唐职方之旧矣。以交所举明经士人祺润祖等十一人，为谅江等府同知。赐敕慰勉，上复亲制诗赐之。
六年，论平交功，进封新城侯张辅为英国公；西平侯沐晟为黔国公。并食禄三千石，子孙世袭。丰城侯李彬、云阳伯陈旭各增禄五百石；清远伯王友进封清远侯，都督佥事柳升封安远伯。战死都督佥事高士文追封建平伯，并子孙世袭。亲擒黎季军人为首者王柴、胡超升指挥使，为从者李福等四人皆升指挥佥事。先是上问户部尚书夏原吉曰：“升与赏孰便？”原吉对曰：“赏费于一时有限，升费于后日无穷，多升不若重赏。”上从之。于是惟升元功，余皆班赍有差。
陈氏建曰：“夏忠靖谓赏费有限，升费无穷，此谋国名言也；惟升元功，余皆班赉，此祖宗朝赏功良法也。正统以后则有大不然矣。王骥麓川之役，封爵升职至万余人。天顺中，有一卫官至二千余人者矣。成化中，天下军职至八万余人。正德中，遂逾十万矣。使累朝赏功皆遵祖宗良法，夫岂冗滥至此！”《书》曰：“监于先王成宪，其永无愆”，有国者尚念之哉！
交蛮寇简定等作乱。命黔国公沐晟总兵讨之。定，陈氏故宫，先是已归附。将遣赴京师，复逃回去，与化州伪官邓悉、阮宴等聚众谋作乱。悉等推定为主，僭号纪元。寇交州近城，黎贼余党多应之，其势日盛。官军屡出无功，奏请益兵。遂命晟发云南、贵州、四川兵数万，往征。仍命兵部尚书刘携往赞军事。沐晟帅师与交贼简定战于生厥江，败绩。兵郭尚书刘携、都督佥事吕毅、交布政司参政刘昱等，皆死之。于是贼益炽，攻陷诸郡县，进迫交州府。事闻，复命英国公张辅为总兵官，清远侯王友为副，帅师二十万往征之。
七年八月，张辅兵至交。败贼众于咸子关、太平海口等处。斩首数千，溺死无算，生擒贼党伪监门卫将军潘岷等二百余人，获船四百余艘。贼尊阮世每、邓景异脱身逃。十一月，张辅进兵追交贼首简定，于美良获之。并获其伪将相陈希葛、阮宴等，槛送京师。惟陈季扩、邓景异逃于义安未获。
八年正月，张辅败贼余党阮师桧于东潮州。斩首四千五百余级，溺死尤众，生擒二千余人。敕召辅还。辅奏留黔国公沐晟，云阳伯陈旭等讨余寇，而自帅师还京。
九年正月，命英国公张辅总兵复往交，会合黔国公沐晟剿捕叛寇。先是陈季扩等上表请降，而中怀反覆。上许以为交布政使，其党邓景异等皆授以官。季扩疑惧，不受命。放兵劫掠，势渐滋蔓。官军不能制。上以张辅为交人所惮，靖乱非辅不能，故仍命总师往焉。七月，张辅至交督兵。败贼阮师桧、胡具、邓景异等于九真州月常江，寻复败黎芷兵于福安，斩之。
十一年十二月，张辅等大败贼兵于爱子江，获陈季扩。时辅偕沐晟等进兵顺州。贼阮师桧等屯爱子江，设象伏以候官军。辅侦知之，以戒。先驱群象来冲，一矢落其象奴，再矢披其象鼻。象奔还阵，自相蹂践。官军乘之，贼大败。斩贼将阮山，生擒伪将军潘经等数十人，贼众死者无算。季扩走，追擒之于老挝。余党悉降，交复平。
十二年，张辅槛送所获贼首伪大越国王陈季扩及伪国公阮师桧等赴京师，诛之。
十三年，前交参议解缙死于锦衣卫狱，徙其家于边。缙，吉水人。天性英悟奇绝，七岁能赋诗，日记数千言。年十八，举江西乡试第一，连登洪武十一年进士。上亲选拔为庶吉士，读中秘书。日侍左右，特被宠眷。一曰寓大庖西室，谕之曰：“尔缙试举今日施政所宜，直述以闻。”缙退，即草封事几万言以进。极论悉陈，无所讳忌。上敕其识。时兵部侍郎沈氵晋忌缙才，诬其狎侮胥隶。上不听，擢监察御史。适都御史袁泰怙势恣横，诸道御史欲纠之无敢执笔为章者，缙挥笔立就，历抵其奸状。上虑缙少涵养，将为众所倾。召其父至，谕之曰：“才之生甚难，而大器者晚成。”其以而子归，益进其学。又谕缙曰：“朕于尔义则君臣，恩犹父子。其归尽心于古人，后十年来朝大用尔未晚也。”会太祖宾天，缙赴临。大臣谓赴临非诏旨，遂谪为河州卫吏。上即位，擢为翰林待诏，命侍左右。缙英杰敢言，上喜之，遂见信用。既而侍书黄淮改中书舍人，入见。上与语，大奇之。凡视朝，特命淮与缙立于御榻左以备顾问。每夕召对至夜分，或便殿就寝；赐坐榻前，议论政事。同列不得预闻。寻复升缙为学士。后上与武臣丘福等议建储，文臣惟金忠预，皆靖难时股肱也。武臣咸谓立高煦，谓其有卮从功，且上所最爱耳。金忠以为不可。卜犹豫未定，遂召解缙预议。缙言立嫡以长。复曰：“好圣孙”，指宣庙也。乃册立世子（御名高炽。）为太子。高煦为汉王。及上欲征交，缙谓自古羁縻之国，通正朔时宾贡而已。若得其地，不可以为郡县。不听。时上甚不喜太子，而宠汉府。缙谓不宜过宠，致起觊觎。上遂怒，谓离间骨肉。高煦怨缙。言于上曰：“易储事藩邸旧臣无泄者，惟解缙泄之耳。”上怒，遂出缙广西参议，寻改交。后缙入京奏事，适上北征。缙见皇太子而归。上还京。汉王言缙瞰上远出，私觐储君，此无人臣礼。上怒。时检讨王你亦以罪谪交。缙偕你广东娱嬉山水，且上言请用数万人凿赣江以便往来。上大怒曰：“为臣受事则引而避去，乃欲劳民如此！”并你俱下狱。缙及王你之在狱也。狱吏考治索取同谋，缙不胜楚，因书大理寺丞杨宗、宗人府经历高得易、礼部郎中李至刚、中允李贯、赞善王汝玉、编修宋纟宏、检讨蒋骥、潘畿、萧引高等，遂皆下狱。既而父、得易、汝玉、纟宏、引高相继死狱中。国史本传称缙文学书礼，冠绝一时。其为人旷易无城府，喜荐引士，然少慎择。且所行多任情忽略，故及于罪。死年四十七，家徙辽东。洪熙初始令赦还。
十四年，召交总兵官英国公张辅还京师。辅经营交前后凡十年。
十五年，命丰城侯李彬佩征夷将军印，镇交州。而遣中官马骐监军共守。骐贪黩诛求，郡县激变，盗贼所在蜂起。
十六年，交清化府俄乐县土官巡检黎利叛。总兵官丰城侯李彬遣都督朱广讨之，利败走。利初从陈季扩反，充伪金吾卫将军。后束身归降，以为巡检，然中怀反侧。至是僭称平定王，以弟黎石为伪相国，莽为伪都督，聚众劫掠。广兵讨败之，擒斩数百人。利遁去。彬遣兵讨之，不克。右参政土人莫邃战死。
陈氏建曰：“张英国召还，而黎利孽作，交自兹杌捏矣。愚谓当时交既平，仍命英国公镇守之，方为得策。如洪武中沐英既平云南，即仍命沐英守之。英殁，仍命沐之子若孙世守之。然后诸夷率服而云南为吾中国有也。何也？西南夷之所畏服者惟沐氏。非他将所能镇压也。今交人所畏服孰有逾于英国者乎？交南三叛，非英总师弗平。英国三召还，而叛乱俱不旋踵复作。夫交人所畏惟英国，视他将固蔑如也。使英国久镇于兹焉，余威震乎殊俗，历二三纪后，庶几世变风移，而交南长为吾中国藩服，与云南齿矣。奈何失此一机，遂使二十二州郡士民复沦异域。不得与云南同沾圣化也，可胜惜哉！”
十八年，交右参政侯保与贼黎利战，死之。左参政冯贵亦以讨贼战死。保，真定赞皇人。由国子生知襄城县，有善政。初设交郡县，择人抚治，擢交州府知府，迁参政。时黎利剽掠郡县，保率民兵筑堡于要害御之，贼来攻，保与战，不胜而死。贵，湖广武陵人。进士，为给事中。升交参政，能抚辑流民，归附者众。有土兵二万余人，皆骁勇习战，每出阵有功。后中官马骐等疾之，尽夺其土兵。及黎利反，众强。贵剿捕，独以羸卒数百遇贼。兵寡贼众，贵力战而死。保为政廉恕，贵有方略，其死也，人皆惜之。
巡按御史黄宗载言：“交新入版图，劳来尤在得人。今府州县多两广、云南岁贡生及下第举人，未入国学，乞仕远方，遂授以职。既乏大学教养之素，又非诸司历试之才，以故牧民者不知抚字，理刑者不谙法律。若候九年黜陟，废弛益多。宜令到任二年以上者从巡按御史及布按二司严核其廉污能否，上状黜陟。”从之。
上敕李彬：“叛寇黎利等迄今未获，未审兵何时得息，民何时得安，宜尽心画方略，早灭此贼。”十九年五月，彬请屯田。九月，彬言利奔老挝。我进兵讨捕，老挝辄遣头目览耆郎阻我兵勿入境云。即发兵象大索利送军门，久之竟不获利。上曰：“老挝匿贼，持两端。令彬遣头目出关诘之。”
按别志载，黄安，南宁府人。由举人永乐间授常州府同知，升交宣化府知府。赴部考绩，为交长吏第一。寻升湖广参政。黎氏复叛，安督饷至长沙而卒。观此，则当时死事交者，不特侯保等之阵亡而已也。噫！
是年，诏以给事中柯暹、御史何忠、郑惟暹、罗通俱为交知州。时暹等言事讦直。历诋大臣之任事者无忧国恤民之心，指斥工部尚书李庆。庆不能平，言于上，请罪之。上不许。既而庆等乃荐暹等才堪牧民，于是皆升为知州而处之远方州。
二十二年，上亲征北虏还，不豫。次榆木川，崩。（享年六十）仁宗即位，诏禁止云南、交采办金银。初，讣至京师，皇太子即遣皇太孙赴开平迎梓宫。太孙濒行，启皇太子曰：“出外有封章白事，非印识无以防伪。”皇太子顾侍臣杨士奇等曰：“渠言良是，但行急，新制则不及。”士奇对曰：“太行皇帝初授东宫图书，可权付太孙，归即纳上。”皇太子从之。即取授太孙曰：“此大行皇帝初授我者。有启事以此封识来，此不久亦当归汝，汝就留之。”既行，皇太子谓士奇曰：“汝此说是虽出从权，亦事几之会。昔大行临御，储位久未定，浮议喧腾。吾今就以付之，浮议何由兴？”皇太孙至雕鹗堡，遇梓宫。哭迎军中，始发丧。是月初十日壬子，梓宫至京师。出前户部尚书夏原吉、刑部尚书吴中于狱。二人谏止北伐，系内官监四年。皇太子亲监系所与哭。令出视事，且问以时政。原吉言东南民力困于漕运，请都南京以省供亿。继请抚流民，罢西洋取宝船，止云南交采办金银数事。从之。
又先是汉王高煦受册封。命居国云南，以不欲远去辞。后改命青州，亦坚意不行。常侍成祖在北京，恳辞还南京。高煦所为多不法。成祖以其长史程琮、纪善、周巽等不能匡正，皆黜交为吏。高煦犹不悛，府中有私募者军士三千余人，不隶籍兵部。纵卫士于京城内外劫掠，支解无罪人投之江，杀兵马指挥徐野驴及僭用乘舆器物。成祖颇闻之，还南京。以问蹇义，义不敢对，固辞不知。又问杨士奇，对曰：“汉王始封国云南，不肯行，复改青州，又坚不行，今知朝廷将徙都北京，惟欲留守南京，此其心路人知之。惟陛下早善处置，使有定所。用全父子之恩，以贻永世之利。”成祖默然。后数日，成祖复得高煦私造兵器，阴养死士，招纳亡命，及漆皮为船教习水战等事。成祖大怒，召至面诘之。褫其衣冠，絷之西华门内。皇太子恳为救解乃免。成祖谓侍臣曰：“若此所为，将来必不静，今削两护卫，处之山东乐安州。盖去北京甚迩，如其作祸，可朝发而夕擒之。”乃皇太子监国，成祖不时有疾。两军距隔数千里，小人阴附汉府者谗构百端。侍从监国之臣朝夕惴惴，人不自保。会有陈千户者，擅取民财。事觉，皇太子令谪交立功。数日，复念其军功，宥之。有谮于成祖曰：“初上所谪罪人，皇太子曲宥之矣。”遂逮陈千户，杀之。以赞善乐潜、司训周冕预闻而不谏止，并逮下狱，皆死。
洪熙元年，命兵部右侍郎戴纶出镇交。时进擢东宫旧僚，以左庶子陈山为户部左侍郎；洗马张瑛为礼部右侍郎；戴纶为兵部右侍郎；中允徐永达为鸿胪寺卿；赞善蔺从善、王让为翰林侍读；惟中允林长懋出为郁林知州。既而遣戴纶出镇交吐。初成祖欲太孙讲习武事，于学问之暇，命岁时出猎。长懋及纶每谏不听，纶因具奏言之。初不知本成祖意，故最为太孙所不乐。而陈山、张瑛以每事顺旨被宠。未几，长懋、纶皆生怨望，下锦衣卫狱。上得纶奏，亲诘之。纶抗声辨纶激切。上怒垂之，竟死焉。长懋坐禁系者十年，正统初始赦出之。纶诸父河南知府贤、太仆卿希文，合族百余口，皆被逮籍没。而希文幼子被宣赐名怀恩。成化中为司礼太监，召掌交布按二司事。
工部尚书黄福还。以兵部尚书陈洽镇交，兼掌布按二司事。福治交，视民如子。徇其所好，祛其所恶，劳辑训饬，躬勤不倦。每戒郡邑吏咸修抚字之政。新造之邦，政令条画，无巨细咸尽心焉，于是交人皆爱戴之如父。中朝士夫夫以迁谪至者，咸加温恤，疾病躬造视之。拔其贤者与之共事，及以教道其民。中官马骐怙恩肆虐，福数栽抑之。麒诬奏福有异志。文皇深照其妄曰：“此君子不容于小人。”寝其奏。福居交十八年，上念其久劳于外，召还。交人扶老携幼送之，皆号泣不忍别。
陈氏建曰：“是时交所恃者二人：张辅善用兵，威震殊俗，交土所恃以靖。黄福善抚字，惠流遐裔，交人所恃以安。今既不以张辅镇守，复召黄福还朝，愈失之矣。交土自兹益〈危臬〉〈危兀〉矣，岂非一时辅相之过与！宜乎霍文敏以交南之复失归咎于三杨诸人也。
中官马骐传上旨，谕翰林院撰敕，命骐复往交。间办金银珠香。时骐被诏召还未久，本院官覆奏，上正色曰：“朕安有此言！卿不闻渠前在交荼毒军民乎？交自此人归，如解倒悬。又可遣耶？此人近在内间多方请求，朕悉不答。卿等宜识朕意。”遂止。
陈氏建曰：“马骐传旨，使非本院覆奏，则为失不细矣，是时仁庙刚明，总揽乾刚。而马骐犹萌恣睢之念，况其他乎！由此观之，中官之恶，抑之犹恐其肆，况从而宠之纵之耶！宜乎正统而后，振、直、广、瑾辈之为恶，无有纪极也。愚谓中官传旨，并宜执例覆奏，庶杜奸萌。”
宣德元年，交总兵官成山侯王通帅师讨黎利不利。兵部尚书陈洽死之。先是仁宗遣中官山寿赉敕赧黎利之罪，命为清化府知府。利不从，聚众寇掠，势益张。通帅诸卫官军往讨。洽以为宜驻师石室县之沙河，以觇贼势。通欲渡河，而陈洽反覆谕以利害，且陈方略。通弗听。翌日五鼓，麾兵以渡。洽不能止。次宁桥，与贼遇，自己至未，力战，互有胜负。洽奋马突入贼陈，欲擒其首恶，身披创甚。通惧师却。洽遂遇害。事闻，赠少保，谥节愍。官其子枢为给事中。
交平州知州何忠为黎利所执，死之。忠，邢州人。永乐中进士，授御史。以言事出为知州。至是，黎贼侵围镇城，藩镇以忠有胆略，使怀奏潜请王师。忠夜步走出城二百余里，被贼伏兵所执。诸贼酋喜曰：“何知州闻名久矣。”共举酒酌忠曰：“能从我同享富贵之乐！”忠大怒，唾地骂曰：“臊狗奴！吾天朝臣，岂食汝犬彘之食！”夺杯掷中虏面，流血盈颐。遂遇害。事闻，上深悼惜之。敕旌其门，赐谥曰忠节。
忠临难，从容赋诗曰：“万里孤城久困时，腹中怀奏请王师。红尘失路风霜苦，白日悬心天地知。死向南荒应有日，生还北阙定无期。英魂不逐西风散，愿助天戈殄叛夷。”
命安远侯柳升帅师赴交征黎利，以兵部尚书李庆恭赞军务。陈洽既败死，黎利势益猖獗，遂围交州。成山侯王通奏请益兵。诏命升等将七万人以往，且敕庆举六乡之属有才略者以自助。庆奏郎中史安、主事陈镛等十余人偕行。黎利进逼交州城，王通御之，连战斩贼将黎豸、黎善。贼众奔溃。诸将请乘势过江击之，贼必成擒。通不从。犹豫三日不出兵。贼觇知通怯，复集余众四出，进逼交州，围城。通敛兵闭门不出，利致书于通请和，求进贡方物谢罪。通遣人伴贼使入京。
柳升师至隘留关，利复具书诣军门，请罢兵息民。且言求得陈氏之后曰者，实安南王页三世嫡孙（按安南陈氏无名页者），窜身老挝二十年矣。乞循太宗皇帝继绝之初意，赐立陈氏后主其国，则一方幸甚。升等受书，不启封，遣人奏闻。时贼栅隘关南拒守。升连破之，直抵锁夷关，如入无人之境。升有矜色。升虽勇不好谋，时左副总兵保定伯梁铭参赞军事，兵部尚书李庆皆病。幕府官吏安、陈镛言于李庆曰：“总戎之志骄矣，公宜力言之。且夷情谲诈，不可以屡败忽之。安知其不示弱以诱我！况敕书数次戒说谓贼专以设伏取胜，不宜轻率待之。公宜速入言之。时庆扶病，强起与升力言。升唯唯而已，中实无戒慎意。明日前进以百骑独先之，副将崔聚及庆等皆在后。升前度桥。既度，桥遽坏。陷泥淖中，后队阻不得进。贼伏兵四起，升中镖死。右参将都督崔聚敛兵入营。是日梁铭卒；明日李庆亦卒。又明日聚率兵进至昌江。贼大驱象而前，军乱骤被擒。贼大呼降者不杀，官军或死或奔无降者。安、镛皆曰：“吾辈见危授命耳！”是日亦皆遇害。贼百计强聚降，终不屈，遂杀之（聚宿将也）。
工部尚书黄福归自交。先是马骐既激变交，陈洽继福掌布按二司印，累奏乞还福旧任，以交人思福之深也。上从之。命福与柳升偕行。我师既失利，福为贼所得，皆下马罗拜曰：“我父母也。公向不北归，我曹不至此！”言已皆泣。福斥之，谕以顺逆之理。贼终不忍加害。其酋长馈以饣候粮，乘以肩舆，赠以白金，送之出境。至龙州，福悉以所赠归之官。
黎利寇陷谅江府，知府刘子辅死之。子辅，江西庐陵人。初初为广东按察使，坐累，左迁知谅江府。为人朴，不事表暴，抚绥其民如子，民咸爱戴之。时寇势炽甚，他郡县多已陷。子辅与守将倡兵民效死守数月。寇增众攻城。食且尽，而人心益固。既而又逾月，寇攻益力，遂破城。城中兵民皆尽力斗以死，无一人降者。子辅知事不支，曰：“吾奉命守郡，郡亡与亡，义不可贼手。”遂自经死。一子一妾皆先子辅死。上闻，赠子辅参政，赐祭服其家。
陈氏建曰：“是时交二十余州郡，文武官吏死于黎利之难者何啻数百千计。如何忠、刘子辅诸人名氏节仅仅见之，余多湮没无闻焉。惜哉！
柳升等既败死，通大惧。乃集将士议。以城不可守，战不可胜，不若全师北归。众皆从之。通乃大集文武将士，出下哨河，立坛与黎利为盟结约。通大宴利，赠以金织文绮表里。利亦奉重宝为赂。通不请命，托以便宜，率布政使弋谦以下班师还朝。先是沐晟受命佩征南将军印。由云南与升同讨贼师，至水尾县，贼水陆拒守。晟督兵造舟，屯于高砦，分道而进。时朝廷已得利前与柳升书，利所进表亦至京师。宣宗皇帝召大臣议之，英国公张辅曰：“将士劳苦数年，然后得之。此表出黎利之谲，当益发兵诛此贼耳。”蹇义夏原吉亦曰：“举地与利无名，徒示弱于天下。”问杨士奇、杨荣，荣曰：“永乐至今，劳者未息，困者未苏。不若从其请，可转祸为福也。发兵之说必不可从。”士奇曰：“太宗初心求立陈后。求之而不得，乃郡县其地。今行祖宗之初心，以保祖宗之赤子。此正盛德事，何谓无名！且汉弃珠崖，前史为荣。何谓示弱！愿陛下今日明决。”上曰：“皇考追憾此事，吾闻之屡矣。”明日出皓表。谕群臣曰：“论者不达止戈之意，必谓从之不武。但得民安，人言何恤哉！”遂命礼部侍郎罗汝敬为正使，右通政黄骥、鸿胪卿徐永达为副使，赉诏往谕陈氏嫡孙，俟官属耆老核实来闻，即遣使册封。命沐晟罢兵还镇。总兵官以下各散，新置大小衙门各罢。先是，交新民不愿从贼，至有合城拒守而死，无一人降者。有挈家浮海来居中国者，有窜名戎伍随至中国者。
王通至京师，文武群臣劾奏通及弋谦、马骐等违命擅与贼和，弃地班师之罪。命法司等官会鞠。悉下锦衣狱，藉其家，免死除名。
按交之复陷为夷也，如唐河北再失。乃由于宰相失谋所致，而岂黎利之善用兵乎！使当时留张英公镇守其地，不使马骐监军，虽反侧无患；不召黄如锡还朝，遣张英公讨黎利，贼旦夕可平者。二杨皆帏幄重臣，曾无一言以告，使事机再失。乃徒劝朝廷弃地与贼，不及蹇、夏之见远矣。迨夫正统麓川之役，岂若讨黎利而平交之为善，乃不闻阻其出兵何也？又马骐所犯，当依激变之律。其罪浮于王通，在洪熙中还朝时不正法伏诛以谢交人，漏网可恨。后诈传上旨，往采交金银则其诬上行私，虽振、直、刘瑾何加焉！使非遇仁庙之刚明，未必不再遂其奸也。噫！
陈氏建曰：“交弃守之议，二杨以息兵养民为说，意固美矣。然是时交设置文武诸司大小四百七十余所，官吏将士何啻数万。交一弃，数万人皆为南荒之鬼，不亦悲乎！吾邑罗公亨信以给事中诖误，谪使交九载。洪熙初用洗马张瑛荐始得召还为御史。既还而变作。后亨信历官都御史，有功于边，为时名臣。使非张瑛之荐，难乎免矣！”
按别志载，永乐中，有幼孙戏欧祖母者，论当死。刑部主事李厚鞠之曰：“童稚无知，岂有恶意。坐之重辟枉矣。”疏请宽其罪。不听。继之以泣，太宗亲讯之。以物试童，东西颇如意旨。上恕曰：“童能识左右，何谓无知？”遂谪厚安南椽。厚在安南者凡三年。上忽感悟，召为吏部主事。行五日而安南叛乱，华人之流寓者皆死焉。论者谓厚之免，好生之报也。然宣德初诏荣昌伯智有云：“利贼包藏祸心，已非一日。始若易取，误信人言。惟事招抚，迄今八年，终不听命。忠臣罹害，良民被毒，其谁之过！智等其急进兵，务协和成功。来春不捷论罪。”则宣宗之决意灭贼可知矣。后惑于二杨之说，弃地与寇。竟不思仕于其地者，亦当有处之也。使当时计虑深长，或命张辅再以重兵临其疆上。相机而动，可取则进剿，不可取则许赦。仍诏其将交命官无大无小，尽送还朝，方宥其罪。则贼既喜得封，必肯从令。而我华冠裳岂遂沦没于炎瘴也耶！
罗汝敬等至交州，黎利已先弑，诈言遇疾卒。设女乐宴饮。汝敬怒，尽碎其器，叱曰：“国嗣亡而用吉礼，何也？”四年二月，汝敬等还。利遣人贡方物。三月，遣通政徐琦、永达、行人张聪敕谕利。三月，琦等还，利遣人贡金银钅口器方物。并上国人奏，言陈氏孙已卒，子孙并绝。利抚绥有方，得民心，乞令管摄，永为藩臣，奉职贡。六年五月，利上表谢罪，献代身金人。六月，遣行在礼部侍郎章敞、通政徐琦诏利权署安南国事。七年二月，敞等还。利遣人贡谢。八年，又贡。
刘执斋《赠安南贡使诗》曰：“万国提封总帝家，安南谁道隔天涯。金氵亟旧锡周王履，玉节频浮汉客槎。山尽鲸波和雨露，星回鳌极记年华。诸射爷使承优渥，驿路驰驱莫惮赊。”
利在国僭号称制，仍伪建东西二都（尝寇陷云南所辖宁远州，亦并属焉）。分其国为十三道。乃置百官，设学校。每道设承政司、宪察司、总兵使司。仿中国十三都布按三司也。曰山南；曰京北；曰山西；曰海洋；曰安邦；曰大原；曰明光；曰谅化；曰清华；曰义安；曰顺化；曰广南；欲示其土地之辽阔。每司实不及中国一大郡。学校之士皆名为生徒，循元制，以经义诗赋取士。诗用七言律。
黎利寻死。九年，广西总兵山云言利死。长子狂妄，次子幼弱。奸臣黎问、黎察构相仇杀，夷民惊惧。谅山土官阮世宁、七源土官阮公廷率众避难来归，愿居广西龙州及太平府上下冻州。上敕云曰：“利本起微贱，因奏立，从人望。朕志在息民，遂诏罢兵，徐议立。利遽奏死。之死，利所为也。朝廷即欲问罪，不忍毒民，令权署国事。多行不义，为天所殛。尔戒饬边兵，严谨守备勿忽。世宁、公廷可善抚之。”
按自是之后，中国人多潜入交南。至有受伪御史者，教之窥伺云南，遂诱我逋逃，觇我虚实。镇南关外类多华人，而临安诸郡所在有夷贼矣。盖阮世宁等可来，则我华人亦可去。此逃人之不可留，以自开其衅如此也。
交遣人以国丧告。乃命行人郭济、朱弼往祭利（利僭号，改元顺天。窃位六年，死，伪呼大祖）。利子龙，伪名麟。请封，仍命权安南国王事。景泰庚午，命行人边永颁诏安南。其君臣至馆迎谒，欲拜阶上。永正色责之曰：“安南名礼义之邦，今何如此傲慢！”众瞿然起，拜阶下（永，河间任丘人，天顺乙丑进士）。
正统七年，诏封黎麟真为安南国王，赐涂金银印。命礼部侍郎章敞、行人侯往行礼，至其境，关门低且隘，先驱者谓当伛度。叱之曰：”此中国豕狗窦也，于土人出入则宜。今天命下临，岂可由此度！”迓者惊惧，为彻关，乃度。交人承命，礼不敢肆。归，赆仪毫发无受。交人益贤之（，山西怿州人。永乐癸卯乡试第一，登进士）。
黎麟死（自是皆有二名。的名以事神祗，伪名以事中国。盖其酋习于欺诞，自宋陈威晃伪名光已然，不独今也。龙僭号九年，改元者二：绍平、大宝，伪呼太宗）。子基隆，伪名，绍封。
天顺元年，奏乞赐衮冕，如朝鲜国王例。不许。
三年，庶兄宜民弑之，自立。国人诛之。（基隆僭号十七年，改元者二：大利，延宁。伪谥仁宗。宜民伪名琮，封谅山王。僭号仅九阅月诛，改元天典，降称厉德侯。）基隆弟思诚，伪名灏。绍封。
弘治元年，翰林侍讲刘戬（江西安福人。进士及第）持即位诏往谕思诚，时方加兵占城、缅甸，思诚颇桀骜。戬承命，即从两仆道南宁，疾抵其境。交人皆惊。凡途候馆谒，视昔倍恭。至之日，颁诏。明日，宴毕遂行，馈遗丰腆，一无所顾。遣陪臣道国主意，追送于途。期必致之。戬复以书，并写初入关诗示之，始去。后交人表谢，有“廷臣清白”之语，及为建却金亭于思明道中。后复遣行人董振颁诏其国。
李东阳送纟辰诗曰：“紫泥新诏出彤宫，帝遣南乘使者骢。四面楼船通海气，九霄旌节下天风。仙万叶占尧历，化日重晖仰舜瞳。闻道奉杨恩泽遍，远人无地不呼嵩。”
十年，思诚死（思诚，龙第四子也。僭号三十八年。改元者二：光顺、洪德，伪呼圣宗）。子钅曾，伪名晖。绍封。其臣黎彦俊克贡使，欲由龙州入南宁凭祥。知州李广宁以国初设镇南关，在其境，争之，闻于朝。诏如旧。
十七年，钅曾死（僭号七年，改元景统。伪呼宪宗）。长子[A16T]立（改元泰真）。僭号未及纪年而死（伪呼肃宗）。弟叟，名谊。诏封。宠任母党阮种兄弟。恣行威虐，屠戮宗亲，宏杀祖母，国人诅怨。种夺主权擅命，渐不可制。
成化十二年，诏改南京户部左侍郎王恕为左副都御史，巡抚云南。先是云南镇守中官钱能怙势贪纵，遣其麾下指挥郭英，取捷径往安南求赂。凡朝廷遣使往安南皆道广西，未有由云南者。于是安南君臣骇愕。久之，欲因间启途，遣一酋以兵尾其后。将近边，英绐其酋请先白守关者，因晚归，边吏戒严，安南兵始去。事既传闻籍籍，谓英勾引外夷窥边。朝议命恕往巡抚其地。恕至，即令按察司捕英治之。英惧，赴井死。没其宝石于官，械其党至京师诛之。恕上言：“昔交镇守非人，致一方陷没。腾冲启衅，致麓贼叛逆。今日之事殆又甚焉。”且劝上不宝异物，凡花木禽兽宝玩宜一切拒绝。在云南凡阅月，疏二十上，直声动天下。
十六年，议征安南，既而罢之。时安南累岁侵扰占城。占城遣使入奏请讨之。汪直因献取安南之策。职方郎中陆容上言：“安南臣服中国已久，今事大之礼不亏，叛逆之形未见，一旦以兵加之，恐遗祸不细。”直意犹未已，传（时中官汪直专宠用事）上旨索永乐中调军数。时刘大夏亦在职方，故匿具籍。徐以利害告尚书余子俊，力言沮之。事乃寝。
陈氏建曰：“程篁墩纪陆职方事，称其沮征安南之事尤伟。夫汪直是时东篝怨于女直，北挑衅于鞑靼，二方已兵连祸结，殃民辱国矣，交南之役使直复得逞其志，天下安危未可知。幸而本兵诸公协力沮止之。岂非祖宗之灵，社稷之福，斯世斯民之大幸与。”
弘治八年，安南侵占城。占城国王遣使入奏，请命官往问其罪。上欲从之。大学士徐溥等上言：“《春秋》王者不治夷狄。安南虽奉正朔，修职贡，然恃险负固，积岁已多。今若遣官往至其国，海岛茫茫，徒掉寸舌。小必掩过饰非，大或执迷抗命。若置而不问，损威已多；若问罪兴师，贻患尤大。宜勿听。”乃止。既而中官传旨命上乃止。武宗即位，诏遣修撰伦文叙颁正朔于交。
按文叙，弘治己未状元也。是岁主试学士李东阳、程敏政发策，以刘静修《退斋纪》为问，人罕知者。江阴徐经与南畿解元唐寅举答无遗，矜夸喜跃，舆议沸腾。礼科给事中华昶劾之。敏政自言夙构试目，疑为家人窃卖，凡知策问者俱黜落。揭晓后同考官给事中林廷玉复疏敏政可疑六事。诏狱廷鞠，经称尝以双绮馈敏政。出入门下，夙构试目实从家人得之，故与寅陈说。狱成，敏政夺职；经、寅俱为民。昶与廷玉皆外谪。而文叙首擢焉。李东阳《赠伦文叙诗》曰：“藩邦地重极炎洲，诏使名高出状头。一代风云龙虎会，百年郊薮凤麟游。殊方尽处闻天语，旧屋归时记海筹。采得民风兼国俗，玉堂青史待删修。
种逼谊自杀（僭号四年，改元端庆。降称厉愍王。种伪尊为威穆帝）。立阮伯胜（种弟也）。国臣黎广等讨诛之。立思诚孙莹，伪名周。
六年，遣编修湛若水往封之（思诚第五子镔，伪名琚。生子莹谊，被弑，无子。国人立莹，改元洪顺。伪尊其父镔为德宗）。
十年，莹遣阮仲逵入贡。
东阳赠若水诗曰：“圣朝荒服尽冠缨，岭外安南旧有名。文字不随言语别，道途长共海波平。一家两被周封命，六载三回汉使旌。天上玉堂非远别，故乡重忄尉倚门情。”
莹既立，恣行不道。十一年，社堂烧香官陈与子炳、升作乱，弑莹（僭号八年，降称灵隐王。后伪呼襄翼帝）。自立僭号（仍称大虞，改元天应）。诡为陈氏之后。都力士莫登庸叛降，寻复与黎氏大臣阮弘裕起兵攻之。败走，获其子及其党陈遂等诛之。与升奔谅山，据长庆、大原、清都三府。登庸与大臣共立莹子椅，伪名讠惠。谋请封，因国乱不果行。椅以登庸有兴复功，伪封武川伯，总水步诸营。登庸既掌兵柄，乃潜蓄异志。十三年，黎氏臣郑绥以椅拥虚位，登庸不臣，乃立黎氏族子酉榜。攻其都城。椅出奔，登庸率兵攻绥。绥败走，登庸捕酉榜，杀之。椅归国，登庸自为大傅仁国公。十六年，登庸率兵攻陈。败走，死。登庸乃纳椅母为妻。
◎安南
嘉靖元年，莫登庸自称安兴王。谋弑椅。椅母潜告椅，乃与其臣杜温润间行至清华居之。登庸立其庶弟。椅遣使间道来贡，并求封，为登庸所阻。上以登极改元，遣翰林院编修孙承恩、礼科右给事中俞敦赍捧诏书彩段，谕赉安南国王黎周。承恩等闻该国臣下作乱，黎王遇害，抵广西龙州，与该国境界相离止八十里。体访黎周存殁，并世子名讳。及行附进边界，该国谅山、文渊、长庆等府卫令其迎迓。长庆府申称本国见被逆臣陈皓子陈据谅山等府地方，道路梗阻，待转报国王迎请如仪。龙州申称据守隘头目丁源呈内开访得安南国黎周已殁世七年，今世子改号光绍，但不知名讳。及访得该国镇朔卫士官闭孝忠，称说光绍被逆臣莫登庸作乱赶逐海滨。殁存未卜。又有逆臣陈霸占谅山府等处，号称天应，后故。有子陈异，仍旧占据，迄今仇杀未息，道路不通。
二年，承恩等不敢前进。俞敦病卒。承恩乃上疏曰：“窃惟原领诏敕彩段，止该谕赉黎周。今黎周既殁，其所称光绍者承袭。初未请封，遭乱又无求援，未审是否黎周嫡派支裔。纵使道路无阻，臣等可得而入，决亦不敢轻与。况据各访报前来，则是该国逆臣陈氏父子相继梗于其外，莫氏又逼于其中，兵火相仍，国无定主。臣等又安敢轻入，自速辱命之愆。且臣等原移文该国谅山、文渊、长庆等府卫。其谅山、文渊竟无一字回报，止据长庆府前项回称，待转报国王迎请如仪。臣等久候边境，亦无迎请信息。据势揆情，即使光绍尚存，得知天恩俯及，亟欲迎请，顾其威令久不行于谅山等处，失其出入咽喉之路，其迎请之使必不能通。彼之迎请既不能通，臣等亦安得而入哉！况前项申报光绍，被逐海滨，存殁未卜，臣等在彼再候亦无益矣。祸福利害，在臣等固不足惜，顾事关国体，岂敢不慎。臣等思无可进之理，还至广西梧州府，拟会本题请间。给事中俞敦因感冒瘴气，染病服药调治不愈，竟于嘉靖二年正月初四日身故。臣伏思之：臣原与俞敦钦承上命，充正副使，差往安南国公干。今该国地方多事，既不可进，而俞敦近故，臣又难以独行，理合并行具题，乞敕礼兵二部，从长议处。使臣有所凭藉遵依，以为进止。”上诏：“这所奏事情，还着镇巡官查勘明白。孙承恩暂着回京。”
三年十二月，巡按广西监察御史汪渊等题称：“会同总镇两广太监郑润、总督两广军务右都御史张顶、镇守两广总兵官抚宁侯朱麒议照，安南国两广接境，虽云裔夷，久被圣化，请封纳贡，守为常职。诏谕赏赉，著为令典。兹其国中扰乱殆将十年，遂致国土分裂，迄无定主。臣等历查经年案卷。博采访探人言，参度事情，似得梗概。倡乱于陈等之叛逆，黎周遇害；继乱于莫登庸之奸雄，黎周播迁。今据该国长庆、高平二府所牒，并龙州所申各情互异，但以理推之，陈父子叛逆，情罪灼然，无待访勘。其黎周遇害，无子。国人共立其故长兄黎灏之子黎周以为世子，名位甚正。权摄国事。经六七年。臣主定分亦已甚久。夫何一旦被人胁迁于外国，人皆不知之。其莫登庸既称忠义，力能讨贼，何故视主蒙尘，竟不迎复？乃辄改谋易议，别立其弟黎周权摄国事，其间篡逼，何怪群疑？况传闻之言，或云黎周年龄尚幼，岂能权摄国事；或云黎周虽称黎周同母之弟，但黎灏没世已久，焉得尚有幼子；或者莫登庸既娶其母而后生子（传闻周母嫁登庸为妻）。冒姓黎周，亦未可知。此虽昧夷情，未易遥度真伪，即使黎周真黎灏之子，黎周之弟，则弟岂可以夺兄？黎周乃一国共主，而莫登庸辄敢易之，则臣岂可以废主？今该国长庆府牒称，黎周要差陪臣奏事请封；高平府牒称；黎周要差陪臣奏事请封。近据广西太平府申安南国帖文，差陪臣阮文泰、范敦礼、郑麂等赍捧表笺文奏启本并方物，要行赴京，烦为照例开关放入，及应付脚力廪给等。因臣等会访得该国扰乱，未有定主，乃辄朦胧差陪臣进贡求封，中间又不明白开说，所封何人姓名，显是立非相应，国人不服，或是奸雄谋篡，假立诡名。必有境内奸细通诱外夷，欲假我天朝恩宠，以服众心，以遂逆谋，亦未可知。朝廷为万邦之极，不可不正纲常之大义。而自古帝王之御夷狄，亦或以不治治之。缘事关边计，乞敕礼兵二部从长查议。请乞圣裁。”上诏镇巡等官再行访勘，得实奏来定夺。
六年，登庸用其党范喜谋，伪作禅文，篡国僭号于境（改元明德）。伪立子芳瀛为皇太子，寻弑。按安南故臣郑惟忄申文曰：“逆臣莫登庸者，业中武举。为力士校尉。郑惟忄叔父郑惟慎累荐为都指挥。以本国初乱之时，先登庸从陈嵩，后始来降，权命为宜阳县参将。他善水战，讨贼有功，遂次选升为武川伯。许该管海洋一处，稍有权柄。时本国头目郑绥、阮弘裕争权相攻，各回清华本贯。登庸乃挟本国世子，令一国头目取金银，乃阴许其党文官范嘉谋赂诳诱文臣等。谓权在勋旧头目，我等不得用事，不如保他为节制官，则我等任意横行。遂率众保登庸为节制十三道。登庸得霸，掌国权，阴蓄不臣之志，乃谋作不轨。世子知之，间行得脱于外。世子庶弟黎虑及黎虑母后出，被登庸蹑追获。本国头目人民皆从世子起兵逐登庸。登庸走回海洋地方，从登庸者止有上洪、下洪、荆门、南策、太平等府耳。世子再回国，都将前保登庸文臣皆杀之，督诸头目人民四面夹攻。当时旧管兵头目阮弘裕已死，郑绥犹在清华，国兵虽多而无所统摄。登庸仍胁立黎周，造濠垒，固守海洋一方。一月之间，攻之不破。登庸即出其不意，以水船从大江潜夜直趋掩袭国都。世子走脱。其旗盖等物俱为登庸所得。登庸乃大张其旗盖，诈吓各处诸军，谓已获世子。本国目兵一时退走，设险据要，各相自守。及后方知登庸已得势，世子退据宁山县。郑绥由清华进至，见时势稍弱，即迎世子回据于清华地方，都国城寝皆为贼有。登庸又恐逃出从世子，乃鸠毒杀黎周。假立别人，犹冒黎周姓名。于嘉靖五年七月内，有前从逆臣莫登庸之党乔文昆出迎世子，率山南所管之兵来降。世子仍分郑惟峻镇守清华，留世孙兴命郑惟峻保养之。世子督兵进天关府，道驻乐土县。分诸头目夹攻登庸党于彰德。乔文昆亦进，水道夹攻登庸于木丸洲三岐江山南承政司处。乔文兵败，登庸追至莅仁府金榜县，世子未知之也。登庸取金银讲求乐土县土官郭辽鹤引行捷径，围袭世子营。不意之间，各皆溃散，前天朝封赐敕书及文书字迹一切尽弃。登庸乃擒得世妃生世孙之母郑氵奴宝，沉江杀死。世子惟带一钦赐印信随身走脱。从臣止存十五六人，潜行山道，到清华地方。在前诸军并不知焉，及见烧房放铳，各相散回宁山旧处。逆臣莫登庸益得势矣。”此说稍异，而于事颇详，今并存之。
九年，登庸传土地于方瀛，伪称太上皇。虑国内不服，起兵攻之，退居都斋。
十五年，上以哀冲太子生，命颁诰四夷。礼部尚书夏言疏曰：“安南贡使久绝。我皇上登极改元，钦遣编修孙承恩、给事中俞敦赍捧诏敕往谕，竟以该国作乱，道路梗阻，未达而返。今照皇嗣诞生，若复颁诏本国，则必如前梗阻。命使不得径抵其国，徒损国体。合无今次止行诏谕朝鲜国王，其安南国暂免遣使。再照该国贼臣作逆，国无定主，分裂窃据，荼毒生灵，义当与之讨贼平乱，斯为中国君主四夷之道。但查得两广镇巡等官，节奉钦依访勘，迄无回报，显是轻忽边情，违慢明旨。以致纵长夷奸，积损国体。所据经该官员相应通行查究。合无乞敕兵部马上差人星驰两广地方，着落镇巡等官，即便查照先年节奉钦依事理，访勘该国事情的实，合同三司及该道守巡官员从长谋议。务要区画停当，上紧具实奏闻。不许隐匿迟违，误国大事。庶几叛乱之罪可惩，朝贡之典不废，裔夷以安，边境以宁，而中国之体尊矣。”上谕：“诏使且待，彼国事情你部里还会同兵部计议来说，勿视为非要。”
时贼党武严威、武文渊、武子陵等避罪出逃，犯我边疆。八寨长官司土官副长官珑彻、教化三部长官司土舍张泽、通把、李者来、白俊等与之交通，引使侵掠。珑彻后又因事被贼拘执。云南总兵沐绍勋奏称：“珑彻乃我中国职官，岂可置之不究？设欲举兵进讨，而武严威系是外国亡命，避居而来之地，势难攻伐。恐徒费兵粮，卒难成功。及欲将张泽据法拿问，但各酋见与武严威等交通，诚恐持之太急，别怀异谋，酿成大患，深为未便。除一面严行邻近一带地方各整搠军马，协力防守，一面选委能干土流官员前去抚谕，务要珑彻挟取回任。”礼部尚书夏言疏曰：“臣等会同兵部尚书张瓒等计议，我太祖高皇帝开国之初，陈氏首先纳款。故著之祖训，不许后人伐其国者，嘉陈氏之能输诚效顺，首先臣服之忠也。讵意陈为贼所戕，遂绝其祀。天道好远，而贼利复灭季[B13P]之宗。幸而得国，传之子孙。今乃废职不修，弃民不保。自正德十年，黎周差陪臣阮仲逵进贡之后，迄今二十一年，朝贡之使不至，废弃正朔，罔秉臣节。今据两广守臣所奏，则黎忄惠、黎皆非黎周应立之嫡。莫登庸、陈、陈、阮时雍、杜温润、郑绥等俱属篡逆之臣。《春秋》大义，乱臣贼子人得而诛。矧圣天子在上继天立极，君主华夷，而该国负固作逆，久不来庭。所据彼国事情，罪状显著，无逃天讨。乞敕锦衣卫选择指挥千百户内，素有胆气谋略言语便利通达事机者二员，先领敕书一道，前往广西地方，着令镇巡等官，仍选彼处军卫有司官员人等能深晓夷情、熟知道路、强干有谋者三五员名，伴送敕使径入安南境内，勘问彼国背叛朝廷，久不入贡缘由。并见今篡主夺国罪人姓名，根究的实，作急奏报。仍乞朝廷下令选将整兵，待报而发。再照：安南疆域，东起广东之钦州，迤西历广西之左江，至云南之临安元江为界。合无一面敕镇守两广征蛮将军总兵官安远侯柳，会同巡抚两广都御史钱如京，一面乞敕镇守云南征南将军总兵官黔国公沐绍勋，会同巡抚云南都御史胡训、贵州都御史汪珊，即便整搠汉土官军，调度钱粮，严备待命。再照：彼国逆臣构乱已非一人，武严威舍彼就此，必非篡国之贼，抑或不忍视王受祸，不肯甘心从逆，亦未可知。合无乞敕锦衣卫另选如前能干官二员，赍领敕书一道前往云南，体勘武严威事情。责令镇巡等官差本处的当人员前往八寨长官司等处地方及直抵武严威营内，密谕朝廷以安南久不朝贡，又知国中逆臣篡主，方兴问罪之师。若武严威果因同列篡逆，避罪而逃，即便明谕祸福顺逆，如能革面向化，归附我军，往征彼国，则向来扰乱边疆羁执土官诸所罪犯一切赦宥。如珑彻被拘在彼，即令与武严威解释宿怨，协心从征，其珑彻交通之罪亦一体开赦。但彼国见今作乱事情，许武严威等备细开陈，及其归附实情，作急奏报，以凭降敕调遣委用。如其不服，则当置之度外，俟王师至日，一并诛剿。但兴师伐远，命将讨罪，事体重大。合无恭请宸断，敕下兵部，会集在廷文武多官从长计议。慎择大将，遴选偏裨，简设总督粮饷文臣，更置地方有司官员，调集诸路兵马所在储峙刍粮。一一区画停当，上请定夺施行。”上诏：“安南国先此诏书不谕而返，有伤体面。又久不入贡，非叛而何？两处差官都依拟着实勘明奏报，便写敕与他去，兴师备讨必行兵部，便会同议奏。”
按嘉靖初，田州岑猛叛。两广总督姚镆讨鸩杀之。谓岑氏可遂灭，疏请设流官治田州。而卢苏、王受诸孽辄通交南。流言摇惑滇、岭间，姚镆被论落职。桂萼初向用，荐起新建伯王守仁总制两广。守仁至岭南，始知流官不可设。请复官猛子邦相为田州判官。卢苏亦与上巡检羁縻之。萼议礼致位卿辅，欲立奇功，乃阴以意寓书授守仁使密探安南要领。守仁不答，萼遂恚憾。会守仁卒，竟中伤革世爵及恤典云。
上既敕锦衣卫官往察安南，又遣礼部尚书黄绾、学士张治使安南（时车驾巡承天，绾、治又复止）。都斋为贼要害，登庸居此为方瀛外援。而以九公府为都斋之卫，又僭颁大诰五十九条于境内（方瀛僭号，改元大正）。是岁黎椅死于清华（椅，某之子，思诚之曾孙也。初莹伪封为沱江王，育为己子。椅立，伪呼本生父为哲宗，僭号六年，改元光治。彼逐，以忧死。或曰登庸袭虏以归，鸩杀之。伪呼恭皇帝，黎氏传十世，立一百十年）。故臣立其子柽（伪改元元和）。柽伪名宁。遣郑惟忄充使，泛海来京奏登庸僭立之罪。礼部疑其诈，诘以此疏何人所作，谁为写进。又诘其何不赴经过衙门挂号。郑惟忄申报曰：“本国世子及诸头目耆老共议，谓本国危乱如此，远闻中华有圣明之主，忠良之辅，必不弃我。我国大困，欲赴天朝奏诉，而陆行之路并不得通。欲作水船过海，又不谙水路。反覆思惟，罔知所处。幸见广东商船漂海到于玉山县云济社海，世孙乃命诸头目文武官等议论，作急差人寄与商船载去。诸头目都不敢行，惟郑惟忄一则恨登庸逐君篡国，一则恨登庸杀惟忄亲母之仇，誓不共载天。且又念食君之录，死君之难。事不辞难，臣之职也。即奉命而行。所与共事朱头者，其父朱盐行至南宁，不得前进，再回病死。头欲继成父事，乃愿行尔。本国系在海边，知海行之事，死生难定。世孙乃作二本，封在二筒，并二批差惟忄、朱头各带一人一筒，分行二船。防或一人死一人生，亦得信通天朝。世孙与诸头目耆人焚香祝天，国祚存亡系在惟忄等一去。惟忄自家而出，一国之人皆谕其十死一生，盖海外浮沉，一死事也；如到广东不赴官府衙门挂号，即路上盘诘捉获，则外夷过海越关，是一死事也；若赴见官府衙门，则或不许前往，再送回本国，逆徒接取而杀之，又一死事也；或官府衙门恨其越度关津，前杀后奏，朝廷安知其是某人缘某事，空死道路，亦一死事也。且共论谓天朝教化风俗，本原教化者，所以教天下之人事君尽忠，事亲尽孝。切忧道路艰难，死生是命，如到天朝，必无死理。乃作间道潜行之计。自过梅岭去处，犹恐其泄知，牵延岁月，盘缠俱尽，饥寒困苦，未知死生如何。今幸已到京，得见天日，始有生理，窃念惟忄承本国世孙差来之事，不是小事。路途亦不是近便路途。苟非为国为君安敢到此乎！伏望推往事足以验当时，且如申包胥已不知楚国子孙何在，犹能自身走秦告急，请兵以复楚祚；张良则韩国已灭，犹能自身出家财购求力士，要击秦皇，以为韩报仇；豫让则智伯已死，犹能自身致死，变名吞炭，途厕伏桥，欲杀襄子以报智氏。况今郑惟忄犹有本国世孙差来，岂不捐驱奉命而行。此乃一国大事，非郑惟忄自家私事，愿审情怜悯之。其如作本写本之事，则各有司存，非郑惟忄之职。本国旧规翰林起稿，东阁撰定，递入国王看过，送下中书监书写。再递入，惟有国王与尚宝司内官守印人用印，司礼监房吏官封定，叫差人来国王面前分付，惟知赍捧而行，凯敢问其何人作本何人写本，与其中间事体如何哉！国家之大小不同，君臣之礼法则一。如太阳下临万物，安得仰视乎！”廷议犹以黎宁所奏未审是的，命两广制阃体勘。乃徼临安卫指挥赵光祖移文彼国查报。安南总兵使庆阳侯武文渊等申报曰：“今嘉靖十六年二月二十八日，武文渊等见奉天朝委官赵大官递下公文二道，查勘安南国事由。仍明示武文渊等以祸福之理，倾诚向化之方，文渊不胜喜欢，欣幸之至。盖惟天朝皇帝爷爷陛下尊居五位，正临万邦，体乎天地之心，正此纲常之道，将以劝善惩恶，故使赵大官有是行也。而文渊等虽鄙俚，敢不悉心以陈答之乎！然文渊等虑夫本国缘被莫登庸僭夺位号，{穴浸}成乱阶。遂失事大之礼。彼莫登庸者，海滨之子，抛网之徒。其祖父并以捕鱼而生莫登庸等，故前国王黎啁录而用之。国王黎啁不幸即世。本国头目共推立黎氏子孙黎椅为主，年号曰光绍。以统国事，欲复修藩贡如例。岂意莫登庸等潜谋不轨，别立私党，放逐光绍奔播在外。既而鸩杀之，国统遂乱。彼又阳立光绍弟黎椿为主，以安众心。然权柄则归于莫登庸之手，政令则出于莫登庸之口。才得五年而又杀之。并及王之母，皆暴之于馆外，乃篡其位，号曰明德。居得三年，兄弟相争，彼又杀其弟莫撅，而伪传与子莫登瀛，号位大正。凡八年于兹矣。自退海阳古斋处，莫登瀛则居龙编城焉。抑知逆臣莫登庸父子篡国夺位，害主虐民，情节如此。是以本国忠义之士，则有头目伐阅如郑惟骏等，共推戴光绍之子莫柽以摄国政。据于清化路，郑、郑蛲据于太源，阮金等据于义安，阮仁莲等据于广西，此数者皆义存故主，志励报仇。各拥兵众，割据土宇，以图济国难。思殄仇人之恶，免乖天理之常，屡至安南国。故二十一年诚失藩臣之礼，职此之故也。若夫黎忄惠、黎广者，乃逆臣莫登庸畏其罪戾，诈冒假名以求售其奸计。然黎氏子孙，无此二者姓名明矣。至于始末山海道里，一一著在于天朝版图之中。苟文渊等不具言，则大官亦已知之，然武文渊等切见谅山石龙等道少有平坦，其余各道并是崎岖者焉。今武文渊虑夫祖父迭荷国恩，兄第席承家荫，念国仇安可共戴，誓逆贼难与俱生，忿瀛、庸父子之奸浮于莽恶，而难土人民之苦殆胜秦苛，故臣虏之手不低，报主之心忍忽。为此武文渊兄弟等，奉本国王命出领宣光路地方，深有望天朝德义，恭惟皇帝爷爷陛下德广亨屯，量弘拯济。奋周后伐罪吊民主举，严人君弑君篡位之诛，正名分之乖违，救生灵之荼毒，使内宁外抚。遐迩共仰于德威，而大畏小怀，蛮貊用沾乎声教。为此具状谨陈，伏蒙照鉴。”
六月初二日，临安守备王时中捉获安南探事总兵王明哲、进士阮景等二十名。王明哲亦称愿引大兵马为向导，自绥阜州至莲花滩达归化府，又自归化至临洮府达东都城，备陈水陆进程及其寨守之处。我阃帅未之信也。先是（十二年间）登庸攻清华，柽奔广南，逃占城界。音问不通，故臣立其弟某以拒登庸（伪改元光照）。既而（十五年）廉知柽所在，复偕讨贼。将军伪福兴侯郑悦等迎柽归清华。
是年，廷议安南不贡，奏请问其罪。上命咸宁侯仇鸾总督军务，兵部尚书毛伯温参赞军务，往征之。改提督两广军务兵部侍郎潘旦佐理南京部事，而以巡抚山东蔡经代之。先是旦疏于朝，谓“莫氏固奸雄之魁，然黎贼亦叛逆之派。律以中国之法，皆非所宜。假天朝名号为之主者，今二氏分争，兵甲小息，彼既未定，我谁适从。”盖其意欲静以观变也。毛伯温恐其梗己，故奏易焉。寻敕两广，云南调集兵粮。蔡经奏水陆进兵，其路有六。姑以三十万人为率，以一年为期。合用粮饷已该一百六十二万石，而造舟买马犒劳器械诸费，大约用银七十三万余两，未易辨也。
时大军既出，而剿抚二议未决。户部侍郎唐胄疏言事体至重，决不可征。其略曰：“今日安南之事，若欲致彼之修贡，其事甚易。非惟兵不必出，虽勘官亦不须遣。若欲伐而乘于不贡，则关系颇大。非独此役未可轻举，虽有甚于此役者，亦未可举也。臣请以七不可伐为陛下陈之：星辰莫大于三垣列宿，然皆丽于中土，而外则皆次舍之余。山川莫大于五岳四渎，然皆会于中土，而外则皆支委之末。是华夷乃天地间大分限，故安南虽不庭，祖训乃陛下所当遵守。其不可伐一也。至太宗皇帝所以奋讨黎季者，以其弑主杀使之恶大。然兵已压境，犹遣行人朱劝许其金身赎罪退师，及其不悛然后讨。既克，即为陈氏求后，无所得，不得已始郡县之。反侧不宁，终永乐之世。仁宗皇帝每以为恨。宣庙言于朝曰：‘皇考追憾此事，往往形诸慨叹。朕闻之屡矣。’遂将已成之郡县一并弃之。其遵圣祖之训，真如执玉捧盈，陛下所当率循者。此不可伐二也。若以为治统华夏，逆乱之臣不可以不问。则王者不治夷狄。况自古夷狄分争，乃中国之福，今殆其时。汉当匈奴之盛，历高祖、世亲奋力威之而不得。逮至元康、神爵以后，匈奴内乱，五单于争立。宣帝坐受其朝，此其明验。夫吾民赤子也，夷狄犬羊也。若殃赤子以问犬羊，纵能治之，岂知所重者乎？此不可伐三也。若以为中国旧地，今乘其乱取之。则建武中马援南征，深历浪泊而还。虑交终复沦夷，立铜柱为汉之极界，乃在今广西思明府境。及我朝张辅于永乐五年平之，明年简定即复叛，竟为黎利所陷没。是皆取之不得者，岂但无益而已乎？其不可伐四也。若以其国不贡可恶，则洪武末安南侵我思明之地数百里，遣行人往谕，抗辩不服，廷臣请讨。我圣祖竟以蛮夷置之度外，岂但如今安南不贡而已。况贡乃彼之利，一则奉正朔保境而威其邻，一则兼贸易薄来而厚其往。即今争乱之时，昨尚奉表笺方物求贡，为抚按以请封。姓名未的而遏之，是盖欲贡而不得，非负固而不贡。以此罪之，则将何以服之乎？此不可伐五也。且兴师本于才力。两广军门储积常数十万两，近费于田州岑之征，今见在仅余四万两。部议又欲广之于江西、福建、湖广内地。然内地自大工之兴，凡南京各省库帑历年所积各项银两，尽为工部之所取。臣昨提督南赣等处军务，监厂连年所积军饷银四十余万两，今亦解用无遗。此不可伐六也。然此特理势有迹之可见者耳，又有意外之虞者：唐之南诏起于玄宗之倡征，前后丧师数十万。驯至咸通，备其侵边，戍多兵连，唐患遂起。宋神宗欲伐辽取燕，而遣使者四出理财，中土骚然。辽乘内扰，先来求地。遂失河东七百里，卒至白沟燕山之役，宋遂多事。且北虏支属渐盛，我河套之地，哈剌慎吉囊诸种据为已有，近又加以大同叛卒之向导。今再分力于南，臣恐意外之虞，大不可测。此不可伐七也。伏愿凡近遣往安南之官，趁其未行，收回成命。盖此辈武人，万一到彼，以私而枉是非之实。致彼不服，反损天威。纵使勘报得情，我之声势已张而弛，问罪之师则失信不武，两为不便。只须该部移文或差官一人，传命两广抚按选差近边素熟夷情一人，直抵安南，谕以今日姑容来贡之意。则彼将忻忭无地，争跃而前必矣。又王言如丝，其出如纶。各藩闻整兵待发之令一下，人心惊动。且奸雄乘之以射利，借简集而行差放之私，因徵敛而肆侵渔之毒。骚扰之害，何可胜言。则所谓先声者，未及动彼夷于徼外，而先动吾民于邦域之中矣。其该部差人赍整备兵粮各敕，亦望停止。则不以小邦一隙而为全盛之累，圣德光大，人心固结，治安永保焉。”
十八年，莫方瀛上表乞降。上敕毛伯温曰：“先该安南国黎宁奏称，国王黎啁故绝。被贼臣莫登庸作乱，窃据国城，阻绝道路，因而久废职贡。已经差官查勘是实，方欲兴师问罪。节该两广、云南抚镇等官奏称，莫方瀛父子闻天声征讨，恐惧省悔，上表乞降。愿以土地人民悉听天朝处分。据其哀请，似亦可矜。”下廷臣会议。佥谓“夷情叵测，词虽卑恳，意或诡秘。故法不可不正，义不可不彰。今特命尔同总督军务总兵官咸宁侯仇鸾，前去两广、云南适中去处，会同彼处提督节制各该镇并副参以下三司等官，将两广、云南应调汉土官兵及征讨机宜，悉照该部题准事理，听尔便宜处置。其贼臣父子，如果悔罪请死，束身待命，将其乞降听处真实情由，星驰具奏。若执迷不悛，必诛不宥。用兵之际，尔等宜相机酌处，务要计出万全，期于僭乱底平。罪人必得，以彰天讨，以安远夷，斯副委任之重。”毛伯温乃行广西大平府知府江一桂、指挥王良辅去凭祥住扎。审验安南降心，如果归一，即与接受。万一夷情不测，亦听便宜处置。江一桂乃檄问曰：“切照我皇上嗣祖宗历服之大，一统华夷。绍帝王道统之传，肇修人纪。春生秋杀，乾断离明，始因尔国朝使不通，欲求其故。继因尔国人民告变，斯得其情。方今命将出师声罪致讨，尔登庸父子乃先怀德畏威，悔罪向化，据其哀词，似亦可矜。探其实情，犹未可测。虽云献图听处，未见委国输情。虽云上表乞降，未见束身待罪。顷者上表乞降，是否中心实情，有无别项诈伪。如果真实，何以表见？必须逐一声说其真实缘由。其称愿以土地人民悉听处分，如果悉听，作何处分？亦须逐一声说处分缘由。我圣天子穆穆在上，至圣至诚。大小臣工，明明在下，惟忠惟顺。上下一德，海宇同春。真可质之鬼神，岂但行于蛮貊。戒母作伪，徒取日拙之劳；急宜自新，早听天朝之命。其或阳为恭顺，阴实悖狂，偷生畏死，饰诈缓师。支吾不实，执迷不悛，必大兴问罪之师，弘宣吊民之意。尔身就戮，甘为献馘之俘。我伐用张，丕阐文皇之烈。其黎氏见有几人，见在何处，不得诡词隐讳，亦当据实明言。我皇上如天之仁，惟恐一物不得其所。而黎氏如线之绪，可使一旦遂失其传。此事之毕竟当处，而诚之终不可掩者。为此特差力牧二员，赍今檄文一角，前至关界交领。这府州卫作速转行莫氏父子知悉，逐一从实陈答。毋得隐饰情词，执迷自误。督令作速取具印信回文，一样十本，限日缴报，以凭转报军门，定夺施行。”
莫登庸报书曰：“登庸前臣事先国王黎氏，适遭国屯，仓卒之际，未及上禀。苟从夷俗，暂管国事。又付其子，专制之罪，所不能辞。累具表首罪，未闻命下。登庸父子夙夜惕惧，靡敢宁处。至嘉靖十九年正月二十五日，登庸子方瀛不幸病故，国人狃于旧俗，请以方瀛长子福海代领其众。登庸虑前日所处，既不能以义裁，度负罪深重。今日再徇国人所请，巩益重其过。登庸与长孙福海惟执共以俟朝命。本年七月初四日，幸蒙贵府来文，仰本国长庆谅山府卫官转行本国。内言登庸顷者上表乞降，是否中心实情，有无别项诈伪等因。登庸庄诵再三，不胜省惧。窃虑登庸省过悔罪，真情实意已具在前降表，一无所隐。先差阮文泰、阮拔萃等赴两广赍递，继差范正毅、许三省、阮倩等由云南转达。累经年久，犹委侍罪军门，并住坐境上，听命于朝。所望亮其恳诚，宥其过咎，庶得以自新。若土地人民皆天朝所有，前已悉开实数，图献上听处分。惟日夜仰冀天恩，若百谷之仰膏雨，岂别有他说哉！其黎氏绝无子孙，已具在前奏本。苟未之信，请访本国耆老人民，以验其实。如果见在某人，则登庸甘受欺罔之罪。岂以一人手而掩一国之耳目哉！岂以至诚孚豚鱼忠信贯金石如明公而敢以或欺哉！若本国前后往复文书，常用大头目印信。今承令取具该府卫印信，登庸以从命为敬，已照依来文内遵行。书到，烦为转达天朝两广布按都等衙门，庶登庸真实情由得以暴白。幸甚！”
一桂又行谕安南夷耆人士曰：“照得尔安南自昔本属中国，其在本朝陈氏慕义纳款，为我太祖高皇帝嘉奖锡封。及登庸弑逆，我文皇震怒，命将讨平。郡县其地，是出尔交人于水火也。我皇上中兴抚运，统一华夷，遐方绝域无不宾服，独尔黎氏久不来庭。爰命军门奉辞勘问，乃知尔国有莫登庸、方瀛父子乘危肆凶，篡主夺位，倡起乱阶，连结兵祸。致使尔等生灵荼毒，井邑丘墟，罪状既昭，情法难宥。天子为华、夷之主，必敦兴灭继绝之仁；圣人为纲常之宗，必彰讨叛除凶之义。今黎氏之遗裔未泯，而莫氏之恶贯以盈。天理人心，昭昭不可掩也。乱臣贼子人人得而诛之。尔安南虽僻在炎荒，然素被天朝声教，中间岂无抱忠仗义之士，拨乱反正之才，必能共举义兵，以诛元恶。兹当大悬赏格，以速成功。尔等各宜钦奉上天祸淫覆暴之心，仰体皇上正名问罪之意，思黎氏为汝之旧主，恶莫氏为尔之世仇。各宜奋勇摅忠，建谋设策，一倡群和，不约而同，近悦远来，不期而会，大兴讨逆之义旅，歼厥渠魁，弘宣辑众之仁声，安其田里。有能擒斩莫登庸、莫方瀛父子者，赏银二万两，仍奏闻朝廷大加陛秩；有愿以一府归附者，即以其府与之；有愿以一州一县归附者，即以其州县与之。仍各赏银五千两。又闻莫登庸以都斋为自防之计，以九公府为都斋之卫。夫九公府岂无良心哉，不过畏其势胁之从耳！今九公府有能擒斩莫登庸、莫方瀛父子者，一体赏银二万两，奏闻朝廷，大加升秩。有愿以府州县归附者，亦即以其地与之，并照前给赏。夫如是则安南无辜之民得免杀戮之苦，安南有志之士大彰忠义之名。天道以顺，人心以安，岂非安南之大幸哉！不然，则天兵四集之时，难免玉石俱焚之患。是时虽有忠义之士，无以自见，亦将骈首就戮，噬脐之悔，殆无及矣。为此出给本府印信钤盖牒文一样一万四千本，备行长庆、谅山等府卫，永安、文渊等州转谕尔等，尔父老士民其速图之。”
十九年，登庸立其孙福海以嗣方瀛（方瀛少为县学生，知书，颇有计略。十八年秋，自将捕叛人巴广杀之。归而病死。福海立，改元光华）。仇鸾以事召还，改命镇守两广总兵安远侯柳代之。适安南长庆、谅山府卫申报，夷目莫登庸投降，请词虽若卑恳，但意尚诡秘。必须提兵压境，宣布朝廷威德，庶使夷心慑伏，束身待命。广西按察副使翁万达亦以军门添注至，上计毛伯温曰：“今日处莫贼者有三：文命而告成功，此上策也；陈兵鞠旅临之，以威兵不血刃，此中策也；三令五申必欲芟夷绝灭其丑党，威则威矣，恐非圣天子好生恶杀之所先，此下策也。今宜总众长兼群策，俾机权在我。动出万全，纵不得其上，可得其中。不得已，就其下。亦当鉴宋师覆辙，无俾后悔。”伯温从之。乃行取两广及行云南各三司等官会议。正兵分为三哨：从广西太平府凭祥州一路为中哨。委参政翁万达监之，副总兵张经统之，指挥王良辅等督领汉达土目军兵共四万名。从龙州罗回峒一路为左哨。以副使郑宗古监之，参将李荣统之，指挥周维新等督领汉达土目军兵共一万四千名。从思明府思宁州一路为右哨。以副使许路监之，都指挥白泫统之，指挥赖杰等督领汉达土目军兵一万四千名。又奇兵分为二哨：从归顺州一路为一哨，以参政张岳监之（岳原浙江参政，蔡经以其曾知廉州，奏添注广东。委以安南事宜）。都指挥张︷统之，指挥张义等督领汉达土目军兵一万四千名。从广东钦州一路为一哨，以副使陈嘉谋监之，参将高谊统之，指挥李邦相等督领汉达土目军兵一万四千名。从乌雷山等处为海哨，以副使涂楗监之，都指挥武鸾统之，指挥余德安等督领汉达土目军兵打手共一万四千名。而中军营务委监统总督管领共五千一百二十七名，赍执令旗令牌，前去分督各哨。又巡抚云南都御史汪、总兵官黔国公沐、巡按御史彭时济查议以莲花滩分为左右二哨，各委监统督率等官，每哨共领汉土军兵二万一十名，象五十只，凑武文渊等之兵约共六万三十名。分行去后，毛伯温等即于次日启行，亲诣南宁府调度兵粮，相机行事。
交人亦大为儆备，采毒药以试其刃，收巴豆菌集置上流，截竹筒埋地冀陷马足。阳言先由海道袭广东，时赂边氓，觇伺我事。以一关吏通贿，往来不复能禁。万达密募敢死士入伪都，旬日尽得其状。乃下禁令曰：“敢有出关隘与贼通者，磔之而藉其家。能擒莫贼一人者，赏百金。”登庸闻之愈恐，莫知所为。亟请出境降服，听候处分，情甚哀。
伯温于本年十月二十八日允令彼国小目陈等诣念涯等营陈款示。令十一月初三日准其来降。江一桂等乃预于镇南关近地开张幕府，高筑将台。至期，莫登庸素衣系组，躬率小目耆士人等各以尺帛束颈，候于南关台上。恭设龙亭，覆以黄幄，两广三司副参监统衙门列侍，传令开关。登庸暨其侄莫文明等由关道左出，脱履跣足，面北而跪。传遣生员谢天纵为解其组及接受降本。登庸俯伏，五拜三叩头毕。伊侄等亦各以次降，服如仪。当宣谕：“姑容戴罪还国，待为转奏，赐以不死。两广、云南恐有法外奸细，并玩法士官乘机吓诈及生事造言者，宜一切勿听。我天朝正大之体，军门严明之令，汝宜知之！”登庸叩头谢讫。传令闭关，收兵回营。
其侄莫文明并小目从人许三省等共二十八人，莫文明代赍登庸降本一通，本奏曰：“臣荒徼细氓，限于知识，然每遥瞻北极，光被南邦。天清地宁，海晏河润，臣仰知中国有圣人久矣。况天威震动之下，而有阳春骀荡之仁。惧感交骈，曷可云喻。臣惟先国主黎氏末运，相继沦丧。及至黎忄惠摄国未几，亦遘危疾。临终仓卒之时，苟从夷俗，暂以国事付之于臣。臣又付其子方瀛，未及奏请，委涉擅专。虽君门万里，难于上闻，而罪实滔天，岂容自昧。嘉靖十七年，臣父子谨遣阮文泰等赍表丐降，并祈处分，俱出诚心，别无虚诈。但积诚未至，不能上动圣心。夙夜忧危，靡遑宁处。嘉靖十九年正月二十五日，方瀛不幸遘疾而亡。国人狃于旧习，欲以方瀛长子福海代领其众。臣虑前者误相授受，义已不安。今若再徇所请，负罪益重。无以自解，以此臣与福海惟执共以俟朝命。顷者，大将专征，重兵压境。臣犹圈豕，何足以当。幸见军门檄问，备奉天言，慈渥无涯，拊膺流涕。窃念缧臣有罪，黔首无辜，陛下不忍以缧臣之故而骈戮群黎。缧臣何幸以群黎之故而概存残喘。已于国内北望嵩呼，率同小目阮如桂、杜世卿、邓文值，耆人黎全、阮总、苏文速，士人阮经济、扬惟一、裴致永等于嘉靖十九年十一月初三日，恭候南关，组系出境，诣幕庭而稽首，输中款而投降。臣登庸本欲躬自赴京，瞻天请死，缘以衰老且病。不堪匍匐。长孙福海又在丧次，谨令亲侄莫文明代臣趋阙俯伏待罪，亦以见臣父子前遣阮文泰等所赍降表，委系畏威怀德，不敢有饰诈之心。伏望圣慈矜宥，俾获自新。其土地人民皆天朝所有，惟乞陛下俯顺夷情，从宜区处。使臣得以内属，永世称藩事体，岁领《大明一统历书》刊布国中。共奉正朔，臣莫大之幸也。虽先国臣丁氏、陈氏、黎氏递相沿袭，称号纪元。臣悔悟之余，固自知其不可。已经严戒国人，一切革除，听候新命。岂敢仍蹈往谬，自速天诛。广东钦州守臣奏称，如昔、贴浪二都，澌凛、金勒、古林、丫葛等四峒，原系钦故地。果如所称，则是先年黎氏冒而有之，今臣愿将前地归隶钦州。至于惟忄所称黎宁者，国人相传皆以为阮淦之子。黎氏委果无人，故臣已于国都为设香火以存黎氏之祀。今云南乃又以黎宁为黎氏之后，见在老挝，已达圣听，臣何敢辩？惟愿以广陵等七州、红衣等寨及某处某处附近之地，割与管辖，径属云南。惟复仰蒙圣恩，特遣使臣一二员直抵本国，遍访旧民。如有黎氏子孙，臣当率众迎归。全以土地奉还，岂直割与前项地方而已。若果如国人所云，亦乞悯念生灵，俾在统摄其本国。先年缺贡，应合类补。及以后年分该贡方物，臣不敢据以为言者。以方在罪中，求免一死，尚恐不得耳。臣又欲查照先朝故事，备办代身金银人，即欲奉献。止亦虑唐突，惟以投降听处，实情理合具。本权用天朝原赐本国印信钤，盖缘前印信臣止宜谨守，不敢擅用。但惟非此则无以为左验，伏望圣明垂察。”
安南小目阮如桂、耆人黎全、士人阮经济等奏曰：“臣等国人虽处荒隅，实赖覆冒，方得并生。但去天独远，国中往往多难。正德、嘉靖年来，逆臣陈嵩、陈升、郑绥、杜温润等迭构乱谋，逼胁国主。黎啁遇害，黎忄惠播迁，宗氏沦亡。独存黎，摄国未久，亦已病终。地方扰攘，生民涂炭，至此极矣。其时夷目莫登庸讨平诸逆，委有功劳。然土地人民皆天朝所畀，以授之登庸，登庸受之。又私其子，未及请命，罪复何言。臣等国人，亦因丧乱流离之后，虑恐不逞之徒复蹈等往辙，祸且不已。乃仓卒为求生之计，自择其主，私相推戴，实出无知，罪亦与登庸同也。后因道路阻绝，关禁谨严，虽屡具情词，恳求无由上达，罪状益深，致蒙天威震怒，命阃专征。前年军门移檄本国，登庸父子恐惧不宁。谨已上表乞降，未蒙俞允。兹者复动大将统握重兵，威如雷霆，声震蛮峤。自分必然齑粉，无复孑遗矣。岂意曲蒙恩宥，容令输情，监统委官厌境宣谕，合国之众皆相对涕泣，扶老携幼，只侯军门，愿同登庸束身降服。所幸不死，是父母之恩，天地之赐也。其为感戴欢忻，岂有穷极。臣等又惟民不能自治，事必先正名。名不正则事无所摄，事无摄则群然而争。涣然而离者，莫之禁也。欲免乱亡，其可得哉！今陛下既赐登庸与国人以更生矣，若使终于乱亡，则陛下之心必有所不忍者。以此臣等又有拳拳之私，欲渎圣德，以为终始生全之地。登庸自管事以来，不为暴虐，厚施于民，民咸德之。今且畏威悔罪，于其长孙福海共候朝命。不敢因袭旧弊擅自摄国。及已戒饬目民，不复仍前妄称号矣。窃惟登庸祖孙自称夷目，俱系罪人，安敢觊望殊典。但常返覆思念，莫氏虽负重罪，实为夷情所归。然非仰籍圣恩，畀之名色，何以约束国人，使不为乱。伏望陛下矜怜远方生灵，俯顺夷俗，赐以新命。查照历代故事，或为总管，或为都护，俾得管摄国事，世世称藩。臣等亦得保有残生，永为藩民，则陛下再造之恩，当与天地相为无穷矣。”
毛伯温疏曰：“所据莫登庸等乞要内属称藩，岁领《大统历日》，补足节年贡物等项，相应遵照原奉钦依悉为议处。臣等查得安南自汉、晋以后虽称内附，然夷僚之俗，瘴毒之气，终不宜于中国。大率数岁一乱，乱必连结党类。攻陷杀戮，又必数岁而后定。昔张辅以十余万人劳费，仅得数年郡县。叛者相继，卒归于夷，此其明验也。参酌前世利害，莫若外而不内，以夷治夷，庶为稳便。如以莫登庸有罪投降，未宜轻授爵土。伊孙莫福海见今待命，傥蒙矜宥，或可别与都护总管等项名色。如汉、唐故事，每年行广西布政司颁给《大统历日》，令赴镇南关柢领。先年所缺贡仪，查照补足，以后年分照常举行。其钦州、澌凛、古森、丫葛、金勒四峒，行令原为安南，俟添注参政副使等官查照原额，编入钦州版籍，仍量优恤三年，以后一体粮差。其先后差来夷使，事毕放回。此正所谓以夷治之者也。但恐议者尚以黎氏为疑。臣等窃伏思惟，黎利倡乱阻兵，陷没郡县，杀败官军。大将如柳升，大臣如臣洽，皆死于利之手。其余官吏戍卒不能自拔者，悉遭荼毒。臣等至今言之，尚为痛心。我宣宗特以生灵之故，不欲穷兵，而姑与之耳。今莫登庸之罪既与黎利之猾夏者不同，而一闻天声，遂匍匐请死，亦与黎利之屡抗王师者又为有间。黎利既蒙宽贷，则登庸似应未减。至若黎宁，虽自称为黎利子孙，然臣等节据诸司查勘，踪迹委的难明。郑惟忄一向潜住该国上下朗石林州峒寨附近广西土官地方，黎宁面貌初不相识，故或称黎宁，或称黎宪，或称光照，或称元和，或又以为阮淦之子，或又以为郑氏诈称。而近据云南布政司开报，会审夷人郑垣口词，称漆马江峒虽有黎宁，而来历宗派不可得详。所列事情年貌又与郑惟忄原报互异，俱难凭据。臣等以为今所处分，系我天朝安边境驭远夷之大策。其操纵予夺，不宜以逋贼之子孙而为前隙。但黎氏自修贡以来，已蒙列圣宽宥。若其遗裔尚存，似宜体恤。合行云南抚镇等官查勘，果有可据，别无异同，听令仍于漆马江居住，见在所有地方俱属管束。或量与职事，径属云南。若非黎氏子孙，置而勿论。其郑惟忄即于广东所属随宜安插，量给田宅不致失所。如此处分，庶为曲尽。乞敕该部会议。上请取自圣裁。使大疑以决，大事以定。华夷内外自是可晏然无事矣。”
上诏宥登庸罪。安南国着革作安南都统使司。莫登庸授与做都统使，赐从二品，衙门银印仍与世袭。其十三路地方就照原旧地名。各置宣抚同知副使佥事各一员，听都统使管辖，差遣朝贡。其余合境大小官属听彼从宜建置，统属人民。前黎氏僭拟中国制度，都着改正迥避。献还四峒地方，原系我边。准收入版图，还行与两广巡抚衙门好生优恤投降人等。罪既通赦了，莫文明准赏素苎丝衣一袭。彩段二表里；阮文泰等彩段一表里；许三省等苎丝一疋。事完，即日遣问。贡仪御前东宫照旧。彼地户口钱粮不必册奏。礼部差主事吴应奎、中书舍人李传前往两广地方给散钦赏银两表里，所有安南都统使莫登庸敕书一道，安南都统使司印信一颗给付本官，赍奉前去交割，转发登庸收领。
登庸归自南关，染瘴得疾。二十年八月二十二日死。地方浪传莫登庸为阮敬所害。其孙福海听袭。诏登庸未受职而死，亦可矜悼。着蔡经会同总督等官查勘死无他故，及福海是否系伊真正嫡孙。小目阮如桂等保结，别无诈伪。
二十一年三月，福海亲率阮敬、阮宁止等到关祗领敕印并历日千本。敕谕曰：“朕惟帝王以天下为家，欲使万物各得其所。一视同仁，无间遐迩。尔安南远处南服，世修职贡，近年朝贡不至，推厥所自，实惟尔祖登庸之罪。已命官往勘征讨，尔祖乃能悔罪改过，恭上降表，备陈私相授受之非，愿献人民土地，听朝廷处分。该尚书毛伯温等奏报兵部集议题请，谓尔祖登庸畏威投降，输情待罪。朕仰体上帝好生之德，俯顺下民欲逸之情，一切赦之。革去国号王封，授以都统使之职，赐从二品、衙门银印，俾奉正朔朝贡，许其子孙承袭，世守其地，实为尔类永利也。兹该镇巡等官奏称，尔祖登庸病故。尔系嫡孙，且尔能备陈尔祖纳款之诚，备述尔祖属纩之言，亦可谓善承祖志者矣。特命袭尔祖都统使之职。仍降敕谕，尔其益竭忠诚，恪修职贡，抚理夷众，安静地方，以称朝廷怀柔之意，用副尔祖恭顺之诚。永为多福，顾不美欤！一应事宜悉要遵照原降尔祖敕谕内事理而行。钦哉！”莫福海差交北宣抚同知阮典敬、佥事阮公仪等赍捧表笺赴京谢恩。表曰：“中国有圣直徵清晏之期，外夷来王，欣溥鸿溶之庆，阳回午徼，星拱辰枢。臣福海窃惟乾坤体物为心，生意流行不以荣枯而异。帝王爱人为德，至仁恻怛不以存殁而殊。是皆理出于公，所以施及者博。臣福海窃念臣祖臣莫登庸蚤繇世荫，偶值时艰，抚藩民流离乖乱之余，保全有幸。狃蛮俗传袭因循之内，专辄是虞。旷年久阻于比从，一旦俄闻于震怒，南关待罪，恐无地之可容，北关驰忱，赖有天之能白。雷霆为霁，雨露旋施。沾沐湛恩，冀遂由衷之愿；谆勤遗嘱，不忘事上之诚。臣福海资忝童愚，序叨嫡继。祖父敬忠之训惟谨，内承朝廷字恤之仁，实期下逮，体悉过蒙于兹眷，畀矜仍侈于殊光。正朔许以奉遵，义示春秋之大。敕印听其钦领，礼优名器之班。隆渥普覃，高穹莫状。臣祖濒危俟命，没亦知荣。臣躬在疚，拜嘉感而出涕。以至合境见闻之所及，皆言大君长育之无私。钦惟皇帝陛下刚健粹精，聪明睿知，允恭克让，光被四表，焕乎尧文，柔远能迩，安劝庶邦，承哉周烈，和辑丕昭于后典，抚宁大播于皇风。谓臣邑万里阻深，声教欲同于渐暨。轸臣祖一心共顺，恩怀忍间于始终。肆颁已出之纶，广示曲成之造，臣福海谨当代先受赐，对众扬休。德泽所施，政令所加，怀夹胥陶于至化；土地之出，贡赋之入，率常虔致于正供。”
一进方物：金香炉花瓶四副，重二百九十两；金龟一个，重十九两；银鹤银台各一件，重五十一两；银香炉花瓶二副，重一百五十两；银盘十二口，重六百九十一两；沉香六十斤；速香一百四十八斤；降真香三十根，犀角二十座；象牙三十枝。并其余香绢等物。初澌凛等四峒民久而不忘中国，时节必举本朝年号，告其祖先，服中国衣冠如式，出峒始易之。屡结内地边氓告于督府，求复中国。督府嫌其生事，辄杖杀告者，至是始得归。
二十五年，福海卒。其子宏氵翼幼，请袭。国内不服，交兵。
二十六年，莫文明与宗人中正、福山率其家属百余人奔钦州避难，诉于军门。提督军务侍郎张岳奏恤之。命韶州、肇庆二府、清远等处安插，官给岁米有差。
二十七年，逆党范子仪、范子流等谋挟中正争袭。扇诱海滨诸蛮。复叛寇钦州，官兵擒获诛之。
二十八年，莫敬典讨诛子仪余党。护送宏氵翼至镇南关听勘，保明奏令袭职。
三十年，以宏氵翼袭安南都统使。朝贡不绝。氵翼立后五六年，又复兵争。有贡使至京，朝廷以其伪官，待查明白方许献进。行文去后，查无的音，其贡使不敢回。至今隆庆二年，大学士李春芳悯贡使久处邸中，且能敬守主命，为之奏受其贡，遣回。使人在中国二十余年，青鬓而来，今回须发尽白。人以为比苏武皓首以归云。
按此得之礼部郎中郭所言，则其地为都统者非莫氏。正官未可知也。且莫登庸其先不知何许人，或云广州东莞县民，其父流至安南海阳路宜阳县古斋社。社长名之曰萍，盖戏语无迹之意也。萍生登庸及撅，父子以渔为业。登庸有勇力，黎滢以为都力士，信任之。正德十一年，从陈作乱。弑滢，已复叛，袭杀其子。潜谋不轨，黎椅不能制。寻逼纳，椅母，矫命自封，以至篡国。而终为义子阮敬所鸩，天道岂无知者哉！莫文明告变，则敬弑逆明矣。敬固所当讨者。昔毛伯温上疏谓黎宁无是人，欲绝去。《越峤》序录黎柽伪名宁之说。后愚得武氏碑文，仍伪称元和十四年，询知宁尚在彼广南境上，则亦可敌阮氏者也。夫兵岂虑不足哉，广西可得十三万，又取湖广土兵六万，各卫兵四万，江西、广、闽共募八万，即可得三十万。云南兵五万，武文渊亦可得五万，共四十万众。当横行越裳之地，阮敬不足平也。莫氏之役幸免于诛，失刑甚矣。若当时招之事，江一桂亦为有功。其《来威辑略》，可考也。
前给事中严从简《安南来威辑略序》曰：“予罪窜星源。暇阅《新安{穴臣}业传》载，白石江公守太平时，交夷莫登庸蠢动，世宗命毛伯温征之。伯温计先遣使往谕，公请行。登庸乃称臣，公筑受降城。建昭德台于镇南关，以奠巨防。上嘉公绩，进阶亚中大夫。及卒，诸夷创桄榔祠于关内祀焉。予深羡公之雄才大烈，迈迹马援，永世终誉。而犹未能悉其所以经制之方也。后获《安南来威辑略》三卷，展玩一过，则公文告之词，威攘之策，处置之宜，旷然发蒙。如在因垒之际，见公折冲樽俎，械饬毛车，飞苞译篚，而不觉为之盱衡击节也。但志谓抚交之行出公自请，今观军门广省二扎，乃伯温知公练达精敏，克壮其猷，特专委重，固有非公不足以服匪茹之戎者，公未尝抱筹求售也。及详羽报，则夷人慕公声灵赫濯，故愿脱帽避帐，亦有非公不肯心倾者。昔回纥眇视四方之旅，而慑志于子仪之一见；邾人不信千乘之盟，而取成于季路之一言。仁义可为干橹，忠敬可行蛮貊，自古皆尔，于公何疑。夫中国得公以伸其常尊之势，外夷得公以输其效顺之忱。公之功在社稷，与铜柱同标；泽在炎荒，与赤海同溢。则其尸祝卉酋，千岁弗替，其宜哉！虽然，予因公之事而有感于国家之处交人者，未免有遗恨焉。方太祖光践大宝，遣张以宁、牛谅诏谕陈Ａ１０，锡印封王，此特天造草昧，不欲擐甲于远，姑为羁縻之术，不必言已。永乐间，黎季弑主篡国。成祖命张辅进讨罪人。既得郡县，其地置省建官，则其区已入我版图，非复交有，此正变为夏之一机。使当时即令张辅世守兹壤，如沐氏之镇云南。则交人永沾圣化，与滇中同为文教之域。乃撤辅还朝，三叛复萌，非一失乎！宣德中，因中官马麒之贪暴，激变黎利倡乱。时张辅犹在位，假命仗钺，当一鼓分梨者。乃不听辅益兵之议，卒致孱将王通擅与贼和，弃地偃革。朝论以汉捐珠崖为辞，不思交之山川賨赋久属卧榻，与珠崖大异。况反侧者惟一利耳，国人固从又无二，何忍复陷之于喽丽，正犹唐河北再溃，非二失乎！迨登庸僭逆，柽逃占城，其臣郑悦等迎归清华，是固登庸一恚敌也。黎氏故臣武文渊者，居广南地（近莲花滩地名），拥强兵，据上游，常大败福海五万众，是又登庸一劲敌也。天子若诏云南出师，以文渊为先锋。顺流东下，直抵龙编，仍敕郑悦逼其背，再调老挝等刺其胁，誓许削平之后，量功授地。立柽为都统，使主故城，如文渊枭后即拜为清化路宣抚使，其余分与老挝等。凯旋者务大小适均，犬牙互制，而朝廷一无私焉。都统与宣慰知府各不相统，得以自选。其属三年一贡，俱令专达，则人喜规土，必争奋勇。夫包茅不入，王法不赦，乱臣贼子随在得诛，况堂堂天朝，岂患螳螂之努臂？师直者壮，多助者昌。登庸奚足破斧哉！奈何徇情不断，释穷寇之缚，纵在釜之鱼。黎柽已嗣而绝之嗣，登庸无君而作之君。表献受其虚文，兵食费其实储。非三失乎？自后宏氵翼立，文明奔，二范挟宗争袭，扇诱海蛮，鏖扰钦州，又不免役中国以事外夷。又岂若前日一劳永逸之为善耶！予谓季与利事在先朝无容追咎，登庸之招，白石公亲承其任，亦曾谓鲸鲵可歼否。要之庙堂主画，非公得专。读公军务一揭，皆麾城惭邑之备，慎斯以往，必能长驱席胜，则公之见已有先得我心者，九京可作，尚与公慷慨一证之。”
旧志称其地五岭以南，地方遐阻，夷獠杂居，不知礼义，其性轻悍。以富为雄豪，争夺兼并，役属贫弱，俘掠不忌。推髻剪发，文身跣足，口赤齿黑，好食槟榔。一年再稻，一岁八蚕，桑麻蔽野，不解种麦，多鱼监之利。暑热，好浴于江，便舟善水。平居不冠，立常父手，席坐蟠足。谒贵跪膝三拜，侍客以槟榔，嗜酸咸海味。交、爱民倜傥好谋，欢、演民淳秀好学。汉光武中兴，命马援征交女主，立铜柱，而南汉置为交州。时有刺史名仕变，乃初开学，教取中夏经传。翻讠尺音义，教本国人，始知习学之业。然中夏则说喉声，本国话舌声。字与中华同，而音不同。唐时置为安南都护，有爱州、欢州之名，内属中国，文学日盛。至宋朝混一天下，又欲取本国为郡县。论其蛮夷鄙情俗态，阻水依山，易攻难守，乃封李氏为安南郡王。始移都于国威、应天、常信等府，慈兼、清威、清潭等县相夹之间，近泸江，名为龙边城。文学官仪，少有创制。陈氏娶李氏之女，主相传国位，元朝加封为安南国王。其三纲五常及正心修身齐家治国之本。礼乐文章，一皆稍备。乃制科举之法，定立文武官僚。本国自初开学校以来，都用中夏汉字，并不习夷字。及其黎氏诸王自奉天朝正朔，本国递年差使臣往来，常有文学之人则往习学艺，编买经传诸书。并抄取礼仪官制内外文武等职，与其刑律制度，将回本国，一一仿行。因此风俗文章字样书写衣裳制度，并科举学校官制朝仪礼乐教化，翕然可观。如科举之制，则有乡试、会试。其乡试则每至子午卯酉年秋间入场，中三场为生徒，中四场为贡生。如会试至壬戍丑未年春间入场，中四场为赐同进士出身，中五场为赐进士及第。又有第一名、第二名、第三名为三魁。其第一场则用九经之文；次二场则用诏制表之文；次三场则用诗赋之文；次四场则用对策之文；次五场则入殿庭在国王面前，又用对策之文。此乃科举之制。如学校之制，则在国都置国子监。则有祭酒、司业、五经博士、教授之官以教贡士辈。又有崇文馆、秀林局，则有翰林院兼掌官，以教官员子孙崇文秀林儒生辈。在各府则制学校文庙，有儒学训导之官，以教生徒辈。此乃学校之制。如文官各职，六部则有尚书、左右侍郎之官；六科则有都给事中、给事中之官；六寺则有寺卿、少卿、寺丞之官；通政司则有通政使、通政副使之官；御史台则有都御史、副都御史、佥都御史、提刑、十三道监察之官；东阁则有东阁大学士、东阁学士之官；翰林院则有掌院、承旨、侍讲、侍读、编修、校书、检讨之官；中书监则有中书舍人、正字、华文之官；六部所属各司则有郎中，员外郎之官；在外承政司则有承政使、参政、参议之官；宪察司则有宪察使、宪察副使之官；首领官则有经历、录事、知簿、推官、主事之官；牧民官则有知府、同知府、知县、县丞、知州、同知州之官；直隶府县则有府尹、少尹、治中、县慰、通判之官。武官各职五府，亦不敢如天朝之号呼为东西南北中五府，则有署府都督、左都督、右都督、同知、佥事之官；直金光殿并锦衣、金吾二卫则有掌卫都指挥使、同知、佥事之官；神武效立殿前三司则有提督、参督、都检点、左右检点之官；藩镇各卫则有总兵、使总兵、同知、佥事之官；在内各卫司则有指挥使、同知、佥事之官；在外各卫则有总兵、知同总知、佥总知之官；在内各所则有千户、百户、统制之官；在外则有管领武尉之官；沿边各所则经略使、经略同知、佥事之官。又有各五等公、侯、伯、子、男之爵。此乃文武官僚之制。若内臣各监司及杂流官各职，亦有繁多，不必备载。
如儒书则有少微史、《资治通鉴》史、《东莱》史、五经、四书、胡氏、《左传》、《性理》、《氏族》、《韵府》、《玉篇》、《翰墨》、《类聚》、韩柳集、《诗学大成》、《唐书》、《汉书》、古文四场、四道、《源流》、《鼓吹》、《增韵》、《广韵》、《洪武正韵》、《三国志》、《武经》、《黄石公》、《素书》、《武侯将苑百传》、《文选》、《文萃》、《文献》、二史纲目、《贞观正要》、《毕用清钱》、《中舟万选》、《太公家教》、《明心宝鉴》、《剪灯新余话》等书。若其天文、地理、历法、相书、算命、〈克寸〉择、卜筮、算法、篆隶、家医药诸书，并禅林、道录、金刚、玉枢诸佛经杂传并有之。如其字样书写，则前惟有《韵府》、《玉篇》、《洪武正韵》等书字体，后始有《增韵》、《广韵》之书字体。然本国遭乱，未得申明订正，新体多用，亦有混同旧体也。且有刑律、法度、礼乐、朝仪、比诸夷国，甲乙可分。虽少窥上国之图书，岂能似中华之教化！
其国兵制。内外各卫司，每卫司则有中、前、左、右、后、铳弩六所，每所十五队，每队五五，常至六年，选壮黄丁一遭，壮健者充为军伍，老弱者退还民籍。一壮充为各卫所骁勇军，以防国家有事，为战队之兵；次壮亦充旗军伍，以防运粮之兵。若在军贯兵人，许回乡里耕田凿井，各务家业，每至大集朝番即卫所点目，骁勇军留守本卫所，次壮军纳钱放回，有事之时则调来备用。一卫为一营，一所为一奇，此旧兵制也。至本国遭乱时，军兵散在各处乡邑，催调甚迟，难得应变，乃暂作父子乡兵之制。每一处承政司置一该管之官，一府一副都将，一县州置一副将，偏裨之数备在其中。每大县州选一千精兵；中县州八百；小县州或六百或五百。填为战士一名，二人运粮，其余人数出纳粮草。或有进攻某处，则尽调而行，无事一切放回。如贼接境，自相保守。其本县州地方，如冲要者添兵镇守，若守都城之兵，则亦有新旧制。各卫常川军及力勇武士皆食官粮，专留宿卫。后因南北分列，则两边皆遵此制。本国之兵惟在勇捷，务好战。战利则乘胜长驱，不利则退据险要，非有屯兵守城之兵计也。
其山川曰佛迹山（在交州府。上有仙人迹，下有一池，景物清丽，为一方胜概）；曰勾漏山（在石室县）；曰东冗山（在北江府。唐刺史高骈建塔其上）；仙游山（在北江府。一名烂柯山，相传有樵夫观二仙弈棋于此，不觉斧柯已烂）；曰金牛山（在武宁县。唐刺史高骈欲凿其山，见金牛奔出遂止。金牛往往夜见，光耀十里）；曰安子山（在新安府。汉安期生得道处。宋《海岳名山图》以此山为第四福地）；曰云屯山（在新安府大海中。两山对峙，一水中通，蕃国商泊多聚于此）曰大圆山（在新安府。永乐十六年获白象二来献）；曰戏马山（在清化府。巍然独立，横枕长江，为邑人九日登高处）；曰安镬山（在清化府。出美石。汉豫章太守范甯尝遣使于此，采石为磬）；曰天琴山（在义安府。陈氏主游此，夜闻天籁声，故名。本朝永乐初，天兵擒黎贼子苍于此）；曰艾山（在嘉兴州。上有仙艾，每春开花，雨后漂水。群鱼吞之，便过龙门江化为龙）；曰海（环交州等府东南）。
唐沈期《渡海诗》：“尝闻交郡，南与贯胸连。四气分寒少，三光置日偏。越人遥捧翟，汉将下看鸢。北斗崇山挂，南风涨海牵。别离频破月，容鬓聚催年。虚道崩城泪，明心不应天。”曰富良江；曰龙门江（在嘉兴州。飞湍声闻百里，舟过此必弄上岸方可复行。傍有穴，多出鹦鹉鱼，色青绿，口曲而红，似鹦鹉嘴。相传此鱼能化龙云）；曰龙溪（在镇二府。昔陈氏夜过此江，不能，忽见一桥跨江，既渡，回视不见。及有国，改名龙溪）。其产：金、真珠（靖安云地海中出。海贾云，中秋有月，是岁多珠）、珊瑚（有黑赤二种，在海直而软，见日曲而坚。汉初赵佗献赤珊瑚，名火树）、玳瑁（状类龟而页稍长，其足有六，后两足无爪）、丹砂（昔葛洪欲炼丹，求为勾漏令）、沉香（有香木斫断，岁久朽烂，心节独存，置水中则沉，曰沉香）、安息香（树如苦练，大而直，叶类羊桃而长，中心有脂，作香）、苏合油（树生膏，可为药）、胡椒（蔓生，似山薯。春花秋实）、羚羊角（高石山出，一角而中实，极坚，能碎金刚石）、犀象兕（猛兽，元时安南常贡兕）、白鹿（晋元康初，白鹿见交武宁县。宋元嘉末，交献白鹿）、猩猩、狒狒、猩猩，人面似猿。人设酒路侧，连结草屐，猩猩见之，即知张者祖先姓名，呼曰：“奴欲张我！”亟舍去群。后谓试共尝酒，醉即着屐，为人所擒。又宋建武中，南蛮进狒狒雌雄二头。帝曰：“吾闻狒狒力负千斤，何能致之？”对曰：“狒狒见人则笑，笑则下唇掩其额，故可以钉之。”发可为朱缨，血可染衣。似弥猴，人面而红，作人言鸟声，善知人生死。饮其血，使人见鬼。帝命工图之。
蒙贵（状如揉而小，紫黑色，畜之捕鼠，甚于猫）、白雉（周成王时，越裳氏来献。汉光武时，日南、九真贡）、翡翠（羽可为首饰）、蚺蛇（形大而长，其胆性极冷，能疗眼疾及诸疮）、蚁子盐醢（交州溪洞酋长多收蚁卵盐为酱，非官客亲族不得食。《周礼·醢人》馈食之，豆有氐蚁子，即此）、庵罗果（俗云香盖，乃果中极品，或谓种出西域，实似北梨，四五月间热，多食无害）、波罗蜜（大如冬瓜，皮有软刺，五六月熟，味最香甜。核可煮食，能饱人。奉化府嘉林州出者尤佳）、乌木、苏木（一名多邦）。
别闻有戴帽鱼，锐首无鳞，有骨若插翦然，味似河豚。又有桂蠹，形如新生小鼠，产于桂树，偷食蜂蜜。人以入口，即化为蜜，甘香，甚奇。尉佗曾献汉文帝，二物志俱不载。
其古迹：雒王宫（在交州府）、天使馆、有雒田，随潮水上下，恳其田者为雒民，统其民者为雒王，副贰者为雒将。皆铜印青绶，号文朗国。以淳朴为俗，以结绳为治，传十八世。为蜀王子浮所灭，宫址尚存。又元传与矿使安南，题诗天使馆云：“使旌入馆青云动，仙盖临江白日回。谕蜀岂劳司马檄，朝周终见越裳来。
浪泊（在交州府东关县，一名西湖）、铜柱（具前）、铜鼓。
有头飞獠子、赤衤昆獠子、鼻饮獠子，皆窟居巢处，好饮酒，击铜鼓。鼓初成，置庭中，招同类，来者盈门。豪富女子以金银钗击鼓叩，竟留与主人。或云铜鼓乃诸葛亮征蛮钲也。
其名宦：马援（汉光武时）、贾琮、琮为交刺史。招抚荒散，蠲复徭役。歌曰：“贾父来晚，使我先反，今见清平，吏不敢叛。”治事三年，为十三州最。陶侃（晋）、杜正伦（唐）、高骈（唐）、其人物：阮翁仲、翁仲身长二丈三尺，气质端勇。少为县吏，为督邮所笞，叹曰：“人当如是耶！”遂入学，究书史。始皇并天下，使翁仲将兵守临洮，声振匈奴。秦以为瑞。翁仲死，铸铜为像，置咸阳官司马门外。匈奴至今见之者，犹以为生。姜公辅（宋）。
本朝，令申三年一贡，庆慰谢恩等无常期。常贡外，必进中宫方物。
其境：东至东海（三百二十里），西至云南、老挝宣慰司（五百六十七里），至占城界（一千九百里），北至广西思明府凭祥县界（四百里）。至南京（七千七百里）、至北京（一万一千余里）。行人往来必由凭祥州镇南关。自黎滢被弑，轺车不至其地者二十年。莫登庸降后国除，非复遣敕封使如曩日矣。
按《孤树褒谈》云：“永乐中，安南黎季降，其三子皆随入朝。其孟曰澄，赐姓陈。官为户部尚书。澄善制枪，为朝廷创神枪。后贬某官，命其子世袭锦衣指挥。澄愿从文，乃许令世以一人为国子生。今凡祭兵器，并祭澄也。其仲曰某，赐姓邓。亦官尚书，后贬江阴县佐（未审丞簿）。有三子，亦令一人袭锦衣指挥，并赐江阴田甚厚，永蠲其徭，今犹守世业。其季曰某，官为指挥。久之，乞归祭墓。既往，即自立为王。季死，葬京师。其子后迁葬于钟山之傍。愚谓季逆臣，史称被戮，非自死也。某自立为王，则安南何地容之！亦未闻有此王也。此说多虚，姑存俟考。
又《宋史》载淳化二年，宋镐等使还，条黎桓事迹。言桓张筵饮宴，又出临海议，为娱宾之游。桓跣足，持竿入水标鱼，每中一鱼，左右皆叫噪欢跃。尝令数十人扛大蛇长数丈，馈于使馆。且曰若能食此，当治为馔以献。又羁送二虎以备纵观。皆却之。地少寒，冬月犹衣夹衣挥扇云。
◎占城
占城国，古越裳氏界。本秦郡象林县地；汉为象林林邑县，属日南郡。汉末，有区连者，杀县令自立，僭称林邑国王。遂不入版图。孙吴时通使。后其国传外孙范熊，熊传子逸。被其臣范推之奴用事，赞逐诸子于逸。逸死，奴冒范氏族名文，篡夺之，攻并旁国。晋永和中，攻陷日南，求日南故北鄙地于交州刺史朱藩，以横山为界。既而交州刺史杨平同九真太守灌邃讨之。文子佛败走，官军追至其国。佛请降。其后复强，侵暴日南九真诸郡，无岁不至交州，疆域遂日大，延袤至三千里，或曰千里。文传至玄孙，为扶南王所杀。国臣范诸农平其乱而自立，传子阳迈，乍臣乍叛于中国。晋元嘉中，文帝使宗悫、擅和之往伐。阳迈惧，愿输金一万斤，银十万斤，铜三十万斤，还所掠日南户以纳款，其大臣谏止之；乃复遣大帅范扶龙戍北界区栗城以拒晋。晋前锋萧景宪夺据其城，乘胜入象浦。阳迈出师驱象来战，悫制狮子形御之。象奔，师败。阳迈父子遂脱身走。获其国珍宝无算，消金人，归黄金数十万斤于朝。自是历宋、齐、梁、陈、隋皆来修贡。隋仁寿末，复遣将刘方击破之。国主范志弃城走，获庙主十八枚，并铸金为之，盖其先有国以来十八世矣。方班师，范志复国。
至唐贞观中，其孙镇龙被弑。外戚诸葛地取之，更号环王。元和初，入寇安南骓、爱等州。都扩张丹击破之。遂弃林邑，徙国于占，因号占城。周显德中，亦来修贡。宋建隆二年，其王释利因拖盘遣使来朝。贡表章书于贝多轩，盛以香木函。其后嗣王贡使不绝，宋亦厚赉之。政和中，授其王杨卜麻叠金紫光禄大夫，领廉白州刺史。杨卜麻叠言，身縻化外，不沾禄食，愿得薄授俸给，壮观小国。许之。宣和元年，进检校司空兼御史大夫怀远军节度琳州管内观察处置使，封占城国王。自是每遇恩辄降制如封邑。淳熙中，遣兵袭真腊，破之。庆元中，真腊大举兵复雠。遂灭其国，俘杀臣民几尽，更立真腊人以主之，因名占腊。元至元中，国主曰孛由补刺者吾，遣使归附，贡方物。其子补的立，复负固不服，元数遣重兵临之。又每遣使招谕。虽外示降款，中无顺志。
本朝洪武元年，其主阿答阿者遣使虎都蛮来贺即位，贡虎象方物。命行人吴用、颜宗鲁、杨载送使者归，赐以玺书及《大统历》、金绮等币。书曰：“今年二月四日，虎都蛮奉虎象至。王之诚章，朕已具悉。然都蛮未至，朕之使已在途矣。朕之遣使，正欲报王知之。曩者我中国为胡人窃据百年，遂使夷狄布满四方，废我中国之彝伦。朕既已发兵讨之，遂二十年，芟夷既平，朕主中国，天下用安。恐番夷未知，故遣使以报诸国。不期王之使者先至，诚意至笃，朕甚喜焉。今以《大统历》一本、织金绮、纱罗绢五十疋专人送使者归。且谕王以道能奉若天命，使占城之人安于生业，王亦永保禄位，福及子孙。上帝实监之，王其勉图勿怠。”
三年，安南举兵侵占城。阿答阿者遣平章蒲旦麻都奏闻。上遣翰林编修罗复仁、兵部主事张福赍诏谕安南并占城曰：“朕本布衣，因天下乱，起兵以保乡里。不期豪杰云从，朕将数年，辟土日广，甲兵强盛，遂为臣庶推戴，君临天下，以承正统，于今三年。海外诸国入贡者，安南最先，高丽次之，占城又次之。皆能奉表称臣，合于古制，朕甚嘉焉。近占城遣平章蒲旦麻都来贡，言安南以兵侵攘。朕观之心有不安，念尔两国自古及今，封疆有定分，不可强而为之一，此天意也。况尔等所居之地，相去中国越山隔海。所言侵扰之事，是非一时难知。以朕详之，尔彼此世传已久，保土安民，上奉天道，尊事中国，尔前王必有遗训，不待谕而知者。朕为天下主，治乱持危，理所当行。今遣使往观其事，谕以畏天守分之道。如果互执兵端，连年不解，荼毒生民，上帝好生，必非所悦。恐天变于上，人怨于下，其祸有不能逃者。二国之君，宜听朕言，各遵其道，以安其分。庶几尔及子孙皆享福于永久，岂不美欤！”诏至，两国皆听命罢兵。乃遣中书管勾甘桓、会同馆副使路景贤赍诏印，封阿答阿者为占城国王。上又以占城通中国文字，遣使颁科举诏于其国。
按《宋史》纪占城制文吏五十余员，有郎中、员外、秀才之称，分掌资储宝货等事。详具《五代史》，则其国虽无科举之事，而亦知文教之崇久矣，故国人多有能词翰者。如《近峰闻略》所载占城使人入贡诗，其《初发》云：“行尽河桥柳色边，片帆高挂远朝天。未行先识归心早，应是燕山有杜鹃。”其《扬州对客》云：“三月维杨富风景，暂留佳客与同床。黄昏二十四桥月，白发三千余丈霜。玉句诗闻贤太守，红莲书寄好文章。欲寻何逊旧东阁，落尽梅花空断肠。”其《江楼留别》云：“青嶂俯楼楼俯渡，远人送客此经过。西风杨子江边柳，落叶不如离思多。”又常寓苏之天王堂，见葵花不识，问其名，人绐之谓一丈红花。即题云：“花于木槿浑相似，叶比芙蓉只一犬。五尺栏干遮不尽，独留一半与人看。”又《濯缨亭笔记》亦载宋亡后，沈敬之逃占城，乞兵兴复，占城以国小辞。敬之效秦庭之哭而不得，乃留居其国。占城宾之而不臣，敬之忧愤发病卒。其王作诗挽之曰：“恸哭江南老钜卿，春风拭泪为伤情。无端天下编年月，致使人间有死生。万叠白云遮故国，一杯黄土盖香名。英魂好逐东流去，莫向边隅怨不平。”观此则占城不惟粗通文墨，而且敦重节义。不惟其臣有诗才，而其主亦善篇章。彬彬乎声名文物，匹于朝鲜，超于日本远矣。我太祖科举诏之颁，真不鄙陋其人，而欲纳之于合教同文之盛也。宜哉！
四年，王遣其臣答班瓜卜农来朝。表用金叶，长一尺余，阔五寸，刻以本国书。俾译者译之，其意请给兵器、乐器、乐人，欲使安南知为声教所被，输贡之地，则不敢欺凌。上以兵器虽不足惜，但二国互争，而朝廷独与占城，则是助尔相攻，甚非抚安之义。又所请乐人，在声律虽无中外之殊，而语音则有华夏之异，难以发遣。命中书移咨国王，令其国有能习中土华言可教以音律者，选择数人至京习之。并谕福建行省，占城海泊货物皆免其征，以示怀柔之意。
八年，上以占城与爪哇等国贡使，每至中国，为商多行谲诈，诏禁阻之。
十三年，遣子入贡，贺万寿圣节。谕其勿与安南国交兵。
十六年，遣使赍勘合文册与之。
二十四年，入贡。以其国弑立，绝之。
永乐元年，遣使告谕即位。其王占巴的赖遣使奉金叶表文来贺，入贡方物。且言被安南侵掠，乞降敕往谕。上遣行人蒋宾、王枢使其国报之，赐以绒锦、织金、文绮、纱罗，仍谕安南王胡使息兵修好。
四年，敕广东都指挥司选精兵六百人，以能干千百户领之，具器甲糗粮，由海道往占城，会兵伐安南。又遣中使马彬等赍敕，赐以镀金银印及纱绢、金带、黄金百两、白金百两、织金、文绮衣二袭并诸色币。国王占巴的赖既出兵，复遣中官王贵通赍赐往劳之。赐白金三百两、彩币二十表里。
五年，占巴的赖已复安南所侵地。又得黎氏父子及其党恶，献俘贡方物谢恩。诏嘉奖之。
六年，国王遣其孙舍杨该奉表贡象及方物。比还，赐真金印及黄金百两、白金五百两、锦绮纱罗五十疋、彩绢百疋。自是屡表贡犀象及金银器物。
七年，命中官郑和等往赐其国。和统官兵二万七千余人，驾海舶四十八号，是岁秋九月，自太仓刘家港开船，十月至福建长乐太平港停泊。十二月于五虎开洋。张十二帆，顺风十昼夜，至占城国。其国临海，有港曰新州（西抵交，北连中国地）。海船到彼，其酋长头戴三山金花冠，身披锦花手巾，臂腿四腕俱以金镯，足穿玳瑁履，腰束八宝方带，如妆塑金刚状。乘象，前后拥蕃兵五百余。或执锋刃短枪，或舞皮牌，槌鼓吹椰壳筒。其部领皆乘马，出郊迎诏。下象膝行，匍匐感恩。
按《七修稿》载淮安清江浦厂中草园地上有铁锚数枚，大者高八九尺，小亦三四尺者，不知何年之物。相传永乐间，三保太监下海所造。雨淋日炙，无点发之钅宿。视之真如银铸，光泽犹日用于世者。愚意此必良铁为之，故其色精莹如此。举一物之坚巨，而他物可推矣。其功费之靡滥何算也！又三保之称不知系是郑和旧名，抑岂西洋私尊郑和、王景弘、侯显等为三太保，故耶？
八年，王复遣使济标等贡象及金银器物。诏马彬等送济标还国，仍赍敕以文币赐之。
十一年，国王又遣其孙舍阿那沙等入贡。兵部尚书陈洽言：“初讨黎贼及陈季扩之时，占城国王虽听命出兵，然实怀二心。图唇齿相依，徘徊观望，愆期不进。及进至化州，大肆掳掠。以金帛战象资陈季扩。季扩遗以美女，复约季扩舅陈翁挺等三万余为党，侵夺升华府所隶四州十二县，厥罪与交等，请发兵讨之。”上以出师路由交阻，交民方安业，不忍用兵，远劳供给。但遣使赍敕谕占巴的赖而已。先是占城定三年一贡之期，与安南国同。是岁遣行人往劳之。自后国王嗣位，必请命于朝。亦遣使行礼。
十六年，国王遣使贡瑞象。翰林儒臣金幼孜作赋献上，以表圣应（赋有序）。
序曰：“恭惟皇上膺受天命，统绍洪基，仁布寰宇，化周六合。是以扶桑月窟之境，雕题穷发之地，莫不梯山航海，奔走来贡。盖自三代以降，未有盛于今日者也。乃永乐十六年秋九月庚戍，占城国以象来进。其状瑰诡雄壮，玄肤玉洁，文有白章，粲若华星，郁如云霞。拜跪起伏，驯狎不惊，斯实希世之上瑞，天下太平隆盛之徵。夫百兽之中，其强悍勇猛者，莫逾于象。非若虎豹熊罢之属，可以力制。今占城以是象来贡，既有以见其形质之美，而其驯扰狎习，似与仁兽无异。于以见圣德之广大，被于幽远，草木鸟兽咸沐恩光。而其感化之妙，固与凤凰来仪百兽率舞者同一效验之大矣。臣忝职词垣，幸际圣明，屡睹嘉祥之盛，不可无纪述以咏歌太平。谨拜手稽首而献赋曰：‘惟我皇明，受天命，临宝位，洽文德，隆至治，际天蟠地，覆冒无外。明无幽而不烛，化无远而弗被，惟诸福之毕来，致嘉祯之骈萃。羌万国以来庭，咸与琛而奉贽。或贡以威凤祥麟，或献以锦豹灵犀，或进以渥洼龙文之天马，或奉以西域卷鬣之神狮。其他若瑶琨、球琳、大贝、明珠、珊瑚、玛脑、琥珀、车渠，珍奇异产。海委河输，纷香耀，杂然前陈，则又不可以备书也。粤有巨兽，魁然其状，潜海滨以回翔，匿长林而自放，势侔山岳之穹窿，力抵万钧之雄壮。其生也大块孕其真，至和毓其精，瑶光助其神，斗宿濯其英。然后走百神，集众灵，播休氛；协嘉祯，忽乘云而下降，倏天开而日晶，采攵攵而烨煜，文璨璨而，耿繁星之布沪，莹雪花而缤纷。如肪之洁，如玉之温，经以白理，纬以玄黄，修众采以交互，纷五色而成章。炳炳蔚蔚，熠熠煌煌，六甲为之呵卫，五丁为之赞襄，岳祗因之而献瑞，坤珍以之而效祥。于是番酋夷长睨之而惕惊，象胥虞人望之而辟易。不假几槛而自致，匪藉尉罗而自格。乃告神明，涓吉日，载之以蔽空之长舟，藉之以幕云之文席，左叱阳侯，右麾海伯，风师前驱而缩恧，天吴后从而匍匐，迅飚为之帖息。魍魉窃伏以藏形，远引而遁迹。星驰而云驶，逾万里于倏忽。沭恩光于九重，近龙颜于咫尺。观其拜跽有常，动止有节，既容与而弗惊，亦安舒而自帖。万姓为之骏奔，百僚为之欣悦。麒麟参之以翱翔，驺虞随之而蹩薜。于以导乘，与服鸾辂，备万舞，协韶，宣人文，韶皇度。兆至德之桢符，绵万年之宝祚，囿斯世于泰和，措群生于丰遂，熙鸿化以弥流，圣心而祗畏。将以明刑弼教，保民图治，答景贶于上天，眙嘉猷于后世，又岂徒夸盛美侈多瑞，为目前之奇玩而已哉！臣忝厕列于禁垣，幸瞻依于日月，愧学术之粗疏，莫形容于万一。爰缵述于见闻，翼具存于事实，杨盛世之休嘉，著无前之伟绩。祝圣寿以悠长，颂皇图于无极。为之颂曰：“惟皇神圣，上帝之命，统临万方，靡不从命。维帝监观，祯祥之格，丕昭神化，洽此文德。皇不自圣，益敬于天，匪象之瑞，所瑞惟贤。大哉皇仁，覃被八弦。如天之行，如日之升。上帝之歆，协于皇德。亿万斯年，其永无〈攵〉。”
宣德元年，行人黄原昌颁正朔至其国。王仪度稍弗恪。原昌人，端坐责之，词明气壮。王叩首谢罪。赠以金帛奇物。悉之。及还，复命。承顾问，悉以正对。上大悦，升户部员外郎。
按原昌，福建楚溪人。永乐乙未进士，为人持重有气节；既奉使还，时奔竞之风甚炽，原昌耻随流俗浮沉，遂请老以归。
正统六年，国王卒，嗣子摩诃贵由请袭爵。上赐敕诏，遣给事中舒某（失其名）为正使，及副使行人吴惠往封之。是冬十二月廿三日，发东管。次日过乌猪洋，又次日过七州洋，见铜鼓山。次日至独猪山，见大周山。次日至交界，有巨州横绝海中，怪石廉利，风横，舟触之即靡碎，舟人甚恐。须臾风急过之。次日至占城外罗洋校墅中。廿九日，王遣头目迎诏，宝船象驾，鼓吹填咽，旌旄奄霭，〈叠毛〉衣椎髻，前后奔驰，至行宫设宴。王乘象迓于国门，戴金花冠，缠璎珞，环帐列戈戟，以群象为卫。既宣诏，王稽首受命。是时腊月，其国犹暑。民多裸袒，士著苎衣。南阡稻熟，北秧犹青。七年正月上元夜，王请赏烟火。艺沉檀，燃火树，盛陈乐舞。每夜鼓以八更为节。五月六日还，至七州洋，大风舟几覆。正使舒某忧泣，不知所为，惠为文以祭祝融与天妃之神。俄而开霁，见广海诸山。十五日遂收广海，复抵东莞。
按吴惠字孟仁，东吴人。年二十，以粮役管运至京，途中日歌古诗。或言于县令，令奇之，名为弟子员。举永乐甲辰进士。洞庭有进士自惠始。授行人，喜言事。使占城还，升桂林守。义宁峒蛮杨氏结苗人为乱，藩臬议进兵征之。惠止之曰：“义宁吾属，吾往抚之。不从，用兵未晚。”乃肩舆从十余人，入其峒，山石攒峭如剑戟。徭人腾跃如飞，闻太守至，奔告于其酋出迓。惠谕之曰：“吾若属父母也，宜听吾语。”众唯唯。惠因为陈逆顺祸福。杨氏诸蛮感泣，留数日，历观诸屯形势，以数千人卫出境，归报罢兵。明年，武冈州盗起，宣言推义宁峒主为帅。藩臬咸尤惠。惠曰：“吾当任其咎。”乃遣人至义宁。群徭从山巅望见惠使，即遥拜，言不敢反状。且求雪武冈之诬，盗计遂阻。迄惠在郡，无敢骚窃者。后升广东右参政，支正三品俸卒。愚谓航海飓涛，非人力所及，而惠蹈险如常，不为舒某之骇乱。噫！雷雨弗迷，大舜所以为圣；遭风存敬，程子所以为贤。惠之度量，于此可见。其后峒夷之反覆难信，犹之海波不测也。惠处之坦然，皆自此度量推之耳，惠岂无所本哉！观其日歌古诗，悠优讽咏，涵养性灵，中有素定者，故夷险一致，克定大事若是。语曰：诵诗三百，不能专对，授之以政不达，虽多亦奚为！今惠不惟专对于远，又能达政于蛮。则其所歌，固可谓有用之文章。而县令乃能识之于吟诵之间，亦异鉴也哉！抑因是知古人奉使列国，宴享之际，赋诗见志，占其所就，后竟不爽，谅有以大。又按诏使之往占城者，其人不一。而独郑和之舟迹载于《星槎胜览》，吴惠之舟迹载于惠之日记，故特著之以见其道里所经，日月所历，俾后使可据而行耳。且和由新州而入，惠由校杯面入。岂二路皆可通而随风所泊，故异耶？
景泰末，摩诃贵由卒。其子罗茶全遣使入贡请封。天顺中，命给事中江彤、行人刘寅之赍敕往封。谕其砥砺臣节，赐以彩币。国王罗茶全遣使沙婆利奉表入贡，即赐敕并彩币。
刘寅之，江西永新人。其父名髦，行谊端茂。永乐戊子，领乡荐，会试下第。道遇泽水，一女子溺将没，号救命。髦援之登舟，附载而归，道中皎然不敢犯。逮家，妇迎问曰：“买妾乎！”髦告之故。妇扣女，言：“本富族，今举家葬鱼腹矣。感君子再生恩，请服婢役以报。”髦曰：“恶有是！吾力犹能返汝。”立命人送之还。至则茫茫大川耳。亲识皆绝形迹，复载之来。髦命妇善视，伺为择婿归之。妇曰：“渠已无家。吾亦无后。君非构意室之，踪使从人，未必胜君。殆亦天作之合，使其侍君栉耳。”髦固不可。有知者劝谕数四，久之乃处副室。而生二子，长定之，次即寅之。兄弟文学相师友。寅之登景泰甲戍进士。使占城还，进员外郎，累升参政。定之为大宗伯，谥文定，为时名臣。而寅之声望相颉颃，人称二难云。夫观髦一事而有三善：拯溺全生，仁也；同舟不乱，义也；必其无所归而后纳之，礼也。厚德所感，宜食其佳胤之报哉！
成化六年，安南国王黎灏与占城交兵。时占城盘罗茶全卒，其弟罗茶悦嗣立。奏称：“安南国差人索取犀象宝物，不从，起兵攻围本国。提拿臣兄连妻小五十余口，抢劫宝印，烧毁房屋，杀死军民三百余口，掳去男妇不计其数。差人占守本国地方。臣暂管国事，乞为赐印封王及敕安南放出掳国男妇人口。”广东市舶提举司右监丞韦春亦奏前事。请行礼部，差官奉敕赍去安南，戒渝国王黎灏息兵睦邻。上诏且不差人，待安南使人来，写敕与他赍去。
九年，上命工科右给事中陈峻等赍敕往占城国，封盘罗茶悦为王。为安南阻绝。峻等上疏曰：“臣等奉命于十年正月二十九日到占城。新洲港口把守俱是安南番人，不容进入。臣等见得蛮人不逊，令通事满源等谕以出使占城国缘由。源等回报。番人言说，此港占城王退还我的安南国王，各立界牌把守，他自见在灵山为王。开船到灵山海面下碇，随令满源等上山访问。要见罗茶悦，有无实迹。回还报说山中遇见避兵人说，罗茶悦一家俱被安南虏去。地方尽数占夺，改为交南州名色，又令小旗姚官康四散缉访是实，开船回还。将赍赐印信并原捧诏敕进缴。”诏下兵部，会同五府、六部、都察院、通政司、大理寺等衙门，议得安南国来岁当朝，合候陪臣至日，行令通事詹升等将前项事情译审明白，另行具奏。定夺。
先是安南国王黎灏亦奏：“占城国人乘船航海劫臣化州，房屋储入于烈火。除臣已差陪臣陈廷美赍本赴京陈奏外，成化六年八月，占城国王罗茶全又亲率水步掩袭化州。七年正月，茶全大兴忿兵，砍臣戍卒。臣溃围力战，茶全率众而南。本年十一月十二日，臣差陪臣阮德真赍本赴京具由陈奏。先于本年三月，茶全扫境内兵，复图再举。诡言从朝廷差使勘臣四川地方，碣石为标，永息纷纠。亲率象马，图欲破臣义州，使其弟罗茶遂领游兵先行，茶全继进。茶遂心赧气挫，惧致丧败，夜伏健儿杀之行帐，自立为王。自是国内纷纷，人心好乱。头目割据方面，鞠旅募兵倒戈相攻，殆无虚日。本年十二月初三日，臣钦蒙敕谕：‘朕详览奏章，深察事理，互相仇杀皆非保境安民之道。且尔安南与占城曾受朝廷爵土，世修职贡，为中国藩屏，岂可构怨兴兵，自相攻击。《春秋》责备。贤者是宜安分修理，保守境土，解怨息争。先尽睦邻之道，仍禁守边头目毋启衅端，生事邀功。如欲假此为吞并计，恐非尔国之福。’大哉日月无私之照，至哉父母均爱之仁。俾臣与占城俯仰熙之天，偃息喧和之地。此远臣之真情，国人之毕愿也！臣深感圣恩，恪遵天戒，禁戢边吏，勿启衅端，固守封疆，敢行报复！然茶遂自弑逆之后，群情瓦解，有众心离。成化八年正月，茶遂亲至境上，差头目翁舅虚计赍书于臣，谓其兄茶全害民违天，家覆国破，自取之咎，荡折固宜，国人弗协。茶全忧惧成疾，国人立弟茶遂掌摄国事，已遣使赴京赍金叶表文，永袭王爵。乞臣同往城下一盟，以提夷海门为界，北则为义州，南则为占城北境。并乞臣援兵数千，拥立茶遂都于番地。臣谓解怨息争，钦承圣训。邻国废置，义不相干。乃差大头目范悫与茶遂盟。茶遂归至尸耐海口，罗茶悦子茶质苔来与其头目潜率徭峒之人，夜伏竹弩攻茶遂军。占人自惊，茶遂为乱兵所杀。茶质苔来自立为主，移都晶持。法令虽严，人愈作叛，乱臣强盗自称为君长者几十人。有称摩诃支麻彳劳冰者，有称麻诃左皮罗拨者，二党驱象弄兵，迫臣边地，其余亦各据地方。臣差头目陈极赍书于左皮罗拨议和，求舒边患，即为支麻彳劳冰邀杀。臣恐兵连祸结，罪干天朝，戒戢守边头目益图守御，不许进兵。且占城为国，东抵于海，西逼徭蛮，北界臣义州，南与龟、賨二部接壤。占城、賨部仇隙有年。自是賨部徭蛮乐占城乱，率众抢掠，千百为群，道路不通，村墟岑寂。臣日夜思惟，自以钦承圣训。息兵睦邻，而遭彼国中微，溃乱无主，更相吞噬。意困臣边，乃遣头目刘宝赍臣书往与茶质苔来约坚邻好，共享太平。安分畏天，为圣朝藩屏。境土既定，岂可争夺。成化九年二月，茶质苔来率兵攻叛臣奢卫阿麻，乃为奢里阿麻所败。臣差刘宝亦被害。奢更阿麻自为君长，争据一隅。奢里阿麻寻死，族弟波笼阿麻继统其徒，才弱力微，众心不附。连年水旱，禾稼寡收，居民皆以涧毛山兽为命。适有粒食，即致死伤。其民既为賨部所擒，又为百种徭蛮所掳。群盗驱驰阡陌，往来山楸，伏药矢以射居人，毒上流以绝行路。彼登山遐望，缘木窃窥，或见海中行船，或闻林中人迹，即起烟吹角，啸侣命俦。或率轻艇而掠海外之船，或驰健马以夺林中之货。加以虎狼犀象，载路盈岐，惟有海道称通，波涛甚恶。臣与占城君长久绝音书，凶盗凭陵，为平民患。臣守边头目黎文见贼虐日滋，出不得已，放兵追逐。彼便缘涧登山，鼠窜林丛，更出迭入，使一方之人困于锋镝。成化九年三月初四日，奉睹敕谕，有云，王国与占城，势力大小不待辨说。若彼先启衅端，不度德量力，固为不义。若王无故乘彼小衅，辄兴忿兵，凌弱暴寡，亦岂得为义乎？敕至，王宜略其小失，益大义，将所掳人口尽数发还。戒饬边吏，毋生事邀功，兴兵构怨，旋致报复，自贻伊戚。臣拜读反思，不胜喜惧，震雷解雨，造化一心，臣即钦遵圣谕，凡掳获男妇该七百四十一人，并已发还本国，思修大义，庶盖前愆。其人皆被支麻彳劳冰及罗拨所抄。臣重念圣谕，不觉惊惶，切惟天地大德，谅不偏于生成，臣子小心，讵可忘于敬畏。天地既妪照以同仁，臣子敢悖违而召祸。故臣受封至今，夙宵惊惧，常以不能保守朝廷土地人民为虑。岂敢取非所有，违训背义，自速罪尤。臣虽至愚，能辨祸福。臣又切思，当占城国强盛之时，夺臣国四川之地，臣于占城衔怨，图报复其旧疆。今彼凋瘵纷拿，靡有统属，劳民戍卒，不遑启居，臣追思昔日之安，期笃睦邻之义。虽茶全敢违圣谕，构怨称兵，天鉴孔昭，自贻伊戚，而臣不与之校。数年已来，占城人民随而扰乱，上得罪于皇天子至圣，下丛怨于小民。臣愿虑之间，曷胜忧惧，伏望皇帝陛下刚中建中，光大包荒，亮臣惕励省躬，敢启并吞之念，怜彼流离失所，旋施绥定之恩，使彼众下辑宁，同囿和熙之治，而臣兵民休息，永无烽火之虞，在圣智转移之妙机，非臣愚之能得窥测也。顾占城兴废，于臣国诚不相干；然占城乱亡，致臣边反受其害。叩阍有请，自知逾越之难逃。忍毒无言，讵耐扰攘之滋甚。臣南境之事，举措皆难。尾跋胡，碍于进退。倘皇上海涵春育，宽远臣冒昧之诛，雨施云行，体上天哀怜之念，岂独臣国之幸，抑一方生聚之大幸。而南服倪髦，望阙焚香，祝圣寿于万万年矣！”上命兵部议。
十一年，兵部尚书项忠等疏曰：“切缘海外诸番在荒服之外，正朔之所不加，教化之所不及，干戈相寻，互相吞噬，与中国利害不相干涉。自古帝王略外治内，不勤兵于外夷，惟修政于中国。今安南、占城二国僻居海外，各守一隅，虽是世受王封，远修职贡不足为中国轻重。顷者黎灏大兴兵甲，蹂躏占城地方，虏其国王妻小，杀其人民。劫其金印，烧毁房屋。而占城国王罗茶悦，累尝差人赴京控诉，荷蒙皇上覆载无私。凭其奏词，特降圣谕，俾黎灏改图易辄，去恶从善，欲全二国生灵，各图长守至计。续该差去右给事中陈峻等奏，占城国王罗茶悦一家俱被安南虏去，地方尽行占夺。又蒙皇上优容，待候陪臣来朝译审处分。今黎灏特遣陪臣进贡方物，历叙占城国王兄弟谋逆不道，强臣北叛，人民被害等情，并不曾开奏夺占国土改为义南州名色，比与陈峻等往年所奏不同。但恐陈峻等回京之后，彼已复还国土，尚未可知。欲行译问差来陪臣，彼必隐讳，不敢显扬国恶。合无待候进贡陪臣回还，特请敕谕一道，赍赴安南国王黎灏，大意谓：畏天保国，善后之计；违天虐民，取祸之原。眷念安南、占城，邻封接攘，气类相同，风俗不异。若论势力，固有大小强弱不同，而辅车相依，唇亡齿寒，义当忧患见恤，不宜秦、越蔑视。今尔国虽奏占城国王罗茶全节犯化州等界，及弟罗茶遂弑主，被乱兵杀死，茶质苔来自立为主，国人愈叛，率兵攻叛臣奢里阿麻，又被所败，后奢里阿麻自为君长，寻死，族弟波笼阿麻继，才弱力微，众心不附，国土大乱。继奉天朝敕谕，将掳获男妇七百四十一人发回本国等因。若凭所奏，有以见王始则出师有名，终则勉修大义，似可嘉尚。但先次占城国王罗茶悦奏诉，被尔国差人索取犀象宝物不从，起兵攻围，捉拿臣兄连妻小五十余口，抢掠宝印，烧毁房屋，杀其人民，占其地方，乞要袭封等情。及朝廷依凭所奏，差给事中等官陈峻等到占城册封回奏，占城国王一家俱被安南国虏去，地方尽被占夺，改为交南州名色，似与王今奏情词抵捂。第恐粉饬遮掩，缘道路隔绝，俱难辨别真伪。且占城国主正受王封，如使不恤国事，果犯疆界，残害人民，谋逆不道，罪固难逃。若乃覆其宗祀，迁其重器，杀其人民，占其地土，纵使快其心志，于大义有乖。况小国虽尔历代相传，载诸信史，未闻殄绝。今若一旦殄灭，不与兴继，恐海外诸番睥睨觇觑，或有仗义执言，一呼而起，悔将何迫？若能复其宗祀，还其重器，返其人民，天朝亦汝嘉矣。愿氵是钦承，免贻后悔，仍具实奏闻。如此则在我辞严义正，不失怀柔之体。在彼情虚理屈，自萌改悟之心矣。”上从之。
二十年，国王复遣使请封。上命使臣冯等往册立之。至，则国王先为安南迫逐，徙居赤坎邦都郎。安南寻又遣兵攻杀之矣。其臣提婆苔者攘据故国，冯因误封提婆苔为王。其国人上章陈诉。时冯回自占城，卒于海上。副使某论罪戍边。
按行人刘寅之本传及各书所载，前次请封者止是罗茶悦，未有茶全茶遂及苔来之名也。及据安南之奏，则称茶遂弑茶全自立，苔来又弑茶遂自立。则茶悦未尝主占城也。岂苔来惧有叛逆之名，而以其父名诓我耶？苔来既茶悦之子，越父继统则置其父于何地？我使陈峻往封茶悦，不得入疆，事在成化十年，距兹又十年。则所云被安南攻杀者，又不知为茶悦为苔来也。茶悦奏称安南提拿臣兄，则当是茶全也。岂苔来既弑茶遂而驾其祸于安南耶？今冯误封者又称提婆苔，其与苔来不知还是二人或即一人讹为二名也。然安南侵逼之罪，固所必有，而占城内乱之事，亦不为虚。今俱不可考矣。但黎灏奏章乃六科日抄中全疏录出，字字皆其原文。而野史多系传闻，则提婆苔必是苔来之误耳。
二十一年，上别遣使封故王之弟齐亚麻勿庵为王。未至，而齐亚麻勿庵先卒。上复遣给事中李孟阳封王之次弟古来为王。时安南纳提婆苔而取其国。为申言古来不当嗣。古来航海至广州，辩诉其冤。孟阳至广州，上言：“占城险僻，安南构兵未靖，而提婆苔又尝窃据，今封古来，万一安南弗顺，损中国威。宜传命古来归国听勘，仍敕安南悔过。”上悉从之。命两广督府主其事。都御史屠氵庸属广东参议姜英往勘。国人佥谓古来实王弟，有名者，宜继国统，奏闻。氵庸遂移檄谕安南，数其不能恤邻之罪，折其奸萌而导之顺逆。安南听命，不敢肆。孟阳乃致古来于崖州，受封而去。氵庸复选官军二千，令东管商人张宣领之，护送古来至新州港，得反国。
按孟阳字时雍，号南冈，世为睢之长冈里人。登成化壬辰进士，为户科给事中。癸卯，查盘大同钱粮，值虏入寇，危甚，归陈边务十事。使占城，留广中，遥擢兵科都给事中。数年，克定古来之封。弘治戊申，始归朝，陈地方五事曰：“惩旧敝以修军政；设兵备以镇边方；开衙门以散啸聚；修城垣以御寇患；通朝报以广德意。”多见采纳。寻擢湖广参政，历南京工部尚书。正德丙寅，上疏致仕，有清慎老成之褒。赐诰给驿月廪。岁隶，享年七十有八。
弘治三年，古来上疏言：“往者安南不道，纳臣叛将，夺臣国以授之，冒受天朝之封。赖先皇帝大恩，命都宪屠公委官疏岭海察事机，文告安南，使臣获有今日，皆圣天子之盛德与屠公之功也。臣表谢外有白金若干锭、黄金器饰若干事、异香番物若干奁，附使者谢屠公，敢昧死以请。”上命氵庸受之。氵庸固辞曰：“绥远之仁，继绝之义，在圣天子。臣何功之有！”上嘉其诚，命礼部籍而贮于官。
按洪武中，日本遣使请文于宋濂。敕濂撰文。日本献百金为谢，濂隙不受。上知问，濂对曰：“天朝侍从受小夷金，非所以崇国体。”今屠氵庸定占城之功，既非撰文之比，古来表奉谢氵庸亦非自献之私。氵庸不敢当，其视宋濂益有光矣。但氵庸既不受，则朝廷当而还之。且明赐敕谕，言其乱亡之后，匮乏之秋，方将悯恤于尔，给助扶植。今尔反有黄金之谢，原尔感恩思报之情。若可令氵庸强受，据我以大字小之仁，岂图尔国谢仪！尔果沐德难忘，则恪守王章，效忠勿替。其所报于氵庸，斯为至矣，奚以金为！如此则于国体尤为正大，不亦愈于贮官之处乎！
十八年，古来卒。其子沙古卜洛来请嗣爵。
正德五年，遣给事中李贯、行人刘文瑞赍敕往封之。
文瑞字廷麟，广东新会人。登正德辛未进士，授行人。占城请封，当遣使，推择文瑞以往。事竣，擢刑科给事中。后武宗时，屡出巡游。文瑞抗疏请回銮，数千言，不报。升湖广佥事，抵家卒。文瑞为人慷慨，不计嬴乏。卒之日，敛葬不给，乡人贤之。
嘉靖元年，占城及暹逻等国商泊至广东。时太监牛荣提督市泊司。乘其货未报税，命家人蒋义私与交易，收买各物。事发，蒋义抵罪，货没于官。（详见暹逻国中）自后贡使依期至，亦不能如朝鲜之绎络有常云。
其国，凡王在位三十年，即入山，茹素受戒。令子侄摄国。居一岁，吁天矢曰：“我不道，当充虎狼食或病死。”期年，得无恙，复入为王。于是国人呼为“芳黎焉哈剌札”焉。
按入山复辟，旧志所载如此。然观王卒方请封爵，则今亦无此事矣。必上世未通中国之时，乃或有是耳。
国中天无霜雪，气候常热如夏。木长青，随花随结。煮海水为盐，禾稻甚薄，国人粒食者鲜。
按杂志载，占城有一稻，其种耐早而早熟。宋真宗闻其名，求种分给江淮两浙，择田之高者种之。即今南方早稻尖米，谓之黄山，又云占城稻者是已。则彼国岂少粒食，皆传闻之未的耳。
人惟食槟榔，裹蒌叶，包蠡壳灰，行住坐卧不绝于口。土无丝茧，以白〈叠毛〉布缠其胸，垂至足，衣衫窄袖。撮发为结，散垂为{髟肖}于后。其王脑后髽结散，被吉贝衣（或云白衣），戴三山金花玲珑冠，七宝装，璎珞为饰，蹑革履，无袜（或云跌足），股胫皆露。乘象或黄犊车。臣茭叶冠，男蓬头，衣紫衣。若衣畜黄，罪死。出入亦乘象马。妇人亦脑后撮结，无笄梳，其服及拜揖与男子同。王铸金为庙主。其畜多黄牛水牛，无驴。有山牛不任耕耨，但杀以祭鬼。将杀，令巫祝之曰：“阿罗和及扳。”译语曰：“早教他托生。”其互市无缗钱，用金银，较量锱铢。或吉贝锦，定博易之直。有疾，旋采生药服食。地不产茶。酋长所居，屋宇门墙俱砖灰瓷，及以坚木雕镂兽畜之形为革，外周砖垣。亦有城郭兵甲之防，药镞刀标之属。其部领所居亦分等第。门高有限，民下编茅，覆屋不得逾三尺。鱼不腐烂不食，酿不生蛆不为美。酒酿时，以米拌药丸乾和入瓮中，封固如法，收藏日久，其糟生蛆为佳酝。他日开封，用长节竹干三四尺者拣入糟瓮中，或团坐五人，量人入水多寡，轮次吸竹，引酒入口，吸尽再入水，若无味则止。有味留封再用（或曰不会酿酝，惟饮椰子酒）。酋长岁时采生人胆入酒中，与家人同饮。正当贺日，沐人胆汁，将领献人胆为贺，谓之通身是胆。
其俗犷悍，勇于战斗（或曰其人甚弱）。尚释教。每正月一日，牵象周行所居之地，驱逐出郭，谓之逐邪。四月有游船之戏。定十一月十五为至日，人皆相贺。每十二月十五日，城外缚木塔，王及人民施衣服香药置塔上，焚之以祭天。刑禁亦设枷锁，小过以藤杖鞭之，或五六十至百。当死者以绳系于树，用梭枪舂其喉而殊其首。若故杀劫杀，令象踏之，或以鼻卷扑于地，象皆素习。犯奸者男女共入牛赎罪。有尸头蛮者，本是妇人，但无瞳神为异。其妇与家人同寝，夜深飞头而去食人秽物，飞回复合，其体即活如旧。若知而封固其项，或移体别处，则死矣。人有病者，临粪时遭之，妖气入腹必死。此妇人亦罕有，民间有而不报官者，罪及一家。番人戏之触弄其头，必有生死之恨。国无纸笔，以羊皮捶薄，薰黑，削细竹为笔，蘸白灰书，字若蚯蚓委曲之状。言语燕，全凭通事传译。
按占城既通文字，且有秀才，则纸笔乃其所有。虽言语不通于中国，而其诗文与华夏颇亦近似。若灰书之说，恐亦上世之事，而非今时之陋也。
其山曰金山，在林邑故国。山石皆赤色，其中产金。金夜则出飞，状如萤火。曰不劳山，在林邑浦外。国人犯罪，送此山令自死。
其产：金、银、锡、铁、狮、象、犀、牛。民获犀象，皆输于王。周显德中，尝贡云龙形通犀带。犀角、象牙最多。犀如水牛，大者八百斤，体黑无毛，蹄有三合，独角在鼻端，长者可尺五寸。马小于骡。毒瑁、伽南木香、朝霞大火珠（大如鸡卵，状类水晶。当午置日中，以艾藉之，辄火出）、菩萨石、蔷薇水（洒衣，经岁香不歇）、猛火油（得水愈炽，国人用以水战）、乳香、沉香、檀香、丁香、槟榔、茴香、乌柄木（土人樵之为薪）、苏木、胡椒、荜澄茄、白藤、吉贝（吉贝树名，其萃盛时如鹅毳，抽其绪纺之，以作布。亦染成五色，织为班布）、丝纹布、白〈叠毛〉布、贝多叶、龙脑香、甘蔗、红蕉子、椰子、波罗蜜（形如东瓜）、孔雀、山鸡。
其贡：象、象牙、犀角、孔雀、孔雀尾、橘皮、抹身香、龙脑、薰衣香、金银香、奇南香、按奇南出在一山。酋长差人禁民不得采取。犯者断其手，则在彼处亦自贵重，宜中国以为珍也。其香甚清远，中国制以为带，有直至百金者。但《星槎胜览》作琪楠，潘赐使外国回，其王馈之。载在志，则作奇蓝，此当是的。
土降香、檀香、柏木、烧碎香、花梨木、乌木、苏木、花藤香、芜蔓、番沙红印花布、油红绵布、白绵布、乌绵木圆壁花布、花红边缦、杂色缦、蕃花手巾、蕃花手帕、兜罗绵、被洗白布泥。其朝，三年一期。
其里：东至东海，西云南，南真腊，北安南，东北广东（顺风半月程，州七日程），达于京师。我使往者自闽长乐五虎门西南行，顺风可十日至东北百里海口。立石塔为标，舟至是系焉。
按志载，边永，河间任丘人。正统乙丑进士，拜行人。景泰壬申，使占城。其国人素狙诈，永诚以待之，礼以节之，以祸福利害晓之，国人信服。又叶应，广东归善人。登成化戊戌进士，初授行人。给赏广西，颁封占城，以廉谨称。此皆曾将占城之命者。但边永失其所役何事，叶应失其所往何岁，难编次于本国传中，今姑附此以俟补。
又元诗人陈孚出使安南，有纪事之诗曰：“鼻饮如瓴〈瓦〉，头飞似辘轳。”盖言土人能以鼻饮酒者，有头能夜飞于海食鱼，晓复归身者。然《嬴虫集》中亦载老挝国人鼻饮水浆，头飞食鱼。今占城有头飞者，乃特妇人也。占城、安南、老挝，其地相接，宜有是种。若《七修类稿》载，近时中国有一人名汪海云者，亦能鼻饮头飞。此则怪事矣。因附于此，以志异焉。
又《星槎胜览》载，占城不解正朔，但看月生为初，月晦为尽，如此十次盈亏为一岁。昼夜善捶鼓，十更为法。酋长及民下非至午不起，非至子不睡。见月则饮酒歌舞为乐。然观吴惠日记，有上元烟火之宴，则已知有节候，非但视月生晦者。惠云，夜鼓以八更为节，又与十更异矣。大抵外国虽陋，久与中华往来，渐沾王化。时异制殊，前后难以概视耳。又占城物产有所谓观音竹者，如藤，长丈八尺许，色黑如铁，每节长二三寸。此亦《胜览》所不载者。
◎正南
真腊国在占城西南，本扶南属国。其先女子为王，号曰叶柳。南有激国人名混溃者，伐叶柳。降之，因以为妻。其后天竺僧桥陈如自西域来主其国，至其酋姓刹利名质多思那者，日渐强盛。
按杭州静慈寺装罗汉像五百，以桥陈如为首，今观陈如特夷狄之主耳，但教人事佛，实非所谓白日升天，降龙伏虎，有诸佛灵圣者也。今乃崇奉香火以为尊神，则其诞漫可知矣，即一陈如而其余五百之妄可知矣。佛法之不足信，不彰彰哉！
隋大业中始通中国，传至伊今那，当唐真观初，并扶南而有之。扶南即象浦也。永徽初，益并吞诸小国。神龙以后，国分为二：其南近海，多陂泽，为水真腊；其北多山阜，号陆真腊。后复合而为一。宋政和六年，遣使来贡。宣和一年，封为真腊国王。与占城等。隆元中，其酋长大举伐占城以复仇。杀戮殆尽，俘其王以归。更立国人为王，役为属国，号占腊。领部郡九十余处：曰真蒲；曰查南；曰巴涧；曰莫良；曰八筛；曰蒲买；曰雉棍；曰木津波；曰赖散坑；曰八厮里。其余不能悉记。各置官属，皆以木排栅为城。地方七千余里，有战象几二十万。建炎中，以郊恩授其王金裒宾深为校检司徒，加食邑，遂为常制。元唆都元帅置省占城，常遣一虎符百户、一金牌千户同到其国，竟为拘执不返。至元真中遣使招谕，始臣服。
本朝洪武初，遣使往告谕即位。国主忽儿那遣其臣奈亦吉郎等表贺，献方物。
六年，赐国王《大统历》并彩段等物。
二十年，复遣行人唐敬使其国，国主贡象五十九头，香六万斤。自后入贡不常。
永乐初元，遍谕海外诸蕃，告即位。遣御史尹绶往其国。绶受命自广州发舶，由海道抵占城，又由占城过淡水湖菩提萨州，历鲁般寺而至真腊。
按真腊有鲁般墓，在其城南门外一里许。其城甚方整，四方各有石塔一座，俗传鲁般一夜造成。然鲁般本鲁人，安得有墓在真腊？今以般仙若常存世间，靡处不到，凡有宫殿塔桥之奇巧者，必指为般所造。不惟中国，而外夷亦然，又何妄哉！
绶既入国，备告朝廷所以遣使之意，辞情慷慨，威信并伸。夷王畏敬承命。绶归，凡海道所经，岛屿萦回，山川险恶，地境连接，国都所见，悉绘为图以献。上大悦。
按元成帝时，遣永嘉周达观招谕真腊。往返一年半，悉得其国之风俗、道里、海物、土产，作《真腊风土纪》。言：其国自称为甘孛智，自温州开洋，行丁未针，历闽、广，过七州洋，经交、占城，至真蒲，乃真腊境矣。自真蒲行坤申针，过昆仑洋入港。港凡数十，惟第四港可入。其余悉以沙浅故，不通巨舟。然而弥望皆修藤古木，黄沙白苇，苍卒未易辨认，故舟人以寻港为难事。自港口北行，顺水可半月，抵其属郡曰查南。又换小舟顺水可十余日，过佛村，渡淡洋，则抵其地矣。大抵航海固必用针以为向，尤必用磁石以养针。磁石出福建之佛字山，有神最灵，凡取磁石必先致祷于神。神许则往，亦不多得，否则皆顽石无用者。洪武初，上饶人许穆以明经擢政和县丞，有惠政，远近以廉能称之。三载秩满，行李萧然。或告之曰：“公既却人之赆，佛字山有磁石，盍往取焉，以供路资。”穆乃往取，未尝谒神，而触手皆磁石也。以之摄针，则衔尾而起，联牵五枚六枚而不断。凡得数十斤，持至京师。会大军将下海，求磁石为指南用甚急。遂售之，每斤易银一斤，民间至今传之。夫沧溟渺茫，非针不行，其法仿于周公之指南车，故名之为指南针。磁石之运针亦天造地设，非人力所为者。今观穆之得石助廉，亦何异也。岂神物之生，必有神灵以司之也耶！
二年，有中官往使，毕事将返。从行军逃者三人，其国王以本国三人补役从中官归朝。上曰：“中国人自遁于彼，何预乃责其偿也。且留此三人语言不通，风俗不谙，吾将焉用？况各自有家，宁弃处中国乎？”礼部给其衣食与道里费，遣之还。尚书李至刚曰：“臣意中国三人必非遁而不返，盖为彼国所诱匿之耳。则此三人亦不当遣。”上曰：“为君但推天地之心以待人，何用逆诈乎？”竟遣之。
二年，国王参烈婆毗牙遣陪臣柰职等九人入贡方物。赐纱币表里。
三年，参烈毗牙卒。命序班王孜往祭之。封其长子参烈昭平牙为王。赐彩币等物。
十九年，参烈昭平牙遣使奉金缕表文，贡驯象与诸方物。
景泰三年来贡。赐王锦二段、苎丝六疋、纱罗各四疋；王妃苎丝四疋，纱罗各三疋。筵宴差来头目，并通事总管、火长赐衣服、苎丝、绢布有差。其后朝贡不绝云。
其国城周围约二十里。石濠广二十余丈，郭内人家可一万余。城三十所，各有数千家。城门之上有大石佛头五，面向四方；中置其一，饰之以金。当国之中有金塔一座，傍有石塔二十余座，石屋百余间，东向金桥一所，金狮子二枚列于桥之左右，金佛八身列于石屋之下。金塔至北可一里许，有铜塔一座，比金塔更高，望之郁然。又北一里许则为王宫。其正室之瓦以铅为之，屋头壮观，修廊复道，突兀参差。其莅事处有金窗棂，列镜四五十面。王宫之中又有金塔，王夜则卧其上。土人皆谓塔之中有九头蛇精，乃一国之土地主也。系女身，每夜则见王，先与之同寝交媾，虽其妻亦不敢入，二鼓乃出，方可与妻妾同睡。若此精一夜不见，则蕃王死期至矣。若王一夜不往，则必获灾祸。其次臣僚屋制皆用草盖，独家庙及正寝二处，许用瓦。亦随其等级为广狭之差。（王宫官舍皆东向）男妇率拳发垂耳，性气捷劲，右手为净，左手为秽。县镇风习占城无异。交易皆妇人为之。（唐人到彼，必先纳妇者，兼利其卖买故也。）每日一墟，自卯至午即罢。无居铺，但以蓬席铺地。亦纳官司赁地钱，小交关用米谷及唐货，次用布，大交关则用金银。颇敬唐人，呼之为佛，伏地顶礼。近亦有脱骗唐人者。其民杀唐人则偿命，唐人杀其民则罚全。无金卖身赎罪。国中有丞相、将帅、司天等官，其下各设司吏之属，但名称不同耳。大抵皆国戚为之，否则亦纳女为嫔。其出入仪从亦有等级，用金轿扛，四金伞柄者为上金轿扛，二金伞柄者次之，以渐而降．其下者止用一银伞柄而已。海岛村僻，人物丑黑，号为昆仑。至如宫人及南棚（乃府第也）妇女多有白如玉者。大抵一布经腰之外，不以男女皆露出胸酥，椎髻跣足，虽国主之妻亦只如此。国主凡有五妻，正室一人，四方四人，其下嫔婢之属闻有三五千，未尝轻出户。凡人家有女美者，必召入内供役。皆有丈夫，与民间杂处，只于囟门之前削去其发，涂以银朱及两鬓以为别。
自桥陈如教人事天神，每旦诵经咒，故易世犹重僧。生女九岁，请僧作梵法，去其童身，点其额为吉利，名曰阵毯。人家养女，父母必祝曰：“愿汝有人要，将来嫁千百个丈夫。”每岁四月内，当阵毯之家先报官司，绐一巨烛刻画其间，约是夜点烛至刻画处，则为阵毯时候矣。先期择僧，亦各自有主顾。好僧皆为富室所取，馈以酒、米、布帛、槟榔、银器之类，有至一百担者。所以贫家至十一岁而始行事者，为难办此物耳。亦有舍钱与贫女阵毯者，谓之做好事，然一岁中，一僧止御一女。十岁即婚，嫁娶之家各八日不出，且昼夜燃灯不息。
文书皆以麂鹿皮染黑，用粉磋小条子，其名为梭。画以成字，永不脱落。每用中国十月为正月，亦有燃球烟火之设。以木接续，缚成棚，可高二十余丈，装烟火爆杖于其上，遇夜则请国主出观点放，虽百里之外皆见之。爆杖大如炮，声震一城，国主亦请奉使观焉。每一月必有—‘事，如四月则抛球。九月则压猎（聚众数阅）。五月则迎佛水。送水与国主洗身，陆地行舟。七月则烧稻。新稻已熟，迎于南门外烧之以供佛。八月则挨蓝（伎乐舞也），斗猪斗象。国人亦有通天文者，日月薄蚀皆能推算。但只闰九月。一夜分四更。
民间争讼，虽小事亦必上闻。初无笞杖之责，但闻罚金而已。其人大逆重事，亦无绞斩之事，止于城西门外掘地成坑，纳罪人于内，实以土石，坚筑而罢。其次有斩手足指者，有去鼻者，但奸与赌无禁。奸妇之夫或知之，则以两柴绞奸夫之足，痛不可忍。竭其赀而与之，方可获免。然装局欺骗者亦有之。又有所谓天狱者。国宫对岸有石塔十二座，争讼莫辨，令各坐一塔中，其无理者必获病而出，有理者略无纤事。以此判曲直。如人家失物，盗不肯认，遂煎热油，令伸手于中，若果偷物则手腐烂，否则皮肉如故。蕃人有法如此。
人死无棺，止以席之类，盖之以布，丧亦用旗帜鼓乐之属。抛尸僻远，有鹰犬食尽，则谓父母福报；若不食，则为有罪。今亦渐有焚者，皆唐人之遗种也。父母死，别无服制，男子则髡其发，女子则于〈页〉门剪发如钱以为孝。国主仍有塔葬埋。
厥土沃饶，田无畛域，随力所及而耕种之。一岁中三四番收种。盖四时如夏，不识霜雪故耳。酒有四等：第一曰蜜糖酒（用药曲以蜜，水中半为之）；次曰朋牙四（树叶名也，即以为酿）；次曰包棱角（以米为之）；其下曰糖鉴酒（以糖为之）。又有茭浆酒（茭叶之浆）。差物无禁，滨海处皆可烧。又山间有石，味胜于盐，可琢成器。妇人不能蚕桑，针线之事，仅能织木绵布。近年暹人来居，却以蚕桑为业。寻常人家别无卓凳盂桶之类。作饭用瓦釜，作羹用瓦铫，以揶子壳为杓，以树叶造小碗，盛羹不漏。若府第富室及国之庆贺，器皿多用金银。地下铺虎豹麂鹿等皮，食品用布罩。王宫内以销金缣帛为之（皆舶商所馈）。谚云：“富贵真腊。”为此故也。
其王坐五香七宝床，上施宝帐。着朝霞吉贝，头戴金宝花冠，被珍珠缨络，足履革屐，耳悬金，常服白〈叠毛〉。凡出游时，诸军马拥其前，旗帜鼓乐踵其后，宫女三五百，花布花髻，手执巨烛为一队，虽白日亦点烛。又有宫女执标枪标牌为内兵，自成一队。又有羊车马车，皆以金为饰。臣僚骑象前列，其次则王之后，最后则王立于象上，手持宝剑。其四围象队甚多，又必迎小金塔金佛在前。观者跪地顶礼，否则为貌事者所擒。王每日两次坐衙治事。诸臣及百姓之欲见王者，皆列坐地上以俟。听内中隐隐有乐声，在外方吹螺以迎之。须臾见二宫女纤手卷帘，而王乃仗剑立于金窗之中矣。臣僚皆合掌扣头，螺声既绝。乃许抬头，王呼上殿则跪，以两手抱膊绕王环坐。议政事毕，跪伏而去。王即转身入，二宫女复垂其帘。王坐处有狮子皮一领，乃传国之宝也。
其产：铜。金颜香乃树脂，有淡黄色者，有黑色者，劈开雪白者为佳，夹砂石为下。其气能聚众香，番人以之和香涂身。笃耨香，树如杉桧，香藏于皮，老而旨自流溢者名曰笃耨；冬月因其凝而取之者名黑笃耨。盛以瓢碎，瓢而之，亦香，名笃耨瓢香。沉香，出真腊者为上，占城次之。速暂香，出真腊者为上，伐树去木而取香者，谓之生速；树仆木腐而香存者，谓之熟速；其树木之半存者谓之暂香；黄而熟者为黄熟；通黑者为夹笺。麝香木，气似麝脐。白豆蔻，树如丝瓜，蔓衍山谷，春花夏实。象。苏木。翠羽。大风子。毗野树，花似木瓜，叶似杏，实似楮。婆田罗树，花叶、实略似枣。歌毕陀树，花似林禽，叶似榆而厚大，实似李。庵罗树，花、叶似枣，实似李。建同鱼，四足无鳞，鼻如象。吸水上喷，高五六丈。浮胡鱼，八足，状如嘴蛆，如鹦鹉。其贡：象、象牙、苏木、胡椒、黄腊、犀角、乌木、黄花木、土降香、宝石、孔雀翎。其里至：东海，西蒲甘，南加希，北抵占城，达于京师。
按《吾学编》载，真腊属国有蒲甘者，而《一统志》则但谓其西至蒲甘，不言为属也。且《宋史》称崇宁五年，蒲甘遣使入贡，诏礼秩视注辇（注辇亦海中夷国名）。尚书省言：“蒲甘及国王，不可下视附庸小国。请令如交诸国礼。”从之。乃考宋时宠遇交，每在各夷之上。故真宗景德四年，交遣使黄雅成等来贡。会含元殿大宴，真宗以雅成坐远，欲升其位。访于宰相王旦，旦曰：“国家惠绥远方，优待使客，固无嫌也。”乃升雅成于尚书省五品之次。且诏拜其国王黎龙廷特进检校太尉，充静海军节度观察处置等使，兼御史大夫，上柱国，赐推诚顺化功臣。夫宋礼交其崇如此，而以蒲甘与匹，则蒲甘昔固不属真腊也。今蒲甘不闻通使我朝，或宋末国弱，为真腊所并，亦未可知。且宋于各夷既封为王，复加官爵，如交、占城皆然。我朝册封之外，不杂以品职，庶为得礼体。
◎真腊
◎暹罗
暹罗国在占城极南，自占城海道顺风十昼夜可至。其国北岸连于交。本暹与罗斛二国之地。暹古名赤土，罗斛古名婆罗刹也。暹国土瘠不宜耕种，罗斛土田平衍而多稼。暹人岁仰给之。隋大业初，曾遣使常骏自南海道往赤土，人遂讹传赤土为赤眉遗种云。后改曰暹，元元贞初，暹人常遣使入贡。至正间，暹降于罗斛合为一国。
按别志云，赤土疆域正与暹罗同。东波罗剌国，西婆罗娑国，南诃罗旦国，北距大海，地方数千里。常骏自南海郡水行昼夜二旬，每值便风，至焦石山而过，东南泊陵伽钵拔多洲，西与林邑相对，上有神祠焉。又南行至狮子石，自是岛屿连接。又行二三日，西望见狼牙须国之山。于是南达鸡笼岛，至于赤土之界。林邑今占城也，观此则以赤土又为一国，与暹并壤耳。且《宋史》不载暹罗，岂已前不通中国者耶？
本朝洪武初，遣大理少卿闻良辅往谕之。暹罗斛国王参烈昭昆牙遂遣使入贡，进金叶表文。赐以《大统历》。
按别志又载：“永乐初，海外诸国来禀声教。良辅奉命往谕。自暹罗、爪哇以至西洋古里。”则良辅岂两使彼国耶？
七年，暹罗斛国使臣沙里拔来朝，自言本国令陪臣祭思里、侪刺悉识替入贡。去年八月，舟次乌潴，遭风坏舟，漂至海南。收获漂余贡物苏木、降香、兜罗锦来献。省臣以闻，上怪其无表状，疑为蕃商覆舟，诡言入贡，却之。后其子参烈宝毗牙立。
九年，王遣子昭禄群膺奉金叶表文，贡象及胡椒、苏木之属。上命礼部员外郎王恒、中书省宣使蔡时敏往赐之印。诏曰：“君国子民，非上天之明命，后土之鸿思，曷能若是？华夷虽间，乐天之乐，率土皆然。若为人上能体天地好生之德，协和神人，则禄及子孙，世世无间矣。尔参烈宝毗牙思里哆哩禄自嗣王位以来，内修齐家之道，外造睦邻之方。况屡遣人称臣入贡，以方今蕃王言之，可谓盛德矣。岂不名播诸书哉！今年秋，贡象入朝。朕遣使往谕，特赐暹罗国王之印及衣一袭，尔当善抚邦民，永为多福。”恒等与昭禄群膺陛辞，赐文绮衣服并道里费。
十六年，给勘合文册，令如期朝贡。
二十年，又贡胡椒万斤，苏木十万斤。
二十八年，诏遣中使赵达、宋福等祭其故王参烈昭昆牙。赐嗣王昭禄群膺文绮四疋、罗四疋、〈毛莫〉丝布四十疋；王妃文绮四疋、罗四疋、〈毛莫〉丝布十二疋。敕谕之曰：“朕自即位以来，命使出疆周于四维诸邦国，足履其境者三十六，声闻于耳者三十一；风俗殊异大国十有八，小国百四十九。较之于今暹罗为最近迩者。使至，知尔先王已逝。王绍先王之绪，有道于家邦，臣民欢怿。兹特遣人祭已故者，庆王绍位有道。敕至，其罔戾法度，罔淫于乐，以光前烈，其敬之哉！”
永乐元年，遣使入贺即位。自是，其国止称暹罗国。
二年，遣使坤文琨表贡方物。诏内使李兴等赍敕往劳之。并赐文绮纱帛。四年，复贡方物。且乞量衡为国中式。诏赐《古今烈女传》，给与量衡。
七年，王遣使奉仪物，祭仁孝皇后，命中官以告几筵。是岁，复遣坤文琨贡方物。初，南海民何八观等流移海岛，遂入暹罗，至是因其使归。上命传谕国王，遣八观等还，毋纳流移，以取罪戾。并赍王金绒、苎丝、纱罗、织锦。
八年，贡马及方物。送中国流移人还。赐敕劳之。
十年，复贡。
十三年，昭禄群膺卒。其子三赖波磨札剌的嗣位，以兵侵满剌加国。满剌加诉于朝。遣敕谕之，令与满剌加平，敕曰：“朕祗膺天命，君主华夷，体天地好生之心以为治，一视同仁，无间彼此。王能敬天事大，修职奉贡，朕心所嘉，盖非一日。比者满剌加国王亦思罕答儿沙嗣立，能继乃父之志，躬率妻子诣阙朝贡，其事大之诚与王无异。然闻王无故欲加之兵。夫兵者凶器，两兵相斗，势必俱伤。故好兵非仁者之心。况满剌加国王既已内属，则为朝廷之臣。彼如有过，当申理于朝廷，不务出此而辄加兵，是不有朝廷矣。此必非王之意，或者左右假王之名，弄兵以逞私忿。王宜深思，勿为所惑，辑睦邻国，无相侵越，并受其福，岂有穷哉。王其留意焉！
十五年，赐王锦四疋，苎丝、纱罗各十疋；赐王妃苎丝、纱罗各六疋。
十八年，又贡。遣中官杨敏等护贡使归国，仍厚赍其王。
十九年，王遣使柰怀等六十人入贡，谢侵满剌加国之罪。赐纱币有差。
二十一年，又贡。赏赐使臣及通事总管客人蕃伴衣服、苎丝、绢布、靴、袜、履、金银、纱帽诸物有差。诏定其例，使臣人等进到物货俱免抽分，给与价钞。给赏毕日，许于会同馆开市，除书籍及玄黄紫皂大花西番莲段并一应违禁之物不许收买，其余听贸易。二次使臣筵宴。回至广东，布政司复宴。
洪熙、宣德间，至如常期。赐王及妃，各减永乐十五年之半。正统、景泰间，贡或不常，赐复旧例。
成化十三年，主遣使群谢提素英、必美亚二人来贡方物。美亚本福建汀州士人谢文彬也。昔年因贩盐下海，为大风飘入暹罗，遂仕其国，官至岳坤。岳坤犹华言学士之类。至南京，其从子瓒相遇识之，为织殊色花样段疋贸易蕃货。事觉下吏，始吐实焉。
按四夷使臣多非本国之人，皆我华无耻之士。易名窜身，窃其禄位者。盖因去中国路远，无从稽考。朝廷又惮失远人之心，故凡贡使至必厚待其人，私货来皆倍偿其价，不暇问其真伪。射利奸氓叛从外国益众，如日本之宋素卿，暹罗之谢文彬，佛郎机之火者亚三，凡此不知其几也。遂使窥视京师，不独经商细务。凡中国之盛衰，居民之丰歉，军储之虚实，与夫北虏之强弱，莫不周知以去。故诸蕃轻玩，稍有恁陵之意，皆此辈为之耳。为职方者，可不慎其讥察也哉！
十七年，遣行人姚隆（江西临川人。成化辛丑进士）往册封其王。弘治中，给事中林恒复奉使行册封礼。
刑部侍郎屠勋送林黄门诗曰：“八月星槎万里行，载将恩雨过蛮城。更筹每用占朝晷，土色还应识地名。陆贾有才堪使粤，班生无处不登瀛。谁云此去沧溟远，飞梦时常到玉京。”
大学士杨一清赠林黄门诗曰：“百年文轨万方同，地尽暹罗古未通。封建屡崇昭代礼，揄扬兼伏使臣功。天连岛屿蛮烟静，日射沧溟瘴雨空。闻道越裳王化在，几多重译颂声中。”
正德十年，国王遣使贡方物，进金叶表文。诏译其字，无有识者，礼部以闻。太学士梁储疏曰：“据提督四夷馆太常寺卿沈冬魁等呈，该回回馆教习主簿王祥等呈，切照本馆专一译写回回字，凡遇海中诸国，如占城、暹罗等处进贡，来文亦附本馆带译。但各国言语土字与回回不同，审译之际，全凭通事讲说。及至降敕回赐等项，俱用回回字。今次有暹罗国王差人来京进贡金叶表文，无人识认，节次审译不便。及查得近年八百、大甸等处夷字失传，该内阁具题暂留差来头目蓝者歌在馆教习成效。合无比照蓝者歌事例，于暹罗国来夷人内选一二名在馆，并选各馆官下世业子弟数名送馆，令其教习。待有成之日，将本夷照例送回本王等因，实为便益。据此，臣等看得习译夷字，以通朝贡，系是重事。今暹罗夷字委的缺人教习，相应处置，合无着礼部行令大通事并主簿王祥等，将本国差来通晓夷字人再加审译，暂留一二在馆教习。待教有成效，奏请照便送回。庶日后审译不致差误。”上从之。
按洪武十五年，命翰林侍讲火原洁等编类《华夷译语》，上以前元素无文字，发号施令但借高昌书制蒙古字行天下，乃命原洁与编修马懿赤黑等以华言译其语。凡天文、地理、人事、物类、服饰器用，靡不俱载。复取《元秘史》参考，以切其字谐其声音。既成刊布，自是使臣往来朔漠，皆得其情。又凡四夷分十八所，设通事六十人。大通事有都督都指挥等官，统诸小通事，总理贡夷降夷及归正人夷情番字文书译审奏闻。夫此即仿古象胥之制而设是官职，自国初迨正德不过百有余年，而遂失其所守，何也？且今四夷馆中有译字生、有平头巾通事、有食粮通事、有官带通事、有借职通事，以比太祖之时已数倍其员，而竟不能谙各国之来文，岂非校试之术疏，黜陟之法废，人皆食其食不事其事故耶？迄至嘉靖间，如通事胡士绅等乃交结奸夷，捏陷本管主事陈九川等以兴诏狱，则益不可言矣。兹欲肃其官常，使无素餐旷职，使毋诈上行私。以复太祖建官之盛典，谓非大宗伯之所当加意者哉！
嘉靖元年，暹罗及占城等夷各海船番货至广东，未行报税。市泊司太监牛荣与家人蒋义山、黄麟等私收买苏木、胡椒并乳香、白腊等货，装至南京。又匿税盘出，送官南京。刑部尚书赵鉴等，拟问蒋义山等违禁私贩番货例，该入官苏木共三十九万九千五百八十九斤、胡椒一万一千七百四十五斤，可值银三万余两。解内府收贮公用，牛荣寅缘内铛。得旨，这贩卖商货给主。刑部尚书林俊复疏，谓：“查得见行条例，通番下海买卖劫掠有正犯处死，全家边卫充军之条。买苏木、胡椒千斤以上边卫充军货物入官之条。所以严华夷之辩，谨祸乱之萌。今蒋义山等倚恃威权，多买番货，天幸匿税事发，将牛荣等参奏。陛下方俞正法之请，寻启用幸之门，忽又有旨给主，明主爱一颦一笑敝裤以待有功者。今三万余两之物果一敝裤比，给还罪人果赐有功比，皆臣等之所未喻也。伏望大奋乾刚，立断是狱，将代为营救并请讨之人下之法司，明正其罪。”上乃诏赃物照旧入官。
按夷中百货，皆中国不可缺者。夷必欲售，中国必欲得之。以故祖训虽绝日本而三市舶司不废。市舶初设，在太仓黄渡，寻以近京师，改设于福建、浙江、广东。七年，罢未几，复设。盖北夷有马市，西夷有茶市，江南海夷有市舶。所以通华夷之情，迁无有之货，收徵税之利，灭戍守之费。且以禁海贾抑奸商，使利权在上也。然夷货之至，各有接引之家，先将重价者私相交易，或去一半，或去六七。而后牙人以货报官，且为之提督，如牛荣辈者复从而收腊之，则其所存以为官市者又几何哉！今提督虽革而接引积蠹莫之能去，盖多势豪为主，久握其利。海道副使或行严缉，是非蜂起，是以难刷其敝。迩年浙、福之间都御史朱纨励禁接引，以致激生倭寇。然则市舶之当开与否，岂不有明鉴哉！
三十二年，国王遣使坤隋离等贡白象及方物。白象已毙，遣象牙一枝，长八尺。牙首镶金石榴子十颗，中镶珍珠十颗，宝石四颗，尾置金刚锥一根，又金盒内贮白象尾为证。
三十七年，又贡方物。视旧颇不同。迄今贡使不绝。
其国山形如白石峭砺，周千里。外山崎岖，内岭深邃。田平而沃，稼穑丰熟，气候常热。风俗劲悍，专尚豪强。侵掠邻境，削槟榔木为标枪，水牛皮为牌，药镞等器，惯习水战。王宫壮丽，民楼居。其楼密联槟榔片，藤系之，甚固。籍以藤席，竹簟，寝处于中。王白布缠首，腰束嵌丝蜕加绵绮，跨象或乘肩舆。男女椎髻，白布缠头，穿长衫，腰束青花手巾。其上下谋议，刑法轻重，钱谷出入，凡大小事悉决于妇人。其志量在男子上，其男一听苟合无序。遇中国男子甚爱之，必置酒饮，待欢歌留宿。男阳嵌珠玉，富贵者范金盛珠，行有声。婚则群僧迎送，婿至女家，僧取女红贴男额称利市。妇人多为尼姑道士，能诵经持斋，服色似略中国，亦造庵观。能重丧礼，人死气绝，必用水银灌养其尸，而后择高阜之地，设佛事葬之。酿秫为酒，煮海为盐，以海贝代钱，每一万个准中统钞二十贯。
货用青白花磁器、印花布、色绢、色缎、金、银、铜、铁、水银、烧珠、雨伞之属。其产：罗斛香（味极清远，亚于沉香）、大风子油、苏木（其贱如薪）、犀、象、犀角、象牙、翠毛、黄蜡、花锡。其贡：象、象牙、犀角、孔雀尾、翠毛、龟筒、六足龟、宝石、珊瑚、金戒指、片脑、米脑、糠脑、脑油、脑柴、檀香、安息香、黄熟香、降真香、罗斛香、乳香、树香、木香、乌香、丁香、阿魏、蔷薇水、丁皮、琬石、柴梗、藤竭、藤黄、硫黄、没药、乌爹泥、肉豆蔻、白豆蔻、胡椒、荜拨、苏木、乌木、大枫子、布、油红布、白缠头布、红撒哈刺布、红地绞节智布、红杜花头布、红边白暗花布、乍连花布、乌边葱白暗花布、细棋子花布、织人象花文打布、西洋布、织花红丝打布、织杂丝打布、剪绒丝杂色红花被面、红花丝手巾、织人象杂色红花文丝缦。
其里至：占城之极南，其道由广东占城七昼夜至其国。
按《禹贡》曰：“岛夷卉服。”召公曰：“明王慎德，四夷咸宾毕献，方物惟服食器用。”盖民生不可裸形而立，则衣服之需日用急焉。故先王制贡不贵珠玉而贵布帛。若是我朝四夷所献，如朝鲜之苎布，哈密之〈叠毛〉布，交之白绢，皆重服用也。然暹罗海岛异俗，而能谙于织作，丝之贡数品，布之贡十有三品，如此可谓知所重矣。今天下惟浙东诸郡颇能尽力蚕桑，其他各省多不识缫茧。江淮虽多绵花，而不事纫织，是何异于暹俗之勤敏哉！
◎真腊
○满剌加
满剌加国，古哥罗富沙也。在占城极南，自爪哇旧港顺风八昼夜可至。其国濒海，山孤人少。汉时尝通中国，受羁属于暹罗。每岁输金四十两为税，故未尝称国。
本朝永乐三年，其王西利八儿速刺遣使奉金叶表文朝贡。赐王彩缎袭衣。
七年，命中官郑和等持诏封为满剌加国王。赐银印、冠带、袍服。使者言王慕义，愿同中国属郡，岁效职贡。又请封其国之西山，定疆域界，俾暹罗不得侵扰。上悉从之。诏封西山为镇国山。赐以御制碑文，勒石其上。上以蹇义善书，手授金龙文笺，命书其诏。偶落一字，义奏曰：“敬畏之极，辙复有此！”上曰：“朕亦有之。此纸难得，姑注其旁可也。”义曰：“示信远人，岂以是惜！”上深然之。复授以笺，更书之。
九年，嗣王拜里苏剌率其妻子陪臣五百四十余人来贡广州，驿闻。上念其轻去乡土，跋涉海道而至，遣中官海寿、礼部郎中黄裳等往宴劳之。复命有司供张会同馆。既至，奉表入见。并献方物。上御奉天门宴劳之。别宴王妃及陪臣等。仍命光禄寺日给牲牢上尊，命礼部赐王锦绣龙衣二袭、麒麟衣一袭及金银器皿帏幔裀褥；赐王妃及其子侄陪臣兼从文绮纱罗袭衣有差。出就会同馆复宴。既而王辞归，饯于奉天门，别饯王妃陪臣等。赐敕劳王曰：“王涉海数万里至京，坦然无虞者，盖王之忠诚，神明所佑也。朕与王相见甚欢，固当且留，但国人在望，宜往慰之。今天气尚寒，顺风帆去，实为厥时。王途中善饮食善调护，副朕眷念之怀。”赐王金镶玉带、仪仗、鞍马、黄金百两、白金五百两；赐妃冠服、白金二百两；赐王子侄冠带并陪臣等各赏赍宥差。复命礼部饯于龙江驿，仍赐宴于龙潭驿。
十一年，王遣人至爪哇国索旧港地。谓请于中国，已许之矣。上诏爪哇勿听。
十二年，王母来朝，宴赐如待王妃。
十七年，国王亦思罕答儿沙嗣立。复率妻子入朝。后暹罗国欲举兵攻之，遣使来告。上诏暹罗与平。
二十年，其子西哩麻哈刺以父新殁，率其妃及陪臣至阙朝贡。
宣德九年，复至。
景泰中，王子无答佛哪沙请封。遣兵科给事中王晖往封之。
天顺三年，王卒。其子苏丹茫速沙袭爵。
成化十四年，嗣王复请封。上命礼科给事中林荣为正使，行人黄乾亨为副使往封之。竣事而还。舟抵洋屿遭风，并溺于海上。愍之，遣官谕祭。荣赠某官，乾亨赠司副。各录一子入胄监。乾亨子后登第，即南畿提学御史如金也。
按乾亨之曾祖名寿生，永乐中为检讨。祖子嘉以孝行，起知束鹿县。父深，景泰中拜监察御史。又寿生，永乐戊子应天发解，其年县庠杨慈亦在本省发解，时称同科两元，为一邑之盛。至乾亨复中成化甲午第一，时称祖孙两元，为一门之盛。盖四世甲科二榜首一监察，其荣遇真罕俪者。然《八闽志》载寿生敦行义，勤问学，经史百氏多所贯通。尤邃《诗经》，一时从游之士多取高第，为时闻人。而莆之业是经者，寿生实其初祖，则乾亨之家学渊源亦不诬也。其乾亨衔命，而蒙难殒其身，以昌其子。岂非天之报其世德也哉！
又按航海之役，本亦危道。观陈侃《琉球》一录，几覆者再。若人有后录，天必相之。如宋刘崇之为侍郎使金，渡黄河，先一夜河口舟人梦岸上军马数百，有神人大呼曰：“明日有刘侍郎渡河，见奉岳府指挥令我拥护，尔等须用小心。”次日崇之至。值河水泛涨，中流失楫，舟人仓里无措。其舟自风浪中直抵岸下。隔河望，水中若有数十人操舟而行者。（崇之为儿时，书斋文籍为鼠啮，戏书一判示土地云：“尔不职，杖一百，押出斋门。”是夜其师梦老人曰：“某实不职，烦一言于侍郎免断。”次日，其师以告。崇之遂毁其判。夜又梦老人曰：“谢教授救解，有少白金为谢。”次早亍书几上得银一片。大以为异。后崇之果为侍郎。）此与天妃之相陈侃，若一揆耳。因是知人之出处生死，自有定数，非人所为。常闻黄门传凯（南安人）奉使海蕃。祷梦于九鲤之神，梦中神语曰：“青草流沙六六湾。”及觉，莫测其何指也。既至蕃国，宴间，其王请曰：“有一联句，求天使对之。曰‘黄河濯水三三曲’。”盖黄河九曲，彼以能知我地里相夸也。凯忽忆梦语，即应曰：“青草流沙六六湾。”王起拜谢，相待益恭。盖彼处有青草渡三十六湾，以使臣亦能识其地里故耳。夫此未来之对语，鬼神预知，岂不有数存焉。而况人之生死乎！凡我乘槎之士，幸则为刘崇之、陈侃而不跃跃以喜，不幸则为林荣、黄乾亨而不戚戚以惧。亦曰：莫非命也，顺受其正而已。
后国王复遣使进火鸡。至今通贡不绝。
按火鸡躯大如鹤，羽毛杂生，好食火炭。驾部员外张汝弼亲试喂之。其国旧名五屿，东南距海，西北皆山；地瘠卤，田瘠少收。内有山泉流为溪，于中淘沙取锡。煎成块曰斗锡，每块重官秤一斤四两。及织芭蕉心簟，惟以斗锡通市，无他产。气候朝热暮寒，男女椎髻，身肤黑漆，间有白者，唐人种也。俗尚淳厚。民淘锡、网鱼为业。屋如楼阁而不铺板，但用木高低层布连床就榻。箕踞而坐，饮食厨厕俱在上。
货用青白磁器、五色烧珠、色绢、金银之属。其山曰：镇国。其产曰：锡、布、苏木、胡椒、象牙、犀角、硫黄、玳瑁。其贡：番小厮、犀角、象牙、玳瑁、鹤顶、鹦鹉、黑熊、黑猿、白麂、锁袱（哈烈亦产。一名梭服，鸟毳为之，纹如纨绮）、金母鹤顶、金厢戒指、撒哈剌、白芯布、姜黄布、撒都细布、西洋布、花缦、片脑、栀子花、蔷薇露、沉香、乳香、黄速香、金银香、降真香、紫檀香、丁香、乌木、苏木、大风子、番锡、番盐。其道由广东。
按别志云：“满剌加国海旁之人，亦能刳木为舟以取鱼。然海中有所谓龟龙者，高四尺，四足，身负鳞甲，露长牙，遇人即啮啮即死。渔人甚畏其害。又山有黑虎，视虎差小，能变人形，白昼群入于市，人有觉其为虎者乃擒杀之。予尝闻牛哀化虎，博杀其兄；涪民变虎，夜食其豕。未闻以虎化人者。兽之化人，如鹿之为黄衣郎，豕之为乌将军，猿之为袁公，狐之为阿紫，皆年久成精。而今随常可变，亦甚异哉。（其国自奉正朔后，不属暹罗）
◎南蛮
◎爪哇
爪哇国，古诃陵也。一曰婆，在真腊之南，滨海；一云在海中，自占城起程，顺风二十昼夜可至其国。其属夷有苏吉丹、打板、纲底勿数种。旧传鬼子魔天与一罔象青面红身赤发相合，凡生子百余，常食啖人血肉，佛书所云鬼国，即此地也。其被啖几尽，忽一日雷震石裂，中坐一人，众称异之，遂为国王。即领余众驱逐罔象而除其害，自是生齿安业。至今其国之遗文，载此事已一千三百七十六年，考之当在汉时。
国中以木为城。有文字，知星历。国王以其子三人为副王。官有落佶连四人，共治国事。如中国宰相，五月俸，随时量给土产诸物。次有文吏三百余员，目为秀才。又有卑官殆千员。唐贞观末，尝遣使入贡。宋元嘉十二年，遣使朝贡，后绝。淳化三年十二月，其王穆罗茶遣使来朝贡。云中国有真主，本国乃修朝贡之礼。使还，赐金币甚厚，仍赐良马戎具以从其请。大观三年，遣使入贡。诏礼之如交。建炎三年，以南郊恩制，授婆国王怀远军节度琳州管内观察处置等使金紫光禄大夫检校司空使持节琳州刺史兼御史大夫上柱国婆国王。绍兴二年，复加食邑实封。
其地名苏鲁马者，为商舶所聚，米粮货物甚众。猢狲数百成群。唐时，有一人家五百余口，男妇凶恶。忽日一僧至其家，与论吉凶之事，其僧取水巽之，俱化为猿猴，止留一老妪不化，今旧宅尚存。土人及商者常设饮食摈榔花果肉类以祭之，不然，则祸甚验也。
其村有杜板者，在海滩，有水一泓，甘淡可饮，称为圣水。元世祖尝举兵伐其国，不克。后遣将史弼、高兴征之，数月不下。舟中乏水，粮尽，二将拜天况曰：“奉天伐蛮，若天与我水即生，不与则死。”遂插枪咸苦海中，其泉随枪涌起。水味甘甜，众军汲而饮之。乃令曰：“天赐助我，可力战也。”兵威由是大振，啖声奋击，番兵百万余众悉败走。乘胜长驱，生擒番人烹而食之。至今，称中国能食人也。遂获酋长以归，既服罪，寻放还，仍封为爪哇国王。
其港口入北马头曰新村。居民环接，编茭樟叶覆屋，铺店连行，为市买卖。其地富饶，珍珠、金银、鸦鹘石、猫睛、青红车渠、玛瑙、豆蔻、草{艹发}子、花木香、青盐无所不有。盖通商旅最众也。
本朝洪武二年，遣行人吴用、颜宗鲁赐其国玺书，书曰：“中国正统，胡人窃据百有余年，纲常既隳，冠履倒置，朕是以起兵讨之。垂二十年，海内悉定。朕奉天命，以主中国，恐遐迩未闻，故专报王知之。使者已行，闻王国人扌只某丁前奉使于元，还至福建而元亡，因来居京师。朕念其久离爪哇，必深怀念，今复遣人送还。颁去《大统历》一本，王其知正朔所在，必能奉若天道。俾爪哇之民安于生理，王亦永保禄位，福及子孙。其勉图之弗怠。”
三年，其主昔里八达遣使朝贡。纳前元所授宣敕二道，诏封为国王。
九年，封三佛齐国。其王八达那巴那务怒朝廷待三佛齐与之埒，使臣过其境，邀杀之。
十三年，复遣其臣阿烈彝列时奉金叶表文，贡黑奴三百人。俟命月余，俾归，因诏谕其王曰：“圣人之治天下，四海内外皆为赤子，所以广一视同仁之心。朕君主华夷，按驭之道，远迩无间。尔邦僻居海岛，顷尝遣使中国，虽云修贡，实则慕利。朕皆推诚以礼待焉。前者，三佛齐国王遣使奉表来请印绶，朕嘉其慕义，遣使赐之，所以怀柔远人。尔奈何设为奸计，诱使者而杀害之？岂尔恃险远，故敢肆侮如是欤？今使者来，本欲拘留，以其父母妻子之恋，夷夏则一，朕惟此心特命归国。尔国王当省己自修，端秉诚敬，毋蹈前非，干怒中国，则可以守富贵。其或不然，自致殃咎，悔将何及！”
三十年，上以爪哇所属三佛齐国挟诈，阻绝商旅。礼部移文暹罗转达其国谕之。后其国分为东西。
永乐元年，西王都马板遣使奉表贺即位。贡五色鹦鹉、孔雀。福建参议辛彦博伴押至京。赐其王袭衣文绮。
二年，东王孛令达哈亦遣使朝贡。且奏请印章。命铸涂金银印赐之。复赐东西二王苎丝、纱罗、帐幔、手巾、羊酒、器皿。王妃苎丝、纱罗、手巾等物。
三年，遣行人谭胜受往爪哇招流民梁道明等。胜受者，广东南海人。洪武癸酉乡贡进士，为临桂县丞，以政最召为监察御史。俄降行人。初南海梁道明贸易于爪哇国，久而情熟，挈家住居，积有年岁。闽、广军民弃乡里为商从之者至数千人，推道明为长。指挥孙铉使海南诸蕃，遇道明子及二奴，挟与俱归。闻于朝，乃遣胜受同千户杨信赍敕招往之。道明属其副施进卿代领其众，自随胜受偕郑伯可寄来朝贡方物。赐道明等袭衣并文绮、缯帛甚盛。上以胜受奉使称旨，擢浙江按察使。是年，西王复贡。其旁近三小国各遣使同至朝贡。俱赐文绮袭衣（三国：牒里、日罗治、金猫里）。
四年，西王贡珍珠、珊瑚、空青等物。东王亦贡马。既而西王与东王相战，遂杀东王。时我使人舟过东王城，被西王杀我百七十人。西王遣使言东王不当立，已击灭之矣。降诏切责。
五年，西王都马板上表请罪。愿偿黄金六万两，复立东王之子。从之。
六年，西王都马板献黄金一万两谢罪。礼部臣言其欠偿金五万两，下使者法司治之，上曰：“远人欲其畏罪则已，岂利其金耶！且既能知过，所负金悉免之。”仍遣使赍敕谕意，赐钞币而还。
八年，西王贡马及方物。
十一年，西王又贡。使还。敕曰：“前内官吴宾等还言，王恭事朝廷，礼待敕使，有加无替。比闻王以满剌加国索旧港之地而怀疑惧。朕推诚待人，若果许之，必有敕谕。今既无朝廷敕书，王何疑焉！下人浮言慎勿听之。今赐王文绮、纱罗至可领也。”
十三年，西王都马板更名杨惟西沙，遣使谢恩。
十六年，西王遣使献白鹦鹉。
十九年，又贡。而东王久不至，盖为其并不复果立矣。西王自宣德后，亦久不至。
正统三年，复遣使贡。赐王苎丝十疋，纱罗各三疋，妃苎丝六疋，纱罗各二疋。以后回赐不为例。
八年，令其国三年一贡。
景泰三年，西王遣使求讨伞盖、蟒龙衣服。诏各给其一。
四年，复贡方物。宴犒其使，赏赐织金素罗衣服靴袜。通事头目人等女使并女头目俱同。又命赍彩币，赐王及妃。自后不常至，间或朝献云。
其国四乡。初至杜板，仅千家。二酋主之，皆广东漳泉人。流寓最久。又东行半日至厮村，中国人客此成聚落。遂名新村，约千余家，村主广东人。番舶至此互市。又南水行可半日，至淡水港，乘小艇行二十余里，至苏鲁马。亦有千余家，半中国人。港旁大洲，林木蔚茂，有长尾猱数万。又水行八十里至漳沽，登岸，西南陆行半日，至王所居。仅二三百家，总领七八人。王宫砖墉，墉高余三丈，方三十余里，屋高四丈。地覆板，蒙藤花席，跏趺而坐。民居茅茨砖库，坐卧于内。刑无鞭朴，罪不问轻重，藤击刃杀之。市用中国古钱。衡量倍于中国。
国人大抵三种：西番贾胡居久者，服食皆雅洁。中国流寓者，尚回回教，持斋受戒，曰唐人。土人颜色黝黑，坐卧无椅榻，饮食无匙箸，啖蛇蚁虫蚓，与犬同寝食，不为秽也。其婚姻无媒妁，惟纳黄金于女家。男造女家后五日迎归，金鼓刀盾前后甚都。妇被发跣足，萦嵌丝，戴被金珠，彩饰宝妆。其国地广人稠，甲兵火铳，为东洋诸番之雄。其俗尚气好斗。生子一岁便以匕首佩之，刀极精巧，名曰不刺头，以金银象牙雕琢为靶。凡男子，老幼贫富皆佩于腰间，若有争詈，即拔刃相剌。盖杀人逃三日而出，即无事矣。男子猱头裸身，赤脚，腰围单布手巾。能饮酗酒，重财轻命。妇人亦然，惟项金珠，联纫带之，两耳塞茭樟叶圈于窍中。有病不服药，但祷神求佛。其丧事，凡主翁病死，婢妾辈相对而誓曰：“死则同往。”监殡之日，妻妾奴婢皆满头簪草花，披五色手巾，随尸至海边或野地，畀尸于沙地，俾众犬食尽为好。如食不尽，则悲歌号泣，堆柴于旁，众妇坐其上，良久乃纵火烧柴而去死，盖殉葬之礼也。其王椎髻，戴金铃，衣锦袍，蹑革履，坐方床。官吏日谒，三拜而退。出入乘象，或乘牛，或腰舆。壮士五七百人执兵器以从。国人见王皆坐，俟其过方起。不设刑禁，犯罪者随轻重出黄金以赎。惟寇盗则置诸死。剪银叶为钱博易。室宇壮丽，饰以金碧。饮食丰洁。土不产茶，其酒出于椰子及虾柔丹树，或以桄榔槟榔酿成，亦甚香美。其田膏腴，地乎衍，谷米富饶，倍于他国。民不为盗，道不拾遗。人有名而无姓。五月游江，十月游山，或乘山马，或乘软兜。乐有横笛、鼓板，亦能舞。谚云“太平婆”者，此也。
其山川：曰保老岸山（在苏吉丹国。凡番舶未到，先见此山。顶耸五峰，时有云覆其上）；曰鹦鹉山（产鹦鹉）；曰八节涧（乃爪哇咽喉，必争地。元史弼尝会兵于此）。其产：金、银、珍珠（番名没爹虾罗）、犀角（番名低蜜）、象牙（番名象罗）、玳瑁、沉香、茴香、青监（不假煎煮，日晒而成）、檀香（树与叶似荔枝）、龙脑香、丁香（番名香为昆炖卢林）、荜澄茄（其藤蔓衍，春花夏实。花白而实黑）、木瓜、椰子、蕉子、甘蔗、芋、槟榔、胡椒（树如葡萄。以竹木为棚架，三月花，四月实，五月收采晒干）、硫黄、红花、苏木、桄榔木、吉贝、绞布（有绣丝纹、杂色丝纹）、装剑、藤簟、白鹦鹉（能驯言语歌曲）、孔雀、倒挂鸟（身形如雀而羽五色，日间闻好香则收而藏之羽翼间，夜则张尾翼而倒挂以放香）、猴（国中山多猴，不畏人，呼以霄霄之声即出，或投以果则二大猴先至。士人谓之猴王、猴夫人，食毕。群猴食其余）。
其贡：胡椒、荜茇、苏木、黄腊、乌爹泥、金刚子、乌木、番红土、蔷薇露、奇南香、檀香、麻藤香、速香、降香、木香、乳香、龙脑、血竭、肉豆蔻、白豆蔻、藤竭、阿魏、芦荟、没药、大枫子、丁皮、番木鳖子、闷虫药、碗石、荜澄茄、乌香、宝石、珍珠、锡、西洋铁枪、摺铁刀、芯布、红油布、孔雀、火鸡、鹦鹉、玳瑁、孔雀尾、翠毛、鹤顶、犀角、象牙、龟筒、黄熟香、安息香。其入贡三年一期（正统八年定）。后无恒。
其里至：东古女人国，西为三佛齐国，南古大食国，北占城国，达于京师。
◎三佛齐
三佛齐，前代至洪武间为国。今为旧港宣慰司地，古干陀利也。在占城之南，相距五日程。居海中，或曰居真腊、爪哇之间。
泉州僧本称说，其表兄为海贾，欲往三佛齐，法当南行二日而东。否则值焦土，船必糜碎。此人行时遇风迅，船驶既二日半，意其当转而东，即回柁，然已无及，遂落焦土，一舟尽溺。此人独得一木，浮水三日，漂至一岛畔，度其必死。舍木登岸，行数十步，得一小径，路甚光洁，若常有人行者。久之，有妇人至，举体无片缕，言语啁札，不可晓。见外人，甚喜。携手与归石室中。至夜与共寝。天明，举大石塞其外，妇人独出，至日脯时归，必赍异异至。其味珍甚佳，世所无者。留稍久，始听自便。如是七八年，生三子。一日总步至海际，适有舟抵岸，亦泉人。以风误至者，乃旧相识，急登之。妇人奔走，号呼恋恋，度不可回，即归取三子对此人裂杀之。其岛甚大，然但有此一妇人耳。
为国时所管十五州。又有旁近属国曰单马令、凌牙斯、蓬丰、登牙侬、细兰诸种。国主号曰詹卑。其人多姓蒲。梁天监元年入贡，后绝。唐天初，复通中国。宋建隆以后，遣使入贡。淳化三年，广州上言，其使蒲押院黎前年来贡归道，闻本国为婆（即爪哇。）所侵，驻南海一年，今春欲归。至占城风信不利，复还。乞诏谕本国。从之。熙宁十年，使其臣保顺慕化大将军入见，以金莲花贮珍珠龙脑来献。元丰中，使至者再。
本朝洪武二年，遣行人赵述使其国。
四年，述还。国主马哈剌札八剌卜遣使奉金字表文随述贡方物。贺即位。赐《大统历》并诸文绮。
六年，复遣使贺正旦，贡方物。
八年，朝使招谕拂国，归历其地，遣使随入贡。
九年国主卒。嗣子麻那者巫里表乞绍封，且请国印绶。上遣使赍诏册封，赐印用驼纽，银质，涂以金。诏曰：“朕自混一区宇，常遣使招谕诸番。尔三佛齐国王即称臣入贡，于兹有年。今秋使者赍表至，知王薨逝，尔麻那者巫里以嫡子当嗣王位，不敢擅立，请奉于朝，可谓贤矣。朕嘉其诚，是用遣使赐以三佛齐国王之印。尔当善抚邦民，永为多福。”
十年，诏赐王及使臣织金、彩缎、纱罗、靴袜有差。
三佛齐本臣属于爪哇者。本朝开国之初，海外诸番通使不绝，商旅便之。自胡惟庸谋乱，三佛齐因而遣间谍绐我使臣羁留于境。爪哇国王闻知其事，戒三佛齐，令其礼送还朝。自后诸国道路不通，商旅阻绝。上欲遣使谕爪哇国，恐三佛齐中途阻之。命礼部移咨暹罗国王转达爪哇曰：“自有天地以来，即有君臣上下之分，且有中国四夷之礼，自古皆然。我朝混一之初，安南、占城、真腊、暹罗、大琉球皆修臣职。惟三佛齐梗我声教。夫智者忧未然，勇者能从义。彼三佛齐以蕞尔之国而行奸于中国之中，可谓不畏祸者矣。尔暹罗国王犹守臣职，我皇上眷爱如此。可转达爪哇，俾以大义告于三佛齐。三佛齐系爪哇统属，其言必信。或能改过从善，则与诸国咸礼遇之如初，勿自疑也。”其后爪哇并三佛齐，废其国。其地有旧港，商舶所聚。爪哇置小酋以司市易。南海商人梁道明弃乡里来居，积岁聚众，为之酋长。
永乐三年，遣行人谭胜受招之还（详具爪哇传中）。
按梁道明、王直并入海为商者。道明其终归于首丘。王直其终徇于藁街，人其可不知顺逆以择祸福也哉！
五年，中使郑和往西洋还，泊旧港，遇海贼陈祖义等招之。陈祖义者，广东人。脱罪避居旧港，久之得为三佛齐将领，暴横掠过客。至是因郑和之招，诈降潜谋邀劫和。有施进卿者，祖义乡人也，诉于和。和整兵擒祖义，诛其党五千余人。承制官进卿留旧港为将领。祖义械送京师，斩于市。诸番闻之，皆服。是年，旧港酋长施进卿遣婿丘彦诚入贡。诏设旧港宣慰使司。命进卿为宣慰使，赐印浩、冠带、文绮。
二十一年，进卿子济孙复遣彦诚奏父卒。请封，并言印为火所毁，请复给。命济孙袭宣慰使，赐冠带、织金、文绮、袭衣、银印，中使郑和赍往赐之。自是比诸番国，朝贡不绝。
其国在海中，扼诸番舟车往来之咽喉。商旅过不入，辄出船合战，故诸国之商舶辐辏。累甓为城，人民散处城外。水多地少，部领者皆在岸造屋居之，周匝皆仆从住宿。其余民庶皆于水架木筏，盖屋而居。覆以椰叶，以木椿拴阑，或水长则筏浮起，不能没也；或欲别居，起椿去之，连屋移徙，不劳财力。四时之气多热少寒，冬无霜雪，土沃倍于他壤。古云“一年种谷，三年生金”，言其米谷盛而多贸金也。民故富饶，俗嚣好淫。男女推髻，穿青绵布衫，用香油涂身。以金银贸易。货用烧五色珠、青白磁器、铜鼎、五色布、绢、色缎、大小磁瓮、铜钱之属。民习水陆战，临敌敢死，服药，兵刃不能伤击。兵随时征发，立酋长统率之。自备兵粮，平时亦不输征税。凡文字用梵书，其王指环为印。亦有中国文字，上表章用焉。三佛齐本南蛮别种，初隶爪哇，有地十五州。东距爪哇，西距满剌加，南距大山，西北滨海。
其产：金、银、水晶、珠、琉璃、犀、象、象牙、安息香（树脂，其形色类核桃穰，不宜于烧，然能发众香，故人取以和香）、龙脑香、檀香、乌桶木（单马令国出。树似上榈，可为器）、猫睛石（细兰国出。莹洁明透，如猫眼睛）、沉香、乳香（树如榕，以刀斫之，液溢于外，凝结而成。其为品十，有其名滴乳瓶乳袋者黑榻缠未之别）、蔷薇水（即蔷薇花上露。花与中国蔷薇不同，土人多取其花水以浸代露，故伪者多，以琉璃瓶试之，翻摇数四，其泡周上下者为真）、万岁枣、木香（树类丝瓜，冬取根晒干）、褊桃、婆律香、薰陆香、芦荟（草属，状如鲎尾，采之以玉器捣研成膏，名曰芦荟）、栀子花（色浅紫，香清越。其花稀有之，土人采之曝乾，藏琉璃瓶中）、没石子（树如樟，开花结实。如中国茅栗）、苏合油（以浓而无滓者为上）、腽肭脐（兽形如狐，脚高如犬，走如飞。取其肾以溃油，名曰腽肭脐）、阿魏（树不甚高，土人纳竹筒于树稍，脂满其中，冬月破筒取脂，即阿魏也。或曰其脂最毒，人不敢近。每采时系羊树下，自远射之，脂之毒着于羊，羊毙即为魏）、珊瑚（生海中最深处。初生色白，渐长变黄，以丝绳系五爪铁猫儿，用黑铅为坠，掷海中取之。初得肌理软腻，见风则乾硬，变红色者为贵，若失时不取，则蠹败）、没药（树高大如松，皮厚一二寸，采时掘树下为坎，用斧伐其皮，脂流于坎，旬余取之）、血竭（树略同没药，采亦如之。自乳香以下诸物多大食诸番出而苹于三佛齐国）、又产鹤顶、火鸡、神鹿，鹤顶鸟大于鸭，脑骨厚寸余，外黄内赤，鲜丽可爱。火鸡大于鹤，颈足亦似鹤，软红冠，锐嘴，毛如青羊色，爪甚利，伤人腹致死，食炭。神鹿大如巨豕，高可三尺，短毛喙，啼三合。
其贡：黑熊、火鸡、孔雀、五色鹦鹉、诸香、兜罗锦被、布、白獭、龟筒、胡椒、肉豆蔻、番油子、米脑。
其里至：占城国南五日。其入贡自广东达于京师。
◎氵孛泥
氵孛泥国在西南大海中。所统十四州，前代属爪哇，不通中国。宋太平兴国中，国主向打始因商人蒲卢歇遣使入贡。元丰中，国主锡里麻喏遣使又至。自后久绝。
本朝洪武三年，命监察御史张敬之、福建行省都司沈秩（秩，乌程人）持诏往谕。至其国，国主马合漠沙倨傲无礼。秩令译言曰：“皇帝抚有四海，日月所照，霜露所坠，无不奉表称臣。氵孛泥以弹丸之地，乃欲抗天威耶！”国主大悟，举手加额曰：“皇帝为天下主，即吾君父，安敢云抗？”秩折之曰：“王既知君父之尊，为臣子柰何不敬？”亟撤去座，更设芗几，置诏书其上，命国主帅官属列拜于庭。秩奉诏立宣之，王俯伏以听，因曰：“近者苏禄来侵，子女玉帛尽为所掠。必俟三年后，国事稍舒，当造舟入贡。”秩曰：“皇帝登大宝已有年矣，四夷之国，东则日本、高丽，南则交、占城、婆，西则吐蕃，北则蒙古诸部落，使者接踵于道。王即行已晚，何谓三年？”国主曰：“地瘠民贫，愧无奇珍以献，故将迟迟尔，非有他也。”秩曰：“皇帝富有四海，岂有所求？但欲王之称藩一示，无外尔。”国主曰：“容与相臣图之。”又明日，其相王宗恕来曰：“使者之言良是，请以五月五日成行。”爪哇有人问国主曰：“苏禄来攻，王帅师却之。今闻归诚中国，无我婆矣。”国主惑之。秩复走见国主，国主辞以疾。秩大言谓宗恕曰：“尔谓婆非中国臣耶？婆尚称臣，于尔国乎何有？使者还朝，天兵旦夕至，虽欲噬脐，悔何及乎？”宗恕悚然曰：“敬闻命矣。”入白国主。大会其属，共议遣亦思麻逸等入朝。更以金佩刀、吉贝布为赠。秩毅然辞之。国主顾近诗曰：“中国使者廉洁乃如是耶？婆来人讨索每无厌，况强之而不受耶？”秩以涉海万里，不可无纪。仍与敬之各赋一诗。国主大悦，书于板悬之。既别，舟行至海口，国主又惑。左右言令人与亦思麻逸曰：“使者不受刀布，尔等必不还矣。”秩恐国主不安，复走其所，反覆譬晓之。王曰：“使者之言如此，予中心释然矣。”王举酒酹地祝曰：“愿天使早还中国，愿区区微介亦早归敝邦。”于是亦思麻逸随秩等至朝见。奉上金表，皇太子银笺，各献方物。赐宴于会同馆。已而遣归，宠赍其王甚厚。
八年，诏氵孛泥山川之神，附祭于福建山川位次。
永乐三年，诏遣使封其国主麻那惹加那乃为王，给印符诰命。
六年，王率其妻子家属陪臣来朝。泊福州港，守臣以闻。上念王距中国数万里，远涉鲸波而至。遣中使偕礼部官往迎劳之，所过诸郡皆设宴。既至，王奉表入见。并上东宫笺，各献方物，妃亦上中宫笺，献珍物。上享王于奉天门，别宴妃及王弟王子陪臣他所。复命供张会同馆，日给牲牢。上尊赐王金绣龙金麒麟等袭衣，金玉装带仪杖鞍马。入赐妃与王子冠服，下逮陪臣亻兼从文绮纱罗袭衣。出就会同馆复赐宴焉。王卒于馆。辍朝三日，祭赙甚厚。谥为恭顺，赐葬南京城南石子冈以西。南蛮人隶藉中国者守之，树碑建祠，命有司春秋致祭。复令其子遐旺袭封。遣行人内官护送归国。濒行，赐宴奉天门。别宴王母陪臣等。赐金百两、银三千两，凡馆中帏幔裀褥器皿悉撤以赠。复命礼部宴饯于龙江驿，又宴龙潭驿。初，国王麻那惹加那乃上言，蒙恩封王爵，境土皆属职方，国有后山，乞封表为一方之镇。王卒，其子遐旺以为请。六年，诏封其山为“长宁镇国山”，御制碑刻石于上。
十二年，洪熙元年，皆来朝贡。今亦罕至矣。
其地炎热，多风雨。无城郭，树木栅以为固。或曰以板为城。王所居屋覆以贝多叶，民舍覆以草。王坐绳床，出即大布单坐其上，众舁之。名曰玩囊。战斗者持刀披甲，甲以铜铸，状若大筒，穿之于身，护其腹背。其国邻底门国。有药树，取其根煎为膏，服之及入其体，兵刀所伤皆不死。厥丧葬亦有棺敛，以竹为辇车，载弃山中。二月始耕，则祀之。逾七年，则不复祀。婚聘之资先以椰子酒，次槟榔，又次以指环。然后以吉贝布或量出金银成其礼。国人以十二月七日为岁节，取树实为浆，澄漉腻如粉，食之能不饥。沥浆为酒。凡宴会，鸣鼓吹笛击钹，歌舞为乐。无器皿，以竹编具多叶为器，盛饮，食讫弃之。厥习尚奢侈。男女椎髻，以五采帛系腰，花锦为衫。王之服色略仿中国。基宇弘敞，原田获利，煮海为盐，酿秫为酒。爱敬中国人，每见中国人醉者，则扶之以归。番书无笔札，以刀刻贝多叶行之。事佛甚严，五月十三日国人竞作佛事。
其山：长宁镇国。其产：片脑（树如移桧，取者必斋沐而往。其咸片似梅花者为上，其次有金脚、速脑、米脑、苍脑、札聚脑。又一种如油，名脑油）、檀香、象牙、吉贝布、玳瑁、鹤顶、巴尾树、贝多叶、加蒙树（二树心可为酒）、椰子、槟榔、纸（纸类木皮而薄，莹滑色微绿。宋时入贡，以书表）。厥贡：珍珠、宝石、金戒指、金绦环、龙脑、牛脑、梅花脑、降香、沉速香、檀香、丁香、肉豆蔻、黄蜡、犀角、玳瑁、龟筒、螺壳、鹤顶、熊皮、孔雀、倒挂鸟、五色鹦鹉、黑小厮、金银八宝器。厥贡单目用银。
其里至：婆（四十五日）、三佛齐（四十日）、占城（三十日）。其朝贡自广东达于京师。
◎琐里 古里
琐里国又曰西洋琐里国；古里国又曰西洋古里国。或为二国，或为四国。《会典》诸书所载各异，皆西海诸番之会。自广州舶船往诸番，出虎头门，如入大洋，分东西三路。东洋差近，周岁可回。西洋差远，两岁一回。宋于中路置巡海水师营垒。其国与伽蓝洲狮子国相邻，或云南距柯枝，西濒海。自柯枝海行可三日至，前代不通中国。
本朝洪武三年，遣使持诏谕西洋诸番曰：“自古为天下主者，视天地所覆载，日月所照临，若远若近，生人之类无不欲其安土而乐生。然必中国治安而后四方外国来附。近者元君妥欢帖木儿荒淫昏弱，志不在民。四方豪杰割据郡县，十去八九。联悯生民之涂炭，兴举义兵，攘除暴乱，天下军民尊朕为皇帝。国号大明，建元洪武。前年克取元都，四方以次平定。其占城、安南、高丽诸国俱已朝贡。今特遣将巡行北边，始知元君己殁。获其孙买的里八剌，封为崇礼侯。朕仿前代帝王治理天下，惟欲中外臣民咸乐其所。又虑汝等僻在远方，未悉朕意，故遣使者往谕，咸使闻知。”既而遣前行人闻良辅往谕西洋诸番。于是古里国主遣使来贡，进金叶表文。上以其国涉海道远，赐赉甚厚。
五年，琐里国主卜纳的亦遣使贡，奉金字表文，并图其土地山川以献。上赐国主《大统历》及织金、彩缎、纱罗各四疋，赐使臣彩缎、纱罗各二疋。
七年，上因暹罗番商诈贡，诏中书礼部曰：“古者中国诸侯于天子比年一小聘，三年一大聘。九州之外番方远国则每世一朝，其所贡方物不过表诚敬而已。高丽稍近中国，颇有文物礼乐，与他番异，是以命依三年一聘之礼。彼若就每世一见，亦从其意。其他远国如占城、暹罗、西洋琐里等处新附国土，入贡既烦，劳费甚大，朕不欲也。今遵古典而行，不必频贡。其移文使诸国知之。”永乐元年，二国各遣使贡马。诏许其附载胡椒等物皆免税。命有司造舰舶二百五十艘，备使西洋。
三年，古里又遣使朝贡。诏封古里国王给印诰。
五年，复来贡。
七年，遣中官郑和偕行人通西南夷，封海神宋灵惠夫人林氏为“护国庇民普济天妃”，建祠于京师仪凤门。
按天妃，莆田林氏都巡君之季女。幼契玄理，预知祸福，在室三十年。宋元间，遂有显应，立祠于州里。至元中，显圣于海，保护海运。万户马合法忽鲁循等奏立庙。号天妃，赐祭太牢。洪武初，海运风作，漂泊粮米数百万石于落氵祭（落氵祭言水往不可回处）。万众号泣待死矣。大叫天妃，则风回舟转，遂济直沽。后又封“昭应德正灵应孚济圣妃娘娘”之号。自后四方受恩之人遂各立庙，故今在处有之也。永乐中，杭州百户郭保海运遭风，一旦昼如夕者，似三日夜矣。舟人泣叫天妃，许以立庙，顷刻遂见天日。成化间，杭州给事中陈询钦命往日本国。至大洋风雨大作，舟将覆矣。陈祷天曰：“予命已矣，如君命何！”远见二红灯自天而下，若有人言曰：“救人不救船。”忽有灯至舟上，有渔舟数只飘泊而至，遂得渡登山。即语曰：“吾辈为天妃所遣，此山自某地去可几日至广东也。但多蛇难行，今与尔盒药敷足，则无害矣。”已而果然。复入京，领敕又行。下舟时，梦天妃曰：“赐尔木，此回当刻我像，保无虞也。”明日，有大木浮水而来。舟人取之，乃沉香。至今刻像于家。
和等领甲士驾巨舰自福州长乐县出五虎门航大海。西南行抵占城，正南行八昼夜抵满剌加，以达西洋古里。分宗遍往支国阿舟、忽鲁谟斯等处。于是古里复遣使贡金丝宝带。金丝细如发，结花，缀八宝、珍珠、鸦鹘石于上。
二十二年，仁宗即位。从前户部尚书夏原吉之请，诏停止西洋取宝船，不复下番。宣德中复开，至正统初复禁。成化间，有中贵迎和上意者，举永乐故事以告。诏索郑合出使水程。兵部尚书项忠命吏入库检旧案不得，盖先为车驾郎中刘大夏所匿。忠笞吏，复令入检三日，终莫能得，大夏秘不言。会台谏论止其事。忠诘吏谓：“库中案卷宁能失去？”大夏在旁对曰：“三保下西洋费钱粮数十万，军民死且万计。纵得奇宝而回，于国家何益！此特一敝政，大臣所当切谏者也。旧案虽存，亦当毁之以拔其根。尚何追究其有无哉！”忠竦然听之，降位曰：“君阴德不细，此位不久当属君矣。”（大夏后果至兵部尚书）自后其国亦不常至，间一遣使朝贡云。
按《灼艾集》中刘大夏为兵部郎中，有中官用事，献取交南策。以中旨索永乐中调军数。公故匿其籍，徐以利害告尚书。余子俊力言阻之，事遂寝。与此相类，因附记以俟考。
其国古里王好浮屠。敬象牛，老不传子，传外孙。否则传弟，无外孙，弟传善行人。族类分五种，如柯枝王南毗人不食牛，将领回回人不食猪。大家晨起用牛粪为囊佩之，每旦水调抹额及股。国事皆决于二将领。俗尚信义，行者让路，道不拾遗。海滨为市，通诸番。用金银钱。以葫芦为乐器，红铜丝为弦。歌声相协，铿锵可听。刑无鞭笞，轻断手足，重罚金、诛戮。田瘠宜麦。产沉香、木香、西洋布（幅广至四五尺）、五色布、花蜕阔五尺、孔雀、白鸠、胡椒、马（国多骏马，来自西域）、五色鸦鹘石。
其贡：宝石、金系腰、珊瑚珠、琉璃瓶、琉璃碗、宝铁刀、苏合油、龙涎、栀子花、花毡、单伯兰布、布、红丝花手巾、番花人马象物手巾、线结花靠枕、木香、乳香、檀香、锡、胡椒。
琐里其产：撒哈剌（以毛织之，蒙茸加毡〈毛曷〉，有红绿二色）、红八者蓝布、觊木黑布、白布。其贡：马、红撒哈剌、红八者蓝布、红番布、木里布、白布、珠子顶串、黄黑虎。其贡道亦由广东。
## Không có nhận xét nào:
## Đăng nhận xét

WARC-Identified-Payload-Type: text/html

Server: GSE

X-Content-Type-Options: nosniff

Cache-Control: private, max-age=0

X-XSS-Protection: 1; mode=block


text:
UBND huyện Ba Vì
- Giới thiệu chung
- Hệ thống chính trị
- Huyện Ủy
- Hội đồng nhân dân
- Ủy ban nhân dân
- Các phòng ban
- Đơn vị quản lý NN
- Các đơn vị sự nghiệp
- Tổ chức xã hội
- Các đơn vị hiệp chính, hiệp quản
- Ủy ban nhân dân các Xã, Thị trấn
- Lịch công tác
- Lịch tiếp dân
- Người phát ngôn

markdown:
# UBND huyện Ba Vì
[Giới thiệu chung](https://bavi.hanoi.gov.vn/gioi-thieu-chung) [Hệ thống chính trị](https://bavi.hanoi.gov.vn/he-thong-chinh-tri) [Huyện Ủy](https://bavi.hanoi.gov.vn/huyen-uy) [Hội đồng nhân dân](https://bavi.hanoi.gov.vn/hoi-dong-nhan-dan) [Ủy ban nhân dân](https://bavi.hanoi.gov.vn/uy-ban-nhan-dan) [Các phòng ban](https://bavi.hanoi.gov.vn/cac-phong-ban) [Đơn vị quản lý NN](https://bavi.hanoi.gov.vn/don-vi-quan-ly-nn) [Các đơn vị sự nghiệp](https://bavi.hanoi.gov.vn/cac-don-vi-su-nghiep) [Tổ chức xã hội](https://bavi.hanoi.gov.vn/to-chuc-xa-hoi) [Các đơn vị hiệp chính, hiệp quản](https://bavi.hanoi.gov.vn/cac-don-vi) [Ủy ban nhân dân các Xã, Thị trấn](https://bavi.hanoi.gov.vn/uy-ban-nhan-dan-cac-xa-thi-tran) [Lịch công tác](https://bavi.hanoi.gov.vn/lich-cong-tac) [Lịch tiếp dân](https://bavi.hanoi.gov.vn/lich-tiep-dan) [Người phát ngôn](https://bavi.hanoi.gov.vn/nguoi-phat-ngon)

WARC-Type: response

Content-Type: application/http; msgtype=response

WARC-Truncated: length

Server: nginx

Connection: close


text:
Game mô phỏng bao gồm rất nhiều minigame thú vị (Thấy na ná O.C của Gameloft -_-)
Bạn có thể nâng cao độ thân thiện với mọi người bằng cách chơi trò chơi : Ăn các mặt cười
Với mỗi 1 ngày là 1 Nhiệm vụ đặt ra
Ví dụ 2 minigame ở dưới : Ăn các phụ kiện và tránh tia laze.Điều khiển chú cá ăn rau và tránh các miếng thịt
Tên game : The Brak Show
Nhà sản xuất : Global Fun
Thể loại : Arcade,Simulator
Ngôn ngữ : English
Upload : Celsius
Advertisements

Vary: Cookie

X-hacker: If you're reading this, you should visit automattic.com/jobs and apply to join the fun, mention this header.

Content-Type: text/html; charset=UTF-8

X-ac: 1.dca _dca